މައިންބަފައިންނަށްޓަކައި، ލޯބި ޤުރުބާން ކުރަންވީތަ؟ | ލޯބިވެރިން | ޢާއިލާ\nBack ކަވާސާ ޢާއިލާ ޢާއިލާގެ ބައިތައް ލޯބިވެރިން މައިންބަފައިންނަށްޓަކައި، ލޯބި ޤުރުބާން ކުރަންވީތަ؟\n08 އޯގަސްޓު 2004\nވީމާ މުސްލިމް އަންހެން ކުދިންނަށް އަހަރެން ދޭ ނަޞޭޙަތަކީ، ފިރިހެން ކުއްޖެއް ބުނެލާ ބަހަކަށް ނުހެއްލޭށޭއެވެ. ކައިވެނިކުރަން އެދުމުން އަމިއްލަ އަމިއްލައަށް ޤަރާރު ނުނަގާށެވެ. އަދި މައިންބަފައިންނާ ބޮޑެތި މީހުންގެ ނަޞޭޙަތާއި އިރުޝާދު މިފަދަ ކަންކަމުގައި ހޯދާށެވެ. ހަމައެކަނި ޖަޒުބާތީ ލެނބުމަކަށް ކިޔަމަންވެގެން، ޒަވާޖީ ޙަޔާތެއް ފެއްޓުމުގެ ބަދަލުގައި ޖަޒުބާތީ ބަޔާއި ބުއްދީގެ ބައި ކިރާ ވަޒަން ކުރާށެވެ. އަދި ކައިވެނި ކުރުމާއި ބެހޭގޮތުން މައިންބަފައިން ދެނީ ރަނގަޅު ޙައްޤު ބަހުގެ ނަސޭހަތެއް ނަމަ، އެވާހަކަ ދަރިން އަޑުއަހަން ޖެހޭނެއެވެ. އެއީ މައިންބަފައިންނަށް ލިބިފައިވާ ތަޖުރިބާއާއި އެ މީހުންގެ އެތެރޭގެ ޙިއްސުން އެނގޭ އެނގުންތަކަކީ މުސްތަޤްބަލުގައި ފައިދާ ކުރާނެ ކަންތަކަށް ވާތީއެވެ. މިއީ އެއް ވާހަކައެވެ.\nއަނެއް ވާހަކައަކީ މައިންބަފައިންނަށް، ބުނެލަން ޖެހޭ ވާހަކަ އެކެވެ. އެއީ ކައިވެނި ކުރުމުގެ މައްސަލައިގައި އަންހެން ކުދިންގެ(އަދި ފިރިހެންކުދިންގެވެސް) ރުހުމާ އެދޭގޮތް ހޯދައި އަޑުއަހަން، މައިންބަފައިންނަށް ޖެހޭނެއެވެ. ފަހަރެއްގައިވެސް ބައްޕައަކު އޭނާގެ އަންހެން ދަރިފުޅު އެދޭގޮތް އަޑު ނާހައި، އެ ކުއްޖާ ނުރުހޭ މީހަކާ ގަދަކަމުން ދެވައިގެން ނުވާނެއެވެ. މިހެން ވެއްޖެނަމަ އެ ކުއްޖާ ޒަވާޖީ ޙަޔާތް އެ ފައްޓަނީ، އުފަލާ ހިތްހަމަ ޖެހުމުގެ ބަދަލުގައި ނުރުހުމާ ހިތާމައާ އެކުގައެވެ. ދީން ދެކެން ބޭނުންވަނީ ޒަވާޖީ ޙަޔާތެއްގައި ލޯތްބާއި ކުލުނު، އަޅާލުމާއި އަދި އޯގާތެރިކަން އޮންނަތަނެވެ.\nނުރުހުމުގައި ކުރެވޭ ކައިވެންޏެއްގައި މި ކަންތައްތައް ނު ހިމެނޭނެކަން، އެއީ އިރު ފަދައިން ފާޅުކަން ބޮޑު ކަމެކެވެ. ކައިވެނި ކޮށްގެން އެ ފިރިމީހާއާ އެކު އުޅޭނީ ބައްޕައެއް ނޫނެވެ. އުޅޭނީ އަންހެން ކުއްޖާއެވެ. ވީމާ އޭނާގެ ރުހުން މިކަމުގައި ކޮންމެހެންވެސް ބޭނުމެވެ.\nދަރިންގެ ކައިވެނީގައި މައިންބަފައިންގެ ދައުރަކީ އިރުޝާދު ދިނުމާއި ވިސްނައި ދިނުމެވެ. އަދި އެކަށީގެންވާ ރަނގަޅު ފިރިއަކު/އަންބަކު ހޯދައި ދިނުމުގައި ދަރިންނަށް އެހީތެރިވުމެވެ. ފަހަރެއްގައިވެސް އެ މީހުންގެ ޙާޟިރާއި މުސްތަޤްބަލަށް ބާރު ހިންގައި އެ މީހުންގެ ހިތާއި ސިނކުޑިއަށް ގަދަބާރު ހިންގުމެއް ނޫނެވެ. އަދި އެ ކުދިން ކައިވެނި ކުރަން ބޭނުން ނޫން މީހުންނާއި ދެވުމަކީ ކުދިންގެ ޙައްޤުގައި ކުރެވޭ ބޮޑު ޖަރީމާއެކެވެ. ހަމަ އެހެންމެ ދީނީ ގޮތުން މަޤްބޫލު ސަބަބެއް ނެތި، ކުދިން ލޯބިވާ މީހަކާއި އެ ކުދިންގެ ކައިވެންޏާއި ދެމެދަށް ހުރަސް އެޅުމަކީ އެއީ ބޮޑު އަނިޔާއެކެވެ.\nކައިވެނި ކުރުމުގެ ކުރިން، ގާލިހު ކުރުން އެއީ ދީނުގައި އޮންނަ ކަމަކަށް ވުމުގެ ސިއްރަކީވެސް މިއީއެވެ. އާދެ ފިރިހެން ކުއްޖާއާއި އަންހެން ކުއްޖާގެ ރުހުން ހުރީ ކިހިނެއްތޯ، ކައިވެނީގެ ކުރިން ބަލާލުމަށެވެ. އަދި ހިތްހަމަ ޖެހޭ މީހެއް އިޚްތިޔާރު ކުރުމަށް މަގުފަހި ކުރުމެވެ.\nރުހުން ހޯދުން :\nއިސްލާމީ ޝަރީޢަތް އެދެނީ، ކައިވެނީގެ ޙަޔާތް މި ކަމާއި ގުޅުން ހުންނަ ހުރިހާ ފަރާތެއްގެވެސް ރުހުމާއެކު، ބިނާ ކުރުމަށެވެ. އިންނަން އުޅޭ ދެ މީހުންނާއި އެ ދެމީހުންގެ ޢާއިލާގެވެސް ރުހުމާއެކު މިކަން ކުރެވިއްޖެނަމަ، އެއީ އެންމެ ފުރިހަމަ ގޮތެވެ.\nފުރަތަމަ ފަރާތަކީ އަންހެން ކުއްޖާއެވެ:\nކައްވެންޏާމެދު އަންހެން ކުއްޖާވެސް ހުންނަންވާނީ ރުހި ހިތްހަމަ ޖެހިފައެވެ. ކައިވެނި ހަމަ ޖެއްސެނީ ބިކުރުވެރި ކުއްޖެއްގެނަމަ، އޭނާގެ އިޒުނަ ހޯދަން ޖެހޭނެ ކަމަށް ރަސޫލާ ޙަދީޘް ކުރައްވާފައިވެއެވެ. ޞަޙީޙް ބުޚާރީގެ ''އުކުޅުތައް ''(އަލްޙިޔަލް) މި ބާބުގައި އައިސްފައިވާ ޙަދީޘެއްގައިވެއެވެ.  لَا تُنْكَحُ الْبِكْرُ حَتَّى تُسْتَأْذَنَ وَلَا الثَّيِّبُ حَتَّى تُسْتَأْمَرَ فَقِيلَ يَا رَسُولَ اللَّهِ كَيْفَ إِذْنُهَا قَالَ إِذَا سَكَتَتْ\nމާނައަކީ: "ބިކުރުވެރި އަންހެން ކުއްޖާގެ (ކުރިން ކައިވެންޏެއް ނުކުރާ) އިޒުނަ ހޯދުމުގެ ކުރިން ކައިވެނި ކުރުވައިގެން ނުވާނެއެވެ. އަދި ޘައްޔިބާ (ކުރިން ކައިވެންޏެއް ކޮށްފައިވާ މީހާ) ގެ ހުއްދައާ ލައިގެން މެނުވީ ކައިވެނި ކުރުވައިގެން ނުވާނެއެވެ.'' ދެން ދެންނެވުނެވެ. އޭ ﷲ ގެ ރަސޫލާއެވެ. އެ ކުއްޖާ (ބިކުރުވެރި އަންހެނާ) އިޒުނަ ދޭނީ ކިހިނެއްތޯއެވެ؟ ރަސޫލާ ޙަދީޘްކުރެއްވިއެވެ. އޭނާ ހަނުހިމޭންވުމެވެ.''\nމި ޙަދީޘްގެ ފަހުބައިގައި ބަޔާން ކުރެވިފާ އެވަނީ، ފަހަރެއްގައި ކުރިން މީހަކާ ނު އިނދެ ހުންނަ އަންހެން ކުއްޖެއް ގާތުން އޭނާގެ ޚިޔާލު އެހުމުން ލަނދުގަނެފައި އެއްޗެއް ނުބުނެފާނެ ކަމަށެވެ. އުޞޫލެއްގެ ގޮތުން ބަލަނީ، ހިމޭންވުމަކީ އެއްބަސްވުމެއް ކަމުގެއެވެ. ކައިވެންޏަށް އިންކާރު ކުރާނަމަ އެ ކުއްޖަކު އެވާހަކަ ބުނަން ޖެހޭނެއެވެ.\nޚަންސާ ބިންތު ޚިޛާމް އޭ ކިއުނު އަންޞާރީ އަންހެން ބޭކަނބަލެއްގެ ރުހުމާ ނުލައި ގަދަކަމުން ކައިވެނި ކުރުމުން، އެ ކަމާ ރަސޫލާއަށް ޝަކުވާ ދެންނެވުމުން ރަސޫލާ އެ ކައިވެނި ބާޠިލް ކޮށްދެއްވިއެވެ. ޞަޙީޙް ބުޚާރީގެ ''ރުހުމާ ނުލާ ކަމެއް ކުރުވުން'' މި ބާބުގައި މި ޙަދީޘް ވާރިދުވެފައިވެއެވެ. عَنْ  خَنْسَاءَ بِنْتِ خِذَامٍ الْأَنْصَارِيَّةِ  أَنَّ أَبَاهَا زَوَّجَهَا وَهِيَ ثَيِّبٌ فَكَرِهَتْ ذَلِكَ فَأَتَتْ النَّبِيَّ  صَلَّى اللَّهُ عَلَيْهِ وَسَلَّمَ  فَرَدَّ نِكَاحَهَا \nމާނައަކީ: "ޚަންސާ ބިންތު ޚާޛިމް ރިވާ ކުރެއްވިއެވެ. އެކަމަނާގެ ބައްޕާފުޅު، އެ ކަމަނާ ޘައްޔިބެއް ކަމުގައި ވަނިކޮށް، މީހަކާ ކައިވެނި ކުރުވުމުން އެކަމާ ނުރުހުނެވެ. ދެން ރަސޫލާ އަރިއަހަށް ވަޑައިގަތެވެ. (ޝަކުވާ ދެންނެވުމުން) އަދި ރަސޫލާ އެ ކައިވެނި ބާޠިލް ކުރެއްވިއެވެ.''\nސުނަން އިބްނު މާޖާގެ ކައިވެނި ބާބު(އައްނިކާޙް) ގައި ވާރިދުވެފައިވާ އެހެން ޙަދީޘެއްގައިވެއެވެ. عَنْ  ابْنِ بُرَيْدَةَ  عَنْ  أَبِيهِ  قَالَ  جَاءَتْ فَتَاةٌ إِلَى النَّبِيِّ  صَلَّى اللَّهُ عَلَيْهِ وَسَلَّمَ  فَقَالَتْ  إِنَّ أَبِي زَوَّجَنِي ابْنَ أَخِيهِ لِيَرْفَعَ بِي خَسِيسَتَهُ قَالَ فَجَعَلَ الْأَمْرَ إِلَيْهَا فَقَالَتْ قَدْ أَجَزْتُ مَا صَنَعَ أَبِي وَلَكِنْ أَرَدْتُ أَنْ تَعْلَمَ النِّسَاءُ أَنْ لَيْسَ إِلَى الْآبَاءِ مِنْ الْأَمْرِ شَيْءٌ \nމާނާއަކީ: ''އިބްނު ބުރައިދާ އެކަލޭގެފާނުގެ ބައްޕަގެ އަރިއަހުން ރިވާ ކުރެއްވިއެވެ. ސަލާމާއި ޞަލަވާތް ލެއްވި ނަބީކަލޭގެފާނުގެ އަރިއަހަށް އަންހެން ކުއްޖަކު އައިސް ދެންނެވިއެވެ. އަޅުގަނޑުގެ ބައްޕަ، އަޅުގަނޑުގެ ކައިވެނި، ބައްޕަގެ ބޭބެގެ ދަރިއަކާ ކުރުވައިފިއެވެ. އެއީ އެމީހާގެ ހުރި ދަށްކަން އަޅުގަނޑުގެ ސަބަބުން، މޮޅު ކުރުވުމަށެވެ. ވިދާޅުވިއެވެ. (ރިވާކުރެއްވި ފަރާތް) ދެން އެކަލޭގެފާނު، ކަމުގެ އިޚްތިޔާރު އެ ކުއްޖާއަށް ދެއްވިއެވެ. އެހިނދު އެ ކުއްޖާ ދެންނެވިއެވެ. އަޅުގަނޑުގެ ބައްޕަ ހެދި ގޮތަށް ހެދުމުގެ ހުއްދަ ދީފީމެވެ. ފަހެ މިކަމުން އަޅުގަނޑު ބޭނުންވީ، ބަފައިންނަށް މިކަމުގައި ބާރު ނުހިންގޭނެކަން، އަންހެންވެރިން ދަތުމެވެ."\nމިއީ މީގެ ސާދަސަތޭކަ އަހަރު ކުރިން އަންހެނުން އެމީހުންގެ ޙައްޤުގެ ބޭނުން ރަނގަޅަށް ހިފަން ދަންނަ ކަމުގެ ހެއްކެކެވެ. އަދި މީހަކު އެ ކަނބަލުންނާމެދު ނުޙައްޤުން ކަމެއް ކޮށްފިނަމަ، މަޑުން ނުތިބޭ ކަމުގެވެސް ހެއްކެކެވެ.\nކައިވެނި ކުރަން ބޭނުން ނުވާ މީހަކާއި ކައިވެނި ކުރަން ދަރިއަކަށް މަޖްބޫރު ކުރުމުގެ ޙައްޤު މައިންބަފައިންނަކަށް ލިބިގެން ނުވެއެވެ. އަދި މިހާލަތުގައި އޭނާ އެ މީހުންގެ ބަސް ނޭހިޔަސް އެއީ މައިންބަފައިންނަށް ނުކިޔަމަންތެރި ވުން ކަމަކަށް ނުވާނެއެވެ. ފަހެ ދަރިފުޅު ކުރިމަތީގައި މީރު ކާ އެއްޗެއް ހުއްޓާ، ކާން ބޭނުން ނުވާ ނުބައި އެއްޗެއް ކާން މަޖްބޫރު ކުރުން އެއީ މައިންބަފައިންގެ ތެރެއިން އެކަކަށް ވެސް ލިބިގެންވާ ޙައްޤެއް ނޫނެވެ. ވީމާ ކައިވެނި ކުރުވުން މަޖްބޫރު ނުކުރެވުން މާ އައުލާކަން ބޮޑެވެ. ނުބައި އެއްޗެއް ކެއުމުން ލިބޭނީ ގަޑިއެއްގެ އިރުގެ އުނދަގުލާއި ވޭނެވެ. ނަމަވެސް ހިތްހަމަ ނުޖެހޭ މީހަކާއި އިނދެގެން އުޅުން އެއީ ދާއިމީ އުނދަގުލެކެވެ.\nދެވަނަ ފަރާތަކީ އަންހެން ކުއްޖާގެ މައިންބަފައިންނެވެ:\nއަންހެން ކުއްޖާ ރުހުން އެހާ މުހިއްމު ކަމަކަށް ވުމާ އެކު އެކީ، އޭނާގެ ބައްޕަގެ ވަލީއަކީވެސް އެހާ މުހިއްމު އެއްޗެކެވެ. ކައިވެނި ފުރިހަމަވެ ޞައްޙަ ވުމުގައި ވަލީ އެއީ ޝަރުޠެއް ކަމަށް ޖުމްހޫރު ޢިލްމުވެރިން އެއްބަސްވެލައްވައެވެ. އަދި ރާޖިޙް ރައުޔަކީވެސް މިއީއެވެ.\nއަބޫދާއޫދް، އަޙްމަދު އަދި ތިރުމިޛީ، ޢާއިޝަތުގެފާނު އަރިއަހުން ރިވާ ކުރެއްވި ޙަދީޘެއްގައި ވެއެވެ. عَنْ  عَائِشَةَ  أَنَّ رَسُولَ اللَّهِ  صَلَّى اللَّهُ عَلَيْهِ وَسَلَّمَ  قَالَ  أَيُّمَا امْرَأَةٍ نَكَحَتْ بِغَيْرِ إِذْنِ  وَلِيِّهَا  فَنِكَاحُهَا بَاطِلٌ فَنِكَاحُهَا بَاطِلٌ فَنِكَاحُهَا بَاطِلٌ\nމާނައަކީ: ''ﷲގެ ރަސޫލާ ޙަދީޘް ކުރެއްވިއެވެ. އަންހެނަކު އޭނާގެ ވަލީވެރިއާގެ ހުއްދައާ ނުލާ ކައިވެނި ކޮށްފިނަމަ، އެ ކައިވެނި އެއީ ބާޠިލު އެއްޗެކެވެ. ތިންފަހަރު މިހެން ޙަދީޘްކުރެއްވިއެވެ.''\nއަދި އެހެން ޙަދީޘެއްގައި ވެއެވެ. لاَ نِكَاحَ إلا بِوَليٍ وَشَاهِدَي عَدْل\nމާނައަކީ: ''ޢަދުލުވެރި ދެހެކިވެރިންނާއި، ވަލީވެރިއާ ނުލައި ކައިވެނި ޞައްޙަވުމެއް ނެތެވެ.''\nހަމަ އެހެންމެ ވިސްނާލަން ޖެހޭ ތަންކޮޅަކީ، މައިންބަފައިންގެ ތެރެއިން ބަސްވިކެނީ ހަމައެކަނި ބައްޕަގެ ނޫންކަމެވެ. ވަލީ ދިނުން ފިރިހެނުންނާއި، އިސްލާމް ދީން ހަވާލުކޮށްފައި ވިޔަސް، އަންހެން ކުއްޖެއްގެ ކައިވެނީގާ މަންމަގެ ބަސްވެސްއަޑު އެހުން އެއީ އޮންނަންވާނެ ކަމެކެވެ.\nސުނަން އަބީ ދާއޫދްގެ ކައިވެނި (ނިކާޙް) މި ބާބުގައި ރިވާކުރެވިފައިވާ ޙަދީޘެއްގައި ވަނީ:  آمِرُوا النِّسَاءَ  فِي بَنَاتِهِنَّ \nމާނައަކީ: ''އަންހެނުންނާ، އެ ކަނބަލުންގެ އަންހެންކުދިން ކައިވެނި ކުރުވުމުގައި މަޝްވަރާ ކުރާށެވެ.''\nވީމާ މި ގޮތުގެ މަތިން އަންހެން ކުއްޖާގެ ރުހުމާ، އެ ކުއްޖާގެ ބައްޕައާ މަންމަގެ ރުހުމާ ދެ ފަރާތުގެ ޢާއިލާގެ ރުހުމުގެ މަތިން ކައިވެނި ކުރުމުން އެންމެންވެސް ތިބޭނީ އާ ކައިވެންޏަކުން ލިބޭނެ ހިތްހަމަ ޖެހުން ލިބިފައެވެ.\nދެކޮޅު ހަދައިފިނަމަ ހަދާނީ ކިހިނެއް ؟\nދެ މީހަކު ކައިވެނިކުރަން ނިންމައިގެން އެކަން އަންހެން ކުއްޖާގެ ޢާއިލާއަށް ހުށައެޅުމުން، އިންކާރު ކޮށްފިއްޔާ ހަދާނީ ކިހިނެއްހެއްޔެވެ؟ ގެއިން ނިކުމެގެން ފިލާނީ ހެއްޔެވެ؟ މަންމަ ރޮއްވާލާފައި ދާނީ ހެއްޔެވެ؟ ޢާއިލާއާއި ގުޅުން ކަނޑާފައި ޒަވާޖީ ޙަޔާތް ފައްޓާނީ ހެއްޔެވެ؟ އެންމެ ގުޅުމަކަށްޓަކައި އެތައް ބައިވަރު ގުޅުންތަކެއް ކަނޑާލާނީ ހެއްޔެވެ؟ އާޢިލީ ތިމާގެ ކަމުގެ އެތައް ގުޅުމެއް ކަނޑާފައި، ފަހަރެއްގައި ހަމަ ވަރިއަކުންވެސް ނިމިދާނެ ކައިވެންޏެއް ފައްޓާނީ ހެއްޔެވެ؟\nމިއީ ހައްތާވެސް، ހަމަ ހިމޭންކޮށް ފިނި ސިނކުނޑިއަކުން ވިސްނާލާފައި ޖަވާބު ދޭންޖެހޭ ސުވާލު ތަކެކެވެ.\nމި ސުވާލު ތަކަށް ޖަވާބު ލިބުމުން ދެން އޮތް އަނެއް ސުވާލަކީ، އަންހެން ކުއްޖާގެ ޢާއިލާ މީހުން މި ކައިވެންޏާ ދެކޮޅު ހަދާ ސަބަބަކީ ކޮބައިތޯއެވެ؟ އެއީ އެ މީހުން އަންހެން ކުއްޖާއަށް ގެއްލުމެއް ދިނުމުގެ ނިޔަތުގައި ހެއްޔެވެ؟ ލޯބިވާ ބަޔަކު ސަބަބަކާ ނުލާ ވަކި ކުރަން ބޭނުންވަނީ ހެއްޔެވެ؟ ދީނާއި ޚުލްޤު އަދި އުޅުމެއް ހުރި ފިރިހެން ކުއްޖަކު ކައިވެންޏަށް އެދި އައިމާ އިންކާރު ކުރަނީ ހެއްޔެވެ. މީހަކާ އިންނަ ޢުމުރަށް ގޮސް ، އެކަމަށް އެކަށީގެންވާ އިރުވެސް ދެކޮޅު ހަދަނީ ހެއްޔެވެ؟\nޖަވާބަކީ ''ހޫނ'' ނުވަތަ ''އާނ'' ކަމުގައި ވަނީނަމަ، މި ފަދަ ޙާލަތެއްގައި ވަލީ ވެރިއާ އޭނާގެ ބާރު އެ ހިފަނީ ނާޖާއިޒު ގޮތުގައެވެ. އެހެން ކަމުން އަންހެން ކުއްޖާއަށް ކޯޓަށް ގޮސްގެން ކައިވެނި ކުރެވިދާނެއެވެ. އަދި ޢާއިލާ މީހުން އެތިބީ ޙައްޤު ގޮތުގައެއްވެސް ނޫނެވެ. ވީމާ އެއީ މައިންބަފައިންނަށް ނުކިޔަމަންތެރި ވުމަކަށް ނުވާނެއެވެ.\nޝައިޚް ޢަޠިއްޔާ ޞަޤްރު ވިދާޅުވެފައިވަނީ، ދެ ފަރާތުން ކުރެ ފަރާތެއްގެ ޢާއިލާ މީހުން ކައިވެންޏަށް ހުރަސް އަޅަނީ، އަންހެން ކުއްޖާ ނުވަތަ ފިރިހެން ކުއްޖާގެ ކިބައިގައި ދީނީ ގޮތުން ހުރި އުނިކަމެއްގެ ސަބަބުން ކަމުގައި ވަނީނަމަ، ޢާއިލާ މީހުން ބުނާ ގޮތަށް ހެދުން ވާޖިބެވެ. އަދި މިފަދަ ޙާލަތެއްގައި މައިންބަފައިންނާ ދެކޮޅު ހެދުންވާނީ އެ މީހުންނަށް ނުކިޔަމަންތެރިވުން ކަމުގައެވެ.\nމި ސާލަކަށް ފިރިހެން ކުއްޖާއަކީ މަސްތުވާތަކެތި ބޭނުން ކުރާ މީހެއް ނުވަތަ ، ވައްކަން ކުރާ މީހެއް ކަން ޢާއިލާއަށް އެނގިގެން ކައިވެންޏާ އިންކާރު ކުރުމުން ، އަންހެން ކުއްޖާ އިތުރަށް ގަދަ ދައްކައިގެން ނުވާނެއެވެ. އެކަމަކު މައިންބަފައިން އިންކާރު ކުރަނީ އެއީ ދުނިޔެވީ ސަބަބަކަށްޓަކައި ނަމަ، މައިންބަފައިންގެ ބަސް ޤަބޫލު ނުކުރުމުގެ ޙައްޤު ކައިވެނި ކުރަން ބޭނުން ކުއްޖާއަށް ލިބިގެން ވެއެވެ.\nކައިވެންޏަށް އެދި އަންނަ މީހާ ފަހާލުން! :\nބައެއްފަހަރު، އަންހެން ކުއްޖާ ހިތް އެދޭ ބަރާބަރު ފިރިހެން ކުއްޖެއް، އަންހެން ދަރިފުޅާ ޒަވާޖީ ގޮތުން ގުޅެން އައިމާ ފަހާލެވޭތަން އާދެއެވެ. އޭނާ ފަޤީރުވީމައެވެ. ނުވަތަ ވަކި ރަށެއްގެ މީހަކަށް ވީމައެވެ. ނުވަތަ ކުލައިގެ ތަފާތެއް ހުންނާތީއެވެ. ނުވަތަ އިޖްތިމާޢީ ފަންތީގެ ތަފާތެއް ހުރީމައެވެ. މިއީ ރަނގަޅު ގޮތް ނޫން ކަމުގައި އަހަރެމެންގެ ދީން ދަސްކޮށް ދީފައިވެއެވެ. ސުނަން އިބްނި މާޖާ ގައި އިބްނު ޢައްބާސްގެ އަރިއަހުން ރިވާ ކުރެވިފައިވާ ރަސޫލާގެ ޙަދީޘްފުޅެއްގައިވަނީ: عَنْ  ابْنِ عَبَّاسٍ  قَالَ  قَالَ رَسُولُ اللَّهِ  صَلَّى اللَّهُ عَلَيْهِ وَسَلَّمَ  لَمْ نَرَ لِلْمُتَحَابَّيْنِ مِثْلَ النِّكَاحِ \nމާނައަކީ: ''ދެލޯބިވެރިއަކަށް ކައިވެނި ފަދަ އެއްޗެއް ނުވެއެވެ.''\nއެބަހީ ލޯބި ވާ ބަޔަކަށް އޮތް އެންމެ ރަނގަޅު ޙައްލަކީ އަދި އެ ލޯބި އާލާކުރެވޭނެ މަގަކީ ކައިވެންޏެވެ.\nއަދިވެސް ހަމަ ސުނަން އިބްނި މާޖާގެ ''ކައިވެނި '' (އައްނިކާޙް) ބާބުގައި އައިސްފައިވާ ޙަދީޘެއްގައިވެއެވެ: عَنْ  أَبِي هُرَيْرَةَ  قَالَ  قَالَ رَسُولُ اللَّهِ  صَلَّى اللَّهُ عَلَيْهِ وَسَلَّمَ  إِذَا أَتَاكُمْ مَنْ تَرْضَوْنَ خُلُقَهُ وَدِينَهُ فَزَوِّجُوهُ إِلَّا تَفْعَلُوا تَكُنْ فِتْنَةٌ فِي الْأَرْضِ وَفَسَادٌ  عَرِيضٌ \nމާނައަކީ: "އެމީހެއްގެ ޚުލްޤާއި ދީނާ މެދު ކަލޭމެން ރުހޭ މީހެއް އަތުވެއްޖެނަމަ (އަންހެން ކުއްޖެއްގެ އަތަށް އެދި)، ކައިވެނި ކޮށްދޭށެވެ. އެހެން ނުހަދައިފިނަމަ އެކަންވާނީ ބިމުގައި އުފެދޭ ފިތުނައެއް އަދި ބޮޑު ފަސާދެއް ކަމުގައެވެ.''\nޔަޢުނީ، އަހަރެމެން ބަލާ މިންގަނޑަކީ ހަމަ އެކަނި މާއްދީ މިންގަނޑުތަކެއް ނަމަ، ގިނަ ފިރިހެނުން ތިބެން ޖެހޭނީ ކައިވެނި ނުކުރެވިފައެވެ. އަންހެނުންވެސް ޢުމުރު ހުސްވާނީ ހުސްހަށިބައިކަން މަތީގައެވެ. މިކަންވާނީ ފާޙިޝް ކަންތަކަށާއި އިޖްތިމާޢީ މައްސަލަތަކަކަށް ހުޅުވާލެވޭ ދޮރެއް ކަމުގައެވެ.\nމަޤްބޫލް އެއްވެސް ޢުޒުރެއް ނެތި ޖެއްސުން ކުރުމުގެ ފާޑަށް، މައިންބަފައިން ކައިވެންޏަށް ހުރަސް އަޅާނަމަ ކުދިން ބަލަން ޖެހޭނީ، އެމީހުންނާ ކުރިމަތިލުމެއް ފައްޓައި ޢަދާވާތެރި ވުމުގެ ބަދަލުގައި، ވާހަކަ ދައްކައިގެން މައްސަލާގައި އޭނާގެ ކޮޅަށް ހުރި ނުކުތާތައް މައިންބަފައިންނަށް ވިސްނައި ދޭށެވެ. އަދި އެ މީހުން ތިބީ ރަނގަޅު ގޮތުގައި ހިފަހައްޓައިގެން ނޫންކަމާއި، ފިރިހެން ކުއްޖާގެ ކިބައިގައި ހުރި ރަނގަޅު ސިފަތައް (ހަމަ އަސްލުވެސް ހުރިނަމަ) ކިޔައިދޭށެވެ. އަދި މައިންބަފައިން އެއްބަސް ނުވަނީ ފައިސާގެ ސަބަބަކާ ހެދިނަމަ، އެއީ ކައިވެނި ކުރުމުގައި އެންމެ އިސްކަން ދޭން ޖެހޭ ސިފަ ނޫންކަން، ރަސޫލާ ބަޔާންކޮށް ދެއްވާފައިވާކަން ބުނެދެވިދާނެއެވެ.\nއަދި މިފަދަ މަޝްވަރާ ވާހަދެއްކުމެއްގެ ތެރެއަށް، ދައްތައެއް ނުވަތަ ތިމާގެ މީހެއްގެ އެހީވެސް ވެއްދިދާނެއެވެ. މި ގޮތަށް މިކަން ކުރަން ޖެހޭނީ، ތިމާ ހުރީ ރަނގަޅު ކޮޅުގައިން ޔަޤީންވާނަމައެވެ.\nމި ވަރުންވެސް މައްސަލަ ހައްލުނުވެއްޖެނަމަ، ކަން އޮތް ގޮތް ބެލުމަށްފަހު ޤާޟީ ވަލީ ދީފާނެއެވެ. ފާހަގަ ކޮށްލަން ޖެހޭ ކަމަކީ، ގިނަފަހަރަށް ބައްޕަ ނުޤަބޫލަސް، ނުރުހިފައި ހުއްޓަސް ވަލީ ދީފާނެއެވެ. ވީމާ އޭގެ ކުރިން ބައްޕަ އަދި ޢާއިލާ މީހުން ރުއްސަން މަސައްކަތް ކުރަން ޖެހޭނެއެވެ. ތެދު ނިޔަތަކާއެކު މިވަރަށް މަސައްކަތް ކުރުމަށްފަހުވެސް އެ މީހުން ގޮތްދޫނުކުރުން މަތީ ދެމި ތިބޭނަމަ، ދެން ކުރާނެ ކަމެއް ނެތެވެ. އަދި އެއީ މައިންބަފައިންނަށް ނުކިޔަމަންތެރި ވުމަކަށްވެސް ނުވާނެއެވެ.\nމި ޙާލަތުގައިވެސް، މައިންބަފައިންނާ ޒުވާބުކޮށް ހަޑި އެއްޗެހި ކިއުން އެއީ އެއްގޮތަކަށްވެސް ހުއްދަވާނެ ކަމެއް ނޫނެވެ. އަދި ރަޙިމުގެ ގުޅުން ކަނޑައިގެންވެސް ނުވާނެއެވެ.\nމައިންބަފައިންނަށް ކިޔަމަންތެރި ވުމަށް ދީން އެންގެވި އިރު، އެ ކިޔަމަންތެރިކަން އަދާ ކުރުމުގެ މަގު ކުދިންނަށް ތަނަވަސް ކޮށްދިނުމަށް މައިންބަފައިންނަށްވެސް އަމުރު ކުރެވިގެންވެއެވެ.\nކިޔަމަންތެރި ވުމުގައި އޮންނަ ''ރަން ޤަވާޢިދަކީ'' ﷲ އަށް ނުކިޔަމަންތެރި ވުމުގައި މަޚްލޫޤަކަށް ކިޔަމަން ވާން ނުޖެހޭނެ ކަމަށް އޮންނަ ޤަވާޢިދެވެ. މައިންބަފައިންވެސް ނުބައި ކަމަކަށް ބާރު އަޅާނަމަ ނުވަތަ ރަނގަޅު ކަމަކުން މަނާ ކުރާނަމަ، ކިޔަމަން ގަތުމެއް އޮވެގެން ނުވާނެއެވެ. ރަނގަޅު ކަމަކަށް އަމުރު ކުރާނަމަ އިތުރު ސުވާލަކާ ނުލާ ކިޔަމަންވާން ޖެހޭނެއެވެ.\n'' އައްޠަލާޤު ވައްލިޢާން ޢަން ރަސޫލިއްﷲ '' މި ބާބުގައި ތިރްމިޛީ ރިވާކުރެއްވި އެވެ.\nعَنْ  ابْنِ عُمَرَ  قَالَ  كَانَتْ تَحْتِي امْرَأَةٌ أُحِبُّهَا وَكَانَ أَبِي يَكْرَهُهَا فَأَمَرَنِي أَبِي أَنْ أُطَلِّقَهَا فَأَبَيْتُ فَذَكَرْتُ ذَلِكَ لِلنَّبِيِّ  صَلَّى اللَّهُ عَلَيْهِ وَسَلَّمَ  فَقَالَ يَا  عَبْدَ اللَّهِ بْنَ عُمَرَ  طَلِّقْ امْرَأَتَكَ\nމާނައަކީ: ''ޢަބްދުއްﷲ ބިން ޢުމަރު ވިދާޅުވިއެވެ. އަހަރެން އޭނާދެކެ ލޯބިވާ އަންބެއް އަހަރެންގެ ހުއްޓެވެ. އަދި އަހަރެންގެ ބައްޕަ އޭނާދެކެ ނުރުހުންވެލައްވައެވެ. ދެން އެ ކަނބުލޭގެ ވަރި ކުރުމަށް ބައްޕަ އަހަރެންނަށް އަމުރުކުރެއްވިއެވެ. އަދި އަހަރެން އެކަމާ ދެކޮޅު ހެދީމެވެ. އަދި އަހަރެން އެވާހަކަ ރަސޫލާއަށް ދެންނެވީމާ ޙަދީޘް ކުރެއްވިއެވެ : އޭ ޢަބްދުﷲ ބިން ޢުމަރެވެ. އަންހެނުން ވަރި ކޮށްލާށެވެ.''\nމި ވާހަކައިގައި ބައްޕަގެ އަމުރަށް ކިޔަމަންގަނެ އަނބިމީހާވަރިކުރަން ރަސޫލާ އެންގެވީ އެއީ ސަބަބެއް އޮވެގެންކަން ޔަޤީނެވެ. އާދެ ދީނީ ސަބަބަކަށްޓަކައި މެނުވީ ޢުމަރުގެފާނު އެ އަންހެން މީހާ ދެކެ ނުރުހުންވެ ނުލައްވާނެއެވެ. ފަހެ ޢުމަރުގެ ފާނަކީ އެތައް ޙާލަތެއްގައި އެކަލޭގެފާނުގެ ޚިޔާލުފުޅާ އެއްގޮތްވާގޮތަށް، ވަޙީ ބާވާލެއްވިފައިވާ ބޭކަލެކެވެ.\nއިމާމް އަޙްމަދު ބިން ޙަންބަލްގެ ދުވަސްވަރު، ހަމަ މިކަހަލަ މައްސަލައެއްގާ މީހަކު އިމާމް އަޙްމަދަށް ސުވާލު ދެންނެވިއެވެ. ޖަވާބުގައި އަންހެނުން ވަރި ނުކުރަން އެންގެވިއެވެ. އެހިނދު ޢުމަރުގެފާނާ ބެހޭ ޙަދީޘް ހަނދާންކޮށް އެރުވުނެވެ. ނަމަވެސް އިމާމް އަޙްމަދު ދެއްވީ ވަރަށްވެސް އެކަށޭނެ ޖަވާބެކެވެ. އާދެ ވިދާޅުވީ ''ކަލޭގެ ބައްޕައަކީ ޢުމަރުގެފާނު ފަދަ މީހެއް ނަމަ ވަރިކޮށްލާށެވެ.'' މީގެ މާނައަކީ ޢުމަރުގެފާނަކީ، އެބޭކަލެއްގެ ޚިޔާލު ރަނގަޅު ކަމުގައި ވަޙީ ބާވާލެއްވިފައިވާ، ސީދާ ފެނުމެއްގެ ވެރި ބޭކަލެކެވެ. އެންމެންނަކީ އެފަދަ ބައެއް ނޫނެވެ.\nބުޚާރީގައި ވާރިދުވެފައިވާ ޙަދީޘެއްގައި، އިބްރާހީމް ޢަލައިހިއްސަލާމް، ދަރިކަލުން އިސްމާޢީލް ޢަލައިހިއްސަލާމްގެ އަންހެނުން ވަރި ކުރުމަށްވެސް އެންގެވިކަމުގައި އައިސްފައިވެއެވެ. ދަރިކަލުންގެ އަނބިމީހާއަކީ ޚުލްޤު ރަނގަޅު މީހެއް ނޫންކަން އެނގިވަޑައިގަތުމުން، އެ އަންހެން މީހާ ކައިރީ ވިދާޅުވީ ''ގޭ ދޮރުގެ އޮޅިގަނޑު ބަދަލުކުރުމަށް'' އިސްމާޢީލް ޢަލައިހިއްސަލާމް އަރިއަހުގައި ދެންނެވުމަށެވެ. އަދި ފަހުން އިސްމާޢީލް އަލައިހިއްސަލާމް ގެއަށް ވަޑައިގަތުމުން މި އަންހެންމީހާ މި ޚަބަރު ދެންނެވުމުން، އޭގެ މާނަ ދެނެވަޑައިގަތެވެ. އަދި އެހެން ހެއްދެވިއެވެ.\nމި ގޮތަށް މައިންބަފައިން ބުނެގެން އަންހެނުން ވަރިކުރަން ޖެހޭނެތޯ ނު ޖެހޭނެތޯ އިބްނު ތައިމިޔާ އަރިއަހުގައި ދެންނެވުމުން ފަތުވާ ދެއްވީ މައިންބަފައިން ބުންޏަސް އަންހެނުން ވަރި ކުރަން ނުޖެހޭނެ ކަމަށެވެ. ދަރިފުޅު ވަކި މީހަކާ ކައިވެނި ކުރަން، މަޖްބޫރު ކުރުން ބައްޕައަށް ހުއްދަ ނޫން އިރު ، ވަކި ވަރިކުރަންވެސް މަޖްބޫރު ނުކުރެވޭނެ ކަމަށް އިބްނު ތައިމިޔާ ވިދާޅުވެފައިވެއެވެ. (ޣިޛާއުލް އަލްބާބް، ފުރަތަމަ ބައި، 332 ޞަފްޙާ)\nކައިވެންޏަކީ ދެމަފިރިންގެ ހިތްހަމަޖެހުމާ އުފާވެރިކަމަށް ކަނޑައެޅިފައިވާ ކަމެކެވެ. ހަމަ އެހެންމެ ހަރުދަނާ ޢާއިލާއެއް ބިނާކުރުމަށްވެސް ކުރެވޭ ކަމެއް މެއެވެ. ވީމާ މިފަދަ މުހިއްމު ކަމެއް ބިނާވާން ޖެހޭނީ ކައިވެނި ކުރާ ދެކުދިންގެ ހިތްހަމަޖެހުމާއި ރުހުމުގެ މައްޗަށެވެ. އަނެއްކޮޅުން މިކަމަކީ ޢާއިލީ އަދި އިޖުތިމާޢީ އެތައް ގުޅުންތަކެއްގެވެސް ފެށުމެވެ. ވީމާ މިކަމުގައި މަޞްލަޙަތު އޮތް ރަނގަޅު ގޮތަކީ ހުރިހާ ފަރާތްތަކެއްގެވެސް ރުހުމާއެކު މިކަން ކުރުމެވެ.


Shipping kunfunyeh gaaim kurumun maritime dhaairaa varugadha vehje: Nahula\nޝިޕިން ކުންފުންޏެއް ގާއިމުކުރުމުން މެރިޓައިމް ދާއިރާ ވަރުގަދަވެއްޖެ: ނަހުލާ\nސަރުކާރުން ޝިޕިން ކުންފުންޏެއް ގާއިމް ކުރުމަކީ ރާއްޖޭގެ މެރިޓައިމް ދާއިރާގެ ހިއުމަން ރިސޯސް ވަރުގަދަކުރުމަށް ލިބޭ ފުރުސަތެއް ކަމަށް ޓްރާންސްޕޯޓް އެންޑް ސިވިލް އެވިއޭޝަން މިނިސްޓަރު އައިޝަތު ނަހުލާ ވިދާޅުވެއްޖެ އެވެ.\nމި އަހަރުގެ މެރިޓައިމް ދުވަހާ ގުޅުވައި މިނިސްޓަރު ދެއްވި ހިތާބުގައި ވިދާޅުވީ، ސަރުކާރުގެ ސިޔާސަތަކީ މެރިޓައިމް ދާއިރާގައި މީހުން ބިނާކުރުންކަމަށާއި މިހާރު މަސައްކަތްކުރާ ސީމަނުންނަށް އިތުރު ތަމްރީނު ދިނުން ކަމަށެވެ. އަދި މެރިޓައިމް ދާއިރާގެ މަސައްކަތްތެރިންނާ ގުޅޭ ބައިނަލްއަގްވާމީ މުއާހަދާ ވަރަށް އަވަހަށް ތަސްދީގު ކުރައްވާނެކަމަށްވެސް ވިދާޅުުވި އެވެ.\nމިނިސްޓަރު ވިދާޅުވީ، ދުނިޔެއަށް ދިމާވެފައިވާ މި ދަނޑިވަޅުގައިވެސް ބައެއް ކަހަލަ ކަންކަން ތަންފީޒު ކުރުމަކީ އުނދަގޫ ކަމަކަށް ވިޔަސް ސަރުކާރުން ވަނީ ޝިޕިން ކުންފުންޏެއް ގާއިމްކޮށްފައި ކަމަށެވެ. އަދި މިއީ ރާއްޖޭގެ މެރިޓައިމް ދާއިރާގެ ހިއުމަން ރިސޯސް ވަަރުގަަދަ ވުމަށް ލިބޭ ފުރުސަތެއް ކަމަށް ފާހަގަ ކުރެއްވި އެވެ.\nއިންޑިއާ އާއި ރާއްްޖެ އާ ދެމެދު ސީދާ ކާގޯ ޝިޕިންގެ ހިދުމަތް ފެށިކަންވެސް ހިތޯބުގައި ވަނީ ފާހަގަކުރައްވާފަ އެވެ.\nއިތުރަށް ފާހަގަ ކުރެއްވީ، ތިމާވެށި ރައްކާތެރިކުރުމަށް އެމިޝަންސް މަދުކުރުމަށްޓަކައި ފާހަގަކުރެވިފައިވާ ކަންކަމަށް މެރިޓައިމް ދާއިރާއިންވެސް އަވަސް ހައްލެއް ހޯދަަންޖެހޭ ކަމަށެވެ.\nމި އަހަރުގެ މެރިޓައިމް ދުވަހުގެ ޝިއާރަކީ ”ސަސްޓެއިނަބަލް ޝިޕިންގް ފޯ އަ ސަސްޓެއިނަބަލް ޕްލެނެޓް“، ނުވަތަ ”ދެމެހެއްޓެނިވި ދުނިޔެއަކަށް ދެމެހެއްޓެނިވި ޝިޕިންގް އިންޑަސްޓްރީއެއް“ އެވެ.


ލޭހަދިޔާކުރުން: ކޮންފަދަ ބޮޑު ޞަދަގާތެއްތޯ\nMarch 21, 2020 13:41:58\nލޭ ހަދިޔާކުރުމަކީ މީހެއްގެ ފުރާނަ ސަލާމަތް ކުރުމަށްޓަކައި ކުރެވޭނެ އެންމެ ބޮޑު އެއް ސަދަގާތެވެ. ރާއްޖޭގައި ތެލަސީމިއާ ބަލީގެ ކުދިން ވަރަށްގިނައެވެ. އެކުދިންނަކީ ގަވާއިދުން ލޭ ބޭނުންވާ ކުދިންނެވެ. ހަމައެހެންމެ ތަފާތު އެހެން ޞިއްޙީ މައްސަލަތަކާހެދި ކުއްލިއަކަށް ލޭ ބޭނުންވާ މީހުންގެ އަދަދުވެސް މިދަނީ އެއްދުވަހުން އަނެއް ދުވަހަށް އިތުރުވަމުންނެވެ.\nތެލެސީމިއާ ބައްޔަކީ މިއަދު ރާއްޖޭއަށް ކުރިމަތިވެފައިވާ ސިއްޙީ އެންމެބޮޑުއެއްމައްސަލަ އެވެ. މިގޮތުން ރާއްޖޭގެ އާބާދީގެ 18 އިންސައްތަ މީހުންނަކީ ތެލަސީމިއާ ވާރުތަކުރާ ގޮތް ހުންނަ މީހުން ނުވަތަ ކެރިއަރުން ކަމަށް ހިސާބުތަކުންދައްކައެވެ.\nމައިންބަފައިންގެ ކިބައިން ދަރިންނަށް ވާރުތަވާ ބަލިތަކުގެ ތެރެއިން ތެލެސީމިއާ ބައްޔަކީ ލޭގައި ހުންނަންޖެހޭ މާއްދާއެއް ކަމަށްވާ، ހީމަގުލޮބިން ހުންނަންޖެހޭ މިންވަރަށް ނުހުރުމުން ނުވަތަ އެ މާއްދާ ލޭ ގައި މަދުވުމުގެ ސަބަބުން ކުއްޖާގެ ގައިގާ ލޭ އުފައްދަންޖެހޭ މިންވަރަށް ލޭ ނުއުފެއްދުމުން ކުއްޖާއަށް ދިމާވާ ސިއްހީ ހާލަތެކެވެ.\nތެލަސީމިއާ ކުއްޖަކަށް ބޭނުންވާ ފަރުވާއަކީ ދަތި އުދަނގޫ ފަރުވާތަކެކެވެ. އެގޮތުން ބަލިކުއްޖާގެ ގަޔަށް މަދުވެގެން މަހަކު އެއްފަހަރު ލޭ އަޅަންޖެހެއެވެ. އެކަމަށް ބޭނުންވާ ލޭ ހޯދުމުގައި ބޮޑެތި ދަތިތަކާ ކުރިމަތިވާ ފަހަރު އާދެއެވެ. ހާއްސަކޮށް މިދުވަސްވަރު ކޮވިޑް-19 އާއި ގުޅިގެން ގިނަކުދިންނަށް ލޭހޯދުމަށް ދަތިތަކާއި ކުރިމަތިލާން ޖެހިފައިވާކަން ތެލެސީމިއާ ސެންޓަރުން ހާމަކޮށްފައެވެ.\nމާތްވެގެންވާ އިސްލާމްދީނުގައި ފުރާނަ ސަލާމަތް ކުރުމަށް ވަރަށްބޮޑު އަހަންމިއްޔަތުކަމެއް ވަނީ ދެވިފައެވެ. ފުރާނަ ސަލާމަތް ކުރުމަކީ ދީނީގޮތުން ވާޖިބެކެވެ. ކީރިތި ޤުރްއާނުގައި އަންގަވާފައިވާ ގޮތުގައި، މީހަކު މަރައިގެން ނުވަތަ ބިމުގައި ފަސާދަ އުފައްދައިގެން، ޝަރީޢަތުން ކުރައްވާ ޙުކުމެއްގެ މަތިން، އެމީހާ މެރުން ފިޔަވައި، އެހެން ގޮތަކަށް މީހަކު މަރައިފި މީހާއީ، މުޅި އިންސާނިއްޔަތުގެ އެންމެން މަރައިފި މީހެއްފަދައެވެ. އަދި ހަމަ މިއާޔަތުގައި ބަޔާންވެގެންވަނީ އެންމެ ނަފްސެއްވެސް، އެންމެ ފުރާނައެއްވެސް ސަލާމަތްކޮށްދީފި މީހާ، މުޅި އިންސާނިއްޔަތުގެ އެންމެންގެ ފުރާނަ، ހުރިހާ އިންސާނުންގެ ފުރާނަ ސަލާމަތްކޮށްދިން މީހަކުފަދަ ކަމެއް ކަމަށެވެ.\nލޭހަދިޔާކޮށް މީހުންގެ ފުރާނަ ސަލާމަތްކުރުމަށް މަސައްކަތް ކުރުމަކީ ހަމައެކަނި އަޅުގަނޑުމެންގެ އިޖްތިމާޢީ ވާޖިބެއް ނޫނެވެ. މިއީ އަޅުގަނޑުމެންގެ ދީނީ ވާޖިބެއްވެސްމެއެވެ.\nޞިއްޙަތު ސަލާމަތުން ހުރެ ލޭ ހަދިޔާ ކުރުމަށް ބައެއް މީހުން ފަސްޖެހެނީ އެކަމުގެ ސަބަބުން ހަށިގަނޑަށް ލިބިދާނެ ގެއްލުމަކަށްޓަކައެވެ. މިފަދަ ފަރާތްތަކަށް މިފަހަރު މިއޮތީ އުފާވެރި ޚަބަރެކެވެ. ލޭ ހަދިޔާކުރުމާ ބެހޭގޮތުން އެކިފާރާތްތަކުން ކުރި ދިރާސާ ތަކާއި ހޯދުނު ހޯދުންތަކުން އެނގި ހާމަވެގެން ގޮސްފައިވަނީ ލޭ ހަދިޔާކުރުމުން ބޭނުންޖެހިފައިވާ މިހާއާއި އެގޮތަށް ލޭހަދިޔާ ކުރާ މީހާއަށްވެސް ޞިއްޙީ ތަފާތު ފައިދާ ތަކެއްވާކަމެވެ. ލޭ ހަދިޔާ ކުރުމުން ކެންސަރާއި ހިތުގެ ބަލިތައް އަދި ލޭނާރު ތަކަށް ޖެހޭ ތަފާތު ބަލިތަކުން ދުރުކޮށްދިނުމަށް އެހީތެރިވެދޭކަން ހޯދުންތަކުން ޔަޤީން ކޮށްދީފައިވެއެވެ.\nކޮންމެ ދުވަހަކީ ވެސް، ކޮންމެވެސް މީހަކަށް ލޭ ބޭނުންވާ ދުވަހެކެވެ. ތިމާގެ ގައިގައި ހުންނަނީ ވަރަށް ގިނަ ލެ އެކޭ، ނުވަތަ ވަރަށް މަދު ލެ އެކޭ ބުނެ މަޑުކޮށްގެން ތިބޭ ތިބުމަކީ ވަރަށް ބޮޑު ކުށްހީ އެކެވެ. ކޮންމެމީހެއްގެ ލެ އަކީ ވެސް ކޮންމެވެސް މީހަކަށް ބޭނުންވާ ލެ އެއް ކަމަށް ދެކިގެން މަސައްކަތް ކުރަން ޖެހެ އެވެ.\nއެހެންކަމުން ސިއްހަތު ސަލާމަތުން ހުރިނަމަ ޖެހިލުންނުވެ ލެއަށްބޭނުންވެފައިވާ ފަރާތެއްގެ ފުރާނަ ސަލާމަތް ކޮށްދިނުމަށް ތިމާގެ ލެއިން ސަދަޤާތް ކުރައްވާށެވެ.\nކޮވިޑް-19 ލޭހަދިޔާކުރުން ތެލެސީމިއާ\nފުވައްމުލަކުގައި ހޯމް ކަރަންޓީނުގައި ހުރި މީހަކު ކޮވިޑަށް ޕޮޒިޓިވްވެއްޖެ\nމ.ކޮޅުފުށިން ޕޮޒިޓިވްވި މީހުންގެ އަދަދު9އަކަށް!\nގދ. ތިނަދޫއިން މީހަކު ކޮވިޑަށް ޕޮޒިޓިވްވެއްޖެ\nތިމަރަފުށީގެ ހަރުކަށި ފިކުރު މައްސަލަ: އެންމެންނަށް އެނގޭ ބޮޑު ސިއްރެއް!؟\nނޫސް ކޮންފަރެންސް ތަކުގައި ބްރޯޑްކާސްޓަރުންނަށް ހަމަހަމަ ފުރުސަތު ދިނުމަށް ބްރޯޑްކޮމް އިން ގޮވާލައިފި


Tourism minister ge magaamah Dr. Abdulla mausoom ayyankurahvaifi - Hama.mv\nޓޫރިޒަމް މިނިސްޓަރުގެ މަގާމަށް ޑރ. އަބްދުﷲ މައުސޫމް އައްޔަންކުރައްވައިފި\nފާތިމަތު ހުޔާމް ހަސަން HuyamHacen\n06 އޮގަސްޓް 2020 | 15:04\nޓޫރިޒަމް މިނިސްޓަރު ޑރ. އަބްދުﷲ މައުސޫމް\nބުރާސްފަތި , 06 އޮގަސްޓް 2020 | 15:04\nޓޫރިޒަމް މިނިސްޓަރުގެ މަގާމަށް ޑރ. އަބްދުﷲ މައުސޫމް އައްޔަނުކުރައްވައިފި އެވެ.\nޑރ. އަބްދުﷲ މައުސޫމް މީގެ ކުރިން ހުންނެވީ ހުންނެވީ ސިންގަޕޫރަށް ކަނޑައަޅުއްވާފައި ހުންނަވާ ދިވެހި ސަފީރުގެ މަގާމުގައެވެ. ޓޫރިޒަމް މިނިސްޓަރުގެ މަޤާމަށް ޑރ.ޢަބްދުﷲ މައުސޫމް އައްޔަންކުރައްވާ މަގާމުގެ ފަތްކޮޅު ރައީސް މިއަދު ވަނީ އަރުއްވާފައެވެ.\nޑޮކްޓަރ ޢަބްދުﷲ މައުސޫމް ވަނީ އިނގިރޭސިވިލާތުގެ ޔުނިވަރސިޓީ އޮފް ބްރިމިންގްހަމް އިން ޑޮކްޓަރ އޮފް ފިލޮސޮފީ، އަރބަން އެންޑް ރީޖަނަލް ސްޓަޑީޒް ހާސިލުކުރައްވާފައެވެ. އަދި މީގެ ކުރިން އެމަނިކުފާނު ވަނީ އިނގިރޭސިވިލާތުގެ ޔުނިވަރސިޓީ އޮފް އުލްސަރ އިން ހޮޓެލް އެންޑް ކޭޓަރިންގެ ދާއިރާއިން މާސްޓަރ އޮފް ސައިންސް ވެސް ހާސިލުކުރައްވާފައެވެ.\nޑޮކްޓަރ ޢަބްދުﷲ މަޢުޞޫމް މަޤާމުގެ ހުވައިކުރެއްވުމާއި، އެމަނިކުފަނަށް މަޤާމުގެ ފަތްކޮޅު ދެއްވުމުގެ ރަސްމިއްޔާތު އޮތީ، މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ.\nއަދި މި ރަސްމީޔާތުގައި ހުވައިލައިދެއްވީ ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު މަޙާޒު ޢަލީ ޒާހިރެވެ. ހުވައިކުރެއްވުމަށްފަހު، ޑޮކްޓަރ ޢަބްދުﷲ މައުސޫމް ވަޒީރުންގެ މަޖިލީހުގެ މެންބަރުންގެ ހުވައިގެ އިޤްރާރުގައި ވަނީ ހުވާކުރައްވާފައެވެ.\nޑޮކްޓަރ ޢަބްދުﷲ މައުސޫމް އެންމެފަހުން އަދާކުރެއްވި މަގާމުތަކުތެރޭގައި، ސިންގަޕޫރަށް ދިވެހިރާއްޖެއިން ކަނޑައަޅާފައި ހުންނަވާ ސަފީރުގެ މަގާމާއި، ކޮމަންވެލްތް އޮފް އޮސްޓްރޭލިއާއަށް ދިވެހިރާއްޖެއިން ކަނޑައަޅާ ނޮން-ރެސިޑެންޓް ސަފީރުކަމުގެ މަގާމާއި ނިއުޒިލޭންޑަށް ދިވެހިރާއްޖެއިން ކަނޑައަޅާ ނޮން-ރެސިޑެންޓް ސަފީރުގެ މަގާމު ވެސް ހިމެނެއެވެ.\nޑޮކްޓަރ ޢަބްދުﷲ މައުސޫމް ވަނީ 2008 ވަނަ އަހަރު މިނިސްޓަރ އޮފް ޓޫރިޒަމް އެންޑް ސިވިލް އޭވިއޭޝަންގެ މަގާމާއި ޑެޕިއުޓީ މިނިސްޓަރ އޮފް ޓޫރިޒަމް އެންޑް ސިވިލް އޭވިއޭޝަންގެ މަގާމާއި މިނިސްޓަރ އޮފް އެންވަޔަރަންމަންޓް، އެނަރޖީ އެންޑް ވޯޓަރގެ މަގާމާއި 2009 ވަނަ އަހަރު ކެލާ ދާއިރާގެ ރައްޔިތުންގެ މަޖިލީހުގެ މެންބަރުކަމާއި، މޯލްޑިވްސް ޓޫރިޒަމް ޕްރޮމޯޝަން ބޯޑުގެ އިސް މަގާމުތައް ފުރުއްވާފައެވެ. އަދި، އެމަނިކުފާނު ވަނީ މޯލްޑިވްސް އެސޯސިއޭޝަން އޮފް ޓޫރިޒަމް އިންޑަސްޓްރީ (މަޓީ) ގެ ބޯޑް މެންބަރުކަމުގެ މަގާމުވެސް ފުރުއްވާފައެވެ.\nމިދިޔަ ޖޫން މަހު ގްރީން ޓެކްސްއިން ލިބުނު އާމްދަނީ އިންތިހާއަށް ދަށަށް\nރާއްޖެއާ ޒިއުރިކްއާ ދެމެދު އެޑެލްވައިސް އެއާގެ ދަތުރުތައް ފަށަނީ


Dhevana quarter gai Reserve 912.4 million dollarah\nދެވަނަ ކުއާޓަރުގައި ރިޒާވު 912.4 މިލިއަން ޑޮލަރަށް\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) ރާއްޖޭގެ ރިޒާވް ވަނީ މަތިވެފައި -- ފޮޓޯ: އަވަސް\nމި އަހަރުގެ ދެވަނަ ކްއާޓަރުގައި ރާއްޖޭގެ ޖުމްލަ ރިޒާވް 912.4 މިލިއަން ޑޮލަރު (14 ބިލިއަން ރުފިޔާ) އަށް އުފުލިއްޖެ އެވެ.\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން އާއްމުކުރި މި އަހަރުގެ ދެވަނަ ކުއާޓަރުގެ "ކުއާޓްލީ ބްލެޓިން" ގައިވާ ގޮތުން ދެވަނަ ކުއާޓަރުގައި ޖުމްލަ ރިޒާވް 912.4 މިލިއަން ޑޮލަރަށް އުފުލުނެވެ. މިއީ މިދިޔަ އަހަރުގެ ދެވަނަ ކުއާޓަރާ އަޅާ ކިޔާނަމަ 30 ޕަސެންޓުގެ އިތުރުވުމެކެވެ. އަދި މި އަހަރުގެ ފުރަތަމަ ކުއާޓަރުގައި ރިޒާވްގެ އިތުރުވުން އުޅެނީ އަށް ޕަސެންޓުގަ އެވެ.\nރާއްޖޭގެ ރިޒާވް ކުއްލި ގޮތަކަށް އިތުރުވެފައި މިވަނީ ސަރުކާރުން ވިއްކި ސުކޫކްގެ ފައިސާ އާއި އިންޑިއާގެ ރިޒާވް ބޭންކް އޮފް (އާރްބީއައި) ގެ ސަބަބުންނެވެ.\nރިޒާވް މި ވަގުތު ކުއްލި އިތުރުވުމެއް ފާހަގަވިނަމަވެސް އަންނަ ކުއާޓަރު ހިސާބު ޖުމްލަ ރިޒާވް ދަށްވާނެ ކަމަށް ބެލެވެ އެވެ. މީގެ ސަބަބަކީ އިންޑިއާ އިން ދިން 400 މިލިއަން ޑޮލަރުގެ ކަރަންސީ ސްވޮޕް ދެއްކުމުންނެވެ. އިންޑިއާ އިން ރާއްޖެ އަށް ހަމަޖައްސައިދިން، 400 މިލިއަން ޑޮލަރުގެ ކަރަންސީ ސްވޮޕްގެ 150 މިލިއަން ޑޮލަރު ދައްކާފައިވާއިރު ބާކީ އޮތް 250 މިލިއަން ޑޮލަރުވެސް ދެއްކުމަށް ދަނީ ތައްޔާރު ވަމުންނެވެ.\nރާއްޖޭގެ ޖުމްލަ ރިޒާވް އާއްމު ކުރިނަމަވެސް ރާއްޖޭގެ ބޭނުން ކުރެވޭ ރިޒާވް ނުވަތަ "ޔޫޒަބަލް ރިޒާވް" އާއްމު ކުރުން މަރުކަޒީ ބޭންކް އިން ވަނީ ހުއްޓާލާފަ އެވެ. މި ރިޒާވްގައި އާއްމުކޮށް ހުންނަނީ ދެ މަހުގެ އެކްސްޕޯޓަށްވާ ފައިސާ އެވެ. އެއީ ގާތްގަނޑަކަށް 150 މިލިއަން ޑޮލަރެވެ.\nއެމްއެމްއޭ އަލީ ހާޝިމް ރިޒާވް\nފެބްރުއަރީ: ރިޒާވްގައި 766 މިލިއަން ޑޮލަރު\nއަލީ ހާޝިމް ސޮއި ކުރެއްވި 20 ރުފިޔާގެ ނޫޓު ބާޒާރަށް\nޕޭމަންޓް ސިސްޓަމް ސެޕްޓެމްބަރު މަހު ބޭނުންކުރަން ފަށަނީ\nރިޒާވް މަދުވެ 791 މިލިއަން ޑޮލަރަށް


Qiyaamai Dhuvahu, Allahu Bas Vahee Nukuravvaaney6Baavathehge Meehun ޤިޔާމަތްދުވަހު، މާތް ﷲ ބަސްވަޙީނުކުރައްވާނޭ6ބާވަތެއްގެ މީހުން – Ilm Qiyaamai Dhuvahu, Allahu Bas Vahee Nukuravvaaney6Baavathehge Meehun\nޤިޔާމަތްދުވަހު، މާތް ﷲ ބަސްވަޙީނުކުރައްވާނޭ6ބާވަތެއްގެ މީހުން\nމުސްކުޅި ޢުމުރުގައި ޒިނޭކުރާ މީހާ\nރަސޫލުﷲ ﷺ ޙަދީޘްކުރެއްވިއެވެ. “ثَلاَثَةٌ لاَ يُكَلِّمُهُمُ اللَّهُ يَوْمَ الْقِيَامَةِ وَلاَ يُزَكِّيهِمْ وَلاَ يَنْظُرُ إِلَيْهِمْ وَلَهُمْ عَذَابٌ أَلِيمٌ شَيْخٌ زَانٍ وَمَلِكٌ كَذَّابٌ وَعَائِلٌ مُسْتَكْبِرٌ” (رواه مسلم)\nމާނައީ: މާތް ﷲ ޤިޔާމަތް ދުވަހު ތިން މީހަކާ ބަސްވަޙީނުކުރައްވާނެއެވެ. އަދި ޠާހިރު ނުކުރައްވާނެއެވެ. އަދި އެބައިމީހުންނަށް (ރަޙްމަތުގެ ބެއްލެވުމަކުން) ބައްލަވާވޮޑިނުގަންނަވާނެއެވެ. އަދި ވޭންދެނިވި ޢަޛާބު އެއުރެންނަށް ހުއްޓެވެ. (އެ ތިން މީހުންނަކީ) މުސްކުޅި ޙާލުގައި ޒިނޭކުރާމީހާއާއި ދޮގުވެރި ވެރިޔާއާއި އަދި ފަޤީރު ޙާލުގައި ކިބުރުވެރިވެ ބޮޑާވާމީހާއެވެ.\nފަޤީރު ޙާލުގައި ބޮޑާވެ ކިބުރުވެރިވާ މީހާ\nޤިޔާމަތް ދުވަހު މާތް ﷲ ބަސްވަޙީނުކުރައްވާނޭ މީހުންގެ ތެރޭގައި ފަޤީރު ޙާލުގައި ބޮޑާވެގަންނަމީހާ ހިމެނެއެވެ. ބޮޑާވެގަތުމަކީ ކޮންމެ ޙާލަތެއްގައިވެސް އެކަމުން ދުރުވާން ޖެހޭ ގޯސް ސިފައެކެވެ. އަދި މީހަކު ފަޤީރުވެ ނިކަމެތިވެފައިވާ ޙާލަތުގައި ބޮޑާވެގަންނަނަމަ އެކަމުގެ ފާފައިގެ ބޮޑުކަން މިވަނީ އިސްވެދިޔަ ޙަދީޘްފުޅުގައި ރަސޫލުﷲ ﷺ ބަޔާންކޮށްދެއްވާފައެވެ.\nދޮގުހަދާ ރަސްކަލުން ހިމެނެނީ ޤިޔާމަތްދުވަހު މާތް ﷲ ބަސްވަޙީނުކުރައްވާނޭ މީހުންގެ ތެރޭގައެވެ. ދޮގުހެދުމަކީ އިސްލާމްދީނުގައި އެންމެންގެ މައްޗަށްވެސް މަނާކުރައްވާފައިވާ ކަމެކެވެ. ފާފައެކެވެ. އަދި ރަސްކަލަކު ނުވަތަ ވެރިޔަކު ދޮގުހަދާކަމުގައިވާނަމަ އެކަމުގެ ފާފައިގެ ބޮޑުކަން އިތުރުވެގެންދާކަމަށް އިސްވެދިޔަ ޙަދީޘުން ދަލީލު ލިބެއެވެ.\nމީހުންނަށް އިޙުސާންތެރިވެފައި ކަލަގޮވާ މީހާ\nމިއީވެސް ޤިޔާމަތް ދުވަހު މާތް ﷲ ބަސް ވަޙީ ނުކުރައްވާނޭ މީހުންގެ ތެރޭގައި ހިމެނޭ މީހެކެވެ. ދަލީލު ފަހުން ބަޔާން ކުރާނަމެވެ.\nދޮގުހުވާކޮށްގެން މުދާވިއްކާ މީހާ\nދޮގުހުވާކޮށްގެން މުދާވިއްކާ މީހާއަކީވެސް ޤިޔާމަތް ދުވަހު މާތް ﷲ ބަސް ވަޙީ ނުކުރައްވާނޭ މީހުންގެ ތެރޭގައި ހިމެނޭ މީހެކެވެ. ދަލީލު އަންނަނިވި ނުކުތާގެދަށުން ބަޔާންކޮށްލާނަމެވެ.\nތަނބިކަށިން ތިރިއަށް އިޒާރުގެ ފައިކުރި ތިރިކުރާ ފިރިހެނާ\n ރަސޫލުﷲ ﷺ ޙަދީޘްކުރެއްވިއެވެ. “ ثَلاَثَةٌ لاَ يُكَلِّمُهُمُ اللَّهُ يَوْمَ الْقِيَامَةِ الْمَنَّانُ الَّذِي لاَ يُعْطِي شَيْئًا إِلاَّ مَنَّهُ وَالْمُنَفِّقُ سِلْعَتَهُ بِالْحَلِفِ الْفَاجِرِ وَالْمُسْبِلُ إِزَارَهُ” (رواه مسلم)\nމާނައީ: “ޤިޔާމަތް ދުވަހު މާތް ﷲ ތިން މީހަކަށް ބަސްވަޙީނުކުރައްވާނެއެވެ. (ފުރަތަމައީ) ކަލަގޮވާމީހާއެވެ. ކަލަނުގޮވައި އޭނާ މީހަކަށް އެއްޗެއް ނުދޭނެއެވެ. އަދި (ދެވަނައީ) ދޮގުހުވާކޮށްގެން މުދާވިއްކާމީހާއެވެ. އަދި (ތިންވަނައީ) ތަނބިކަށްޓަށްވުރެ ތިރިއަށް އިޒާރުގެ(ތިރިން ލާ/އަންނަ ފޭރާމުގެ) ފައިކުރި ބަހައްޓާ ފިރިހެނާއެވެ.”\nމާތް ﷲ އަޅަމެން، ޤިޔާމަތް ދުވަހު އެކަލާނގެ ބަސް ވަޙީނުކުރައްވާ މީހުންގެ ތެރެއިން ނުލައްވާށިއެވެ! އާމީން!


Mi aharu alhaa football dhan'duthakah 100 million rufiyaa haradhuvaane: Mahloof - One Online\nޔޫތު މިނިސްޓަރު އަހުމަދު މަހުލޫފު--- ފޮޓޯ/ ޔޫތު މިނިސްޓްރީ\nމިއަހަރު އަޅާ ފުޓްބޯޅަ ދަނޑުތަކަށް 100 މިލިއަން ރުފިޔާ ހަރަދުވާނެ: މަހުލޫފު\nރާއްޖޭގެ އެކި ސަރަހައްދުތަކުގައި މިއަހަރު އަޅާ ބޮޑެތި ފުޓްބޯޅަ ދަނޑުތަކަށް 100 މިލިއަން ރުފިޔާ ހަރަދުވާނެ ކަމަށް ޔޫތު މިނިސްޓަރު އަހުމަދު މަހުލޫފު ވިދާޅުވެއްޖެއެވެ.\nޔޫތު މިނިސްޓްރީގައި މިއަދު ބޭއްވި ބައްދަލުވުމުގައި ނޫސްވެރިންނަށް މައުލޫމާތު ދެއްވަމުން މިނިސްޓަރު މަހުލޫފު ވިދާޅުވީ ރާއްޖޭގައި ރަނގަޅު ފެންވަރުގެ 10 ފުޓްބޯޅަ ދަނޑު ހަދަން އިއުލާން ކުރާނެ ކަމަށެވެ.\nއަދި މިނިސްޓްރީގެ ބަޖެޓުގައި މިވަގުތު 10 ދަނޑަށްވާ ފައިސާ އެބަހުރި ކަމަށާއި މިއަހަރު ނިމުމުގެ ކުރިން 20 ދަނޑު އެޅޭނެ ކަމަށް އުއްމީދު ކުރައްވާ ކަމަށް މަހުލޫފު ވިދާޅުވިއެވެ. މަހުލޫފު ވިދާޅުވީ ފުޓްބޯޅަ ދަނޑު އެޅުމުގެ ވިސްނުން ހުރިކަން އެނގުނު ބައެއް ފަރާތްތަކުން މާލީ އެހީތެރިކަން ދޭނެކަންވެސް ހާމަކުރައްވާފައިވާ ކަމަށް މިނިސްޓަރު ވިދާޅުވިއެވެ.\nއެގޮތުން އދ. މާމިގިލީގައި ފުޓްބޯޅަ ދަނޑު ރަނގަޅު ފެންވަރަކަށް ހަދާ ވާހަކަ ދެކެވުނު ހިސާބުން އެދާއިރާގެ މެންބަރު ގާސިމް އިބްރާހީމް ފޯނުކުރައްވައި އެކަމަށް ހިނގާ ހަރަދުގެ 50 އިންސައްތަ ދެއްވާނެ ކަމަށް ވިދާޅުވި ކަމަށް މަހުލޫފު ވިދާޅުވިއެވެ. އަދި އޭގެ އިތުރުން ނ. ކުޑަފަރީ ފުޓްބޯޅަ ދަނޑު އެޅުމުގެ މަސައްކަތް ކުރާނަމަ އެރަށުގައި ކައުންސިލު މެންބަރެއްގެ އެހީތެރިކަން ދޭނެ ކަމަށް އަންގާފައިވާކަމަށް ވެސް މިނިސްޓަރު ވިދާޅުވިއެވެ.\nއެގޮތުގެ މަތިން ވަރަށް އަވަހަށް ފަސް ރަށެއްގެ ފުޓްބޯޅަ ދަނޑުގެ މަސައްކަތް ފެށޭނެ ކަމަށް ވިދާޅުވިއެވެ. އަދި މިއަހަރު ނިމޭއިރު 20 ދަނޑުގެ މަސައްކަތް ފެށި އޭގެ ތެރެއިން ގިނަ ދަނޑުތަކެއް ނިމޭނެ ކަމުގެ އުއްމީދު އެބައޮތް ކަމަށް ވެސް މަހުލޫފް ވިދާޅުވިއެވެ.


Bridge alhaidheegen2vana faharah verikamah aadhevunu ekaku ves neh: Reeko Moosa | ThePress\nބްރިޖް އަޅާދީގެން ދެ ވަނަ ފަހަރަށް ވެރިކަމަށް އާދެވުނު އެކަކުވެސްނެތް: ރިކޯ\n04 September 2021, 09:39\nރައްޔިތުން މަޖިލީހުގެ ކުރީގެ ނާއިބު ރައީސް އަދި ކުރީގެ ފިލްމީ ތަރި މޫސަ / ފޮޓޯ: މަޖިލިސް\nއެއާޕޯޓު އަޅައިދީ، ބްރިޖް އަޅައިދީގެން ދެ ވަނަ ފަހަރަށް ވެރިކަމަށް އާދެވުނު އެކަކުވެސް ނެތް ކަމަށް ވިދާޅުވެ ރޭ އިދިކޮޅު ޕީޕީއެމް އިން ދެއްކި ވާހަކައަށް އެމްޑީޕީގެ ކުރީގެ ޗެއާޕާސަން މޫސާ މަނިކް (ރީކޯ މޫސަ) ފާޑު ވިދާޅުވެއްޖެއެވެ.\nރީކޯ މޫސަ ވިދާޅުވީ ރާއްޖޭގެ ސިޔާސީ ބޭފުޅުންގެ މެދުގައި ވެރިކަމަށް ކުރާ ކެމްޕޭންތަކަށް ވީ ވައުދު ތަކުގެ ތެރޭން ބިން ހިއްކުން، އެއާޕޯޓް އަޅައިދިނުން، ފްލެޓް އަޅައިދިނުން، އަދި ބްރިޖް އަޅާދިނުން ފަދަ ކަންކަމުގައި ދެވަނަ ފަހަރަށް ވެރިކަމަށް ވަޑައިގެންނެވުނު ރައީސަކު ނެތް ކަމަށެވެ.\nއެހެންކަމުން ވައުދުވުމުގައި ގެންގުޅޭ އުކުޅު ބަދަލުކުރަން ޖެހޭ ކަމަށް ރީކޯ މޫސާ ވަނީ ވިދާޅުވެފައެވެ.\nރީކޯ މޫސާ އެހެން ވިދާޅުވީ 2023 ގެ އިންތިހާބުގައި ރައީސް އަބްދުﷲ ޔާމީން ގެ ނަން އޮންނާނެ ކަމަށް ކުރީގެ ނައިބު ރައީސް ޑރ. މުހައްމަދު ޖަމީލު އަހުމަދު ރޭ ވިދާޅުވެ ބްރިޖާއި، އެއާޕޯޓައި، ހޮސްޕިޓަލްތައް ހަދާނީ 2023 ގައި ރައީސް ޔާމީނުގެ ވެރިކަމެއްގައި ކަމަށް ވިދާޅުވުމުންނެވެ.\nރީކޯ އެހެން ވިދާޅުވެ އިޝާރާތް ކުރެއްވި އަނެއް ކަމަކީ ރައީސް އަބްދުﷲ ޔާމީންގެ ސަރުކާރުގައި ދެވަނަ ދައުރުގެ ކެމްޕޭނާ ދިމާކޮށް ސިނަމާލެ ބްރިޖު އެޅި ނަމަވެސް ދެވަނަ ދައުރަކަށް ޔާމީން ހޮވިފައި ނުވެއެވެ.\nރައީސް އިބްރާހިމް މުހައްމަދު ސޯލިހުގެ މި ވެރިކަމުގައި މިހާރު ވަނީ "ގްރޭޓާ މާލެ ކަނެކްޓިވިޓީ ޕްރޮޖެކްޓް" ގެ ދަށުން މާލެ، ވިލިމާލެ، ގުޅީފަޅު އަދި ތިލަފުށި ގުޅުވާ އަޅަން ނިންމާފައިވާ ބްރިޖުގެ މަސައްކަތް ފެށުމަށް އިންޑިއާގެ އެފްކޮންސް އިންފްރާސްޓްރަކްޗާ ކުންފުންޏާ އެކު އެއްބަސްވުމެއްގައި ސޮއިކޮށްފައެވެ. މިއީ ސޯލިހުގެ 2023 ގެ ކެޕްމޭނަށް ކުރައްވާ ކަމެއް ކަމުގައި ގިނަ ބަޔަކު ބުނެއެވެ.\n"ގްރޭޓާ މާލެ ކަނެކްޓިވިޓީ ޕްރޮޖެކްޓް" ގެ ދަށުން މާލެ، ވިލިމާލެ، ތިލަފުށި އަދި ގުޅީފަޅު ގުޅާލުމަށް 6.695 ކިލޯ މީޓަރުގެ ބްރިޖްތަކާ ކޯޒްވޭގެ މައްޗަށް އެކުލެވޭ މި މަޝްރޫއު ވެގެން ދާނީ ރާއްޖޭގައި ހިންގާ އުމްރާނީ ތަރައްގީގެ އެންމެ ބޮޑު މަޝްރޫއަށެވެ. އެގޮތުން މާލެ، ވިލިމާލެ، ތިލަފުށި އަދި ގުޅީފަޅު ގުޅާލުމަށް ޖުމްލަ3ބްރިޖް މި މަޝްރޫއުގެ ތެރެއިން ހެދުމަށް ވަނީ ހަމަޖެހިފައެވެ.\nމި ބްރިޖްގެ މަޝްރޫއަށް އަންނަ އަހަރުގެ ބަޖެޓުގައި 469 މިލިއަން ރުފިޔާ ބަޖެޓު ކޮށްފައި ވާ އިރު މި އަހަރުގެ ތެރޭގައި މި ބްރިޖް މަޝްރޫއަށް އިންޑިއާ ސަރުކާރުން ވަނީ 500 މިލިއަން ޑޮލަރުގެ އެހީގެ ޕެކޭޖެއް ދީފައެވެ.\nމިދިޔަ އަހަރު ތެރޭ ސަރުކާރުން ބޭއްވި ޕާޓްނާޝިޕް ފޯރަމަށް ހުށަހެޅި ތަފްސީލް ތަކުގައި ވާ ގޮތުގައި ބުރިޖް މަޝްރޫއަށް 7.6 ބިލިއަން ރުފިޔާ ހަރަދުވާނެއެވެ.\nހަބަރު ރީކޯ މޫސާ ސިޔާސީ\nމޫސަ ބުނަންތަ އެވަގުތަކު ވައިޖެހޭ މަންޒިލަކަށް ނުވޮސް ދެކޮޅަށް ދުވާ އިއްސެއް ހެން ނޫޅެބަލަ ދެފުއްކެހެރިހެން ނޫޅެބަލަ މިއީ ވ ވާހަކަ އިނގެ


(20 ނޮވެމްބަރު 2021އާ ގުޅޭ)\nގޭގެ ދޮރު ކުރިމަތީގައި ޝަހުރު ހުރީ ޖެހި ބުދެއްހެން ގަނޑު ވެފައެވެ. ޝަހުރުގެ މޫނުމަތިން އެއްވެސް ވަރެއްގެ އުފަލެއް މިއިން އެއްވެސް ދުވަހަކު ލިބިފައިވާ ހެނެއް ހީއެއް ނުވެއެވެ. ދިރިހުރެމެ، ދިރުން ނެތިފައިވާ މީހަކާ ޝަހުރާ އެއްވެސް ތަފާތެއް ނެތެވެ. އިސްތަށިގަނޑު ހާވައިލައިގެން ހުރި އިރު، ހީވަނީ ފެން ނުވަރާ ދެތިން ދުވަސް ވެދާނެ ހެންނެވެ. ޝަހުރުގެ ކުރިމަތިން ފެންނަމުންދާ މަންޒަރުން ޝަހުރަށް ވަނީ އުނދަގޫ ވެފައެވެ. ޝަހުރު އެތަނަށް އައީ ކީއްކުރަން ވަގުތުކޮޅަކަށް އޭނާއަށް ހަނދާން ނެތުނެވެ. އޮޅުނެވެ. ޝަހުރު ލަސް ކުރާކަށް ބޭނުމެއް ނުވިއެވެ. ފަހަތަށް ފިޔަވަޅެއް ނެގީ އެންމެންގެ ތެރޭގައި ރޯން ބޭނުން ނުވާތީއެވެ. އެތަނުގައި ހުންނަން ޝަހުރަށް ހިތްވަރެއް ނުލިބުނެވެ.\n"ޝަހުރު!" ޝަހުރު ހުއްޓުނީ އަނެއްކާ ވެސް ލިވިޔާގެ އަޑަށެވެ. އެއްވެސް އެއްޗެއް ނުބުނެ ޒަކްވާން އިނީ ހިމޭނުންނެވެ. ނަމަވެސް ޒަކްވާންގެ ހިތުގެ ތެރޭގައި ކޮންމެވެސް ވަރެއްގެ ހައިޖާނެއް އުފެދެމުން ދިޔައެވެ. އެކަމު، ޒަކްވާން ހުރީ ބިރަކުން ނޫނެވެ. އެއްވެސް ވަރަކަށް ލިވިޔާއާ މެދުގައި ޒަކްވާން ޝައްކެއް ނުކުރެއެވެ. ލިވިޔާ ނިންމާ ކޮންމެ ކަމެއް ވެސް އޭނާ ނިންމާނީ ވަރަށް ވިސްނާފައި، އެންމެ ރަނގަޅަށް ކަމުގެ ޔަޤީންކަން ޒަކްވާނަށް ލިބިފައި ވުމަކީ އޭނާއަށް މިއަދު ލިބޭ ހިތްވަރެކެވެ. ކައިވެނީގެ މަޖިލީސް ދޫކޮށް ލިވިޔާ ހިނގައިގަތީ ޝަހުރާ ދިމާލަށެވެ. ވާނުވާ ނޭނގިފައި ޤާޒީ ބަލަން އިނީ ލިވިޔާއަށެވެ. ލިވިޔާ ދިޔަ ގޮތަށް ގޮސް ހުއްޓުނީ ޝަހުރުގެ ކުރިމަތީގައެވެ. ލިވިޔާއަށް ޝަހުރު ހަތަރުކަޅި ހަމަކޮށްލީ ކުށްވެރިއެއް ފަދައިންނެވެ. އެ ބެލުމުގައި ވަނީ އިންތިހާއަށް ރިހުމެވެ.\nޝަހުރު އަނެއްކާ ވެސް ކުރިއަށް ފިޔަވަޅެއް ނެގީ އެތަނުން ދާށެވެ. ވާހަކަދައްކާނެ ހިތްވަރު ނެތުމުންނެވެ. ނަމަވެސް ޝަހުރު ހުއްޓުވީ ލިވިޔާއެވެ.\n"ކިހިނެއްވީ؟" ލިވިޔާ ހުރީ ހަމަޖެހިގެންނެވެ. ވާހަކަދެއްކީ ވެސް ހަމަޖެހިގެން ހުރެގެންނެވެ. ލިވިޔާގެ ސުވާލަށް ދޭންވީ ޖަވާބު ނޭނގި ޝަހުރު ހުއްޓުން އަރާފައި ހުރެވުނެވެ. އިރުކޮޅެއްގެ ތެރޭގައި ޝަހުރުގެ ލޮލުން ފޭބީ ކަރުނައެވެ. އިށީންދެގެން އިން ޒަކްވާން ކޮޅަށް ތެދުވިއެވެ. އަދި މަޑުމަޑުން ހިނގާފައި އައިސް ހުއްޓުނީ ލިވިޔާ އާއި ޝަހުރުގެ ގާތުގައެވެ.\n"ދޮންބޭ. އާދޭ!" ޒަކްވާން ހިފައިލީ ޝަހުރުގެ އަތުގައެވެ. އަދި ޝަހުރު ގޮވައިގެން ވަނީ ލިވިޔާގެ ކޮޓަރިއަށެވެ. ފަހަތުން ލިވިޔާ ވެސް އައެވެ.\n"އަހަރެން ދެކެނީ ދޮންބެ މިތަނަށް ތިއައީ ކޮންމެ ވެސް ވާހަކައެއް ލިވިޔާއާ ދައްކަން. އެ ފުރުޞަތު ދޮންބެއަށް އޮންނާނެ. ލިވިޔާއަށް ވެސް.." ޒަކްވާން ބަލައިލީ ލިވިޔާ އާއި ޝަހުރުގެ މޫނަށެވެ. ޒަކްވާންގެ މޫނުމަތިން އެއްވެސް ހާސް ކަމެއް ނުފެނެއެވެ.\n"އަހަރެން މަޑުކޮށްލާނަން!.." ޒަކްވާން އޭނާގެ ކަނާއަތުން ލިވިޔާގެ ކޮނޑުގައި ހިފައިލިއެވެ. ލިވިޔާ އާއި ޝަހުރު ކޮޓަރީގައި އެކަނި ވެލިއެވެ. ބޭރުގައި ތިބި މީހުން ވާނުވާ ނޭނގި ސުވާލު މާރކެއް މޫނަށް ޖެހިފައި ތިއްބެވެ. ހާލިދާ އާއި މާހިރު ހުރީ ހިތްހަމަ ނުޖެހިފައެވެ. ޝަހުރު އެގެއަށް އައުމުންނެވެ. ނަމަވެސް އެދެމީހުން ހަމައަކަށް އެޅުވީ ޒަކްވާނެވެ.\nއެއްވެސް އަޑެއް ބަޑެއް ނީއްވެ، މުޅި ކޮޓަރި ވަނީ ހިމޭން ވެފައެވެ. އެއްވެސް ވަރަކަށް ގިނަ އިރު ކުރާކަށް ލިވިޔާ ނޭދުނެވެ. ކައިވެނީގެ މަޖިލީސް ކެންސަލް ވެދާނެތީއެވެ. ޤާޒީ އެތަނުން ލަސްވެގެން ގޮސްދާނެތީއެވެ.\n"އަހަރެން ހީއެއް ނުކުރަން ޝަހުރު ދުވަހަކުވެސް އަންނާނެ ކަމަކަށް. ކިހިނެއްތަ ވީ؟" ލިވިޔާގެ މޫނުމަތިން ދެރައިގެ އެއްވެސް ހިލަމެއް ނުފެނެއެވެ. އެތައް ދުވަހަކަށްފަހު ޝަހުރު ފެނުމުން، ލިވިޔާއަށް މާބޮޑު އިޙްސާސެއް ވިހެނެއް ހީއެއް ނުވެއެވެ. އެކަން ވަރަށް ރަނގަޅަށް ޝަހުރަށް ވެސް ދިޔައީ އެނގެމުންނެވެ.\n"ލި... ވީ..." ޝަހުރުގެ އަޑު ހީވީ ބުރިބުރި ވެގެން ނުކުތްހެންނެވެ. ލިވިޔާ ބަލަން ހުރީ ޝަހުރުގެ މޫނަށެވެ.\n"އައިމް ރިއަލީ ސޮރީ.." ޝަހުރު އިސްދަށަށް ޖަހައިލިއެވެ.\n"އަހަރެންނަށް ހުރިހާ ކަމެއް ވެސް އެނގެއްޖެ! ހުރިހާ ޙަޤީޤަތެއް ވެސް އެނގެއްޖެ! އަހަރެން މިއޮތް ހުރިހާ ދުވަހު ހުރީ ބޮޑު އޮޅުވާލުންގަނޑެއްގެ ތެރޭގަ. އެކައްޗެއް ވެސް ނޭނގި! އަހަރެން މުޅީން އެކަނި ވެއްޖެ. ލިވީ.. އަހަރެންނަށް މާފު ކުރޭ!" ޝަހުރުގެ ދެލޮލުގެ ކަޅި ފޮރުވިފައިވަނީ ބޮޑެތި ކަރުނަ ތިކިތަކުންނެވެ. އެއްވެސް އެއްޗެއް ނުބުނެ ލިވިޔާ ބަލަން ހުރީ ސީދާ ޝަހުރުގެ މޫނަށެވެ.\n"އަހަރެންނަށް އެނގޭ އަހަރެންމީ ލިވީއަށް އެންމެ އެކަށީގެންވާ މީހާ ނޫންކަން. އަހަރެންނަށް ލިވީ ދަސްނުވީ. ލިވީއަށް ކަންތައް ކުރެވުނީ ވަރަށް ދެރަކޮށް.. އިޚާނެތިކޮށް. އަހަރެންނަށް އެނގޭ އަހަރެންނަށް ދުވަހަކު ވެސް މާފު ހައްޤު ނޫންކަން، އެކަމުވެސް އަހަރެންނަށް އެނގޭ ލިވީ އަބަދުވެސް އަހަރެން ދެކެ ލޯބިވާނެކަން." ޝަހުރުގެ ލޮލުން ހޯސްލާފައި ކަރުނަތައް ފައިބައިގަތެވެ. ދެން ވެސް ވާހަކަ ކުރިއަށް ގެންދިޔައީ ހަމަ ޝަހުރެވެ. ޝަހުރުގެ ޙަޔާތަށް ދިމާވި ހިތްދަތިކަންތައް އަކުރުން އަކުރަށް ޝަހުރު ކިޔައިދޭން ފެށިއެވެ. ޔޫހާގެ ވާހަކަ އިވުމާ އެކުގައި ލިވިޔާއަށް ރޮވިގެން ދިޔައީ އޭނާގެ އިޚްތިޔާރުން ބޭރުންނެވެ. ލިވިޔާ ލަސްވެގެން ޒަކްވާން ފަހުން ކޮޓަރިއަށް ވަނެވެ. ޝަހުރުގެ ވާހަކަ ހުއްޓުމެއް ނެތި އޭނާ ގެންދިޔައީ ކުރިއަށް ގެންދަމުންނެވެ. އެވާހަކަތައް ޒަކްވާނަށް އިވިފައި އޭނާއަށް ލިބުނީ ބޮޑު ޝޮކެކެވެ. ޝަހުރު ވޭތު ކުރީ ވަރަށް ހިތްދަތި ދިރުއުޅުމެއްކަން އެނގުމުން ލިވިޔާ ޙަޤީޤަތުގައި ވަރަށް ބޮޑަށް ހިތުގައި ޖެހިއްޖެއެވެ. ޒަކްވާނަށް ވެސް ވަނީ ރޮވިފައެވެ. އޭނާގެ ދޮންބެއަށް އޭނާގެ އެހީ ބޭނުންވި ދުވަހު ދޮންބެއާ ދުރުވެވުނީ މައެވެ. ނަމަވެސް ޒަކްވާން ދުރުކޮށްލީ ދޮންބެކަން ޒަކްވާންގެ ހިތުގައި އަދިވެސް އޮވެއެވެ.\n"އަހަރެން ޔޫހާ ދެކެ ވަރަށް ލޯބިވިން. އަހަރެންނަށް ޔޫހާއާ ވަކިން ދިރިއުޅެން ވަރަށް އުނދަގޫވާނެ. އެކަމު، ލިވީގެ އެހީއާ އެކު... އަހަރެންގެ މަންމަ އަހަރެންގެ ދިރިއުޅުން ހަލާކުކޮށްލީ! އަހަރެން މުޅީން އެކަނި ވެއްޖެ ލިވީ. އަހަރެންގެ ދަރިފުޅާ އަހަރެން ދުރުކޮށްލީ. އަހަރެންގެ ލޯބިވާ އަނބިމީހާއާ އަހަރެން ދުރުކުރީ. އަހަރެންނާ ޔޫހާ ވަކިކުރީ.. އަހަރެން މުޅީން އެކަނިވެއްޖެ! އެއީ ކޮންކަހަލަ މަންމައެއް؟" ކޮޓަރީގެ ތަށިމުށިގަނޑުމަތީގައި އިށީންދެގެން އިނދެ ޝަހުރު އަޑުން އަޑު ނަގާ ރޯން ފެށިއެވެ. ޝަހުރުގެ ހަރަކާތްތައް ބަލަން ޒަކްވާނަށް ކެތްނުވެގެން ގޮސް ބައްދައިލީ ޝަހުރުގެ ގައިގައެވެ.\n"ދޮންބޭ! ނުރޮއި.." ޒަކްވާން ރޮމުން ޝަހުރުގެ ގައިގަ ބައްދަމުން ދިޔައެވެ. ކޮޓަރީގެ ފާރަށް ޖެހިގަނެގެން ލިވިޔާ ހުރީ ހިތްހަލާކުވާން ގާތްވެފައެވެ. ލިވިޔާގެ ކަންފަތުގައި ޖެހިގެން ދިޔައީ އޭނާ އަޑު އަހަން ބޭނުންވެފައިވާ ވާހަކަތަކެއް ނޫނެވެ. ލިވިޔާގެ އުފަލުން ހުރި މޫނު މުޅިން ބަދަލުވެއްޖެއެވެ. ޝަހުރުގެ ޙަޔާތަށް ބިންދާލި ރާޅުގައި ޒަކްވާނާ ލިވިޔާ ޖެހިއްޖެއެވެ. ޝަހުރު މަޑުމަޑުން ކޮޅަށް ތެދުވިއެވެ. އަދި ރޮމުންރޮމުން ގޮސް ހުއްޓުނީ އެނދުގައި ނިދާފައި އޮތް ލިޔާންގެ ގާތުގައެވެ. އަދި މަޑުމަޑުން ޝަހުރު ތިރިވެލިއެވެ.\n"ދަރިފުޅާ!" ޝަހުރުގެ އަޑު ވަނީ ގިސްލާގިސްލާ ކުރަކިވެ، ވީރާނާވެފައެވެ. އެ އަޑުން ކިތަންމެ ހަރު ހިތަކަށް ވެސް އަސަރު ކުރާނެއެވެ.\n"ދަރިފުޅާ! ބައްޕައަށް މާފު ކުރޭ! ދަރިފުޅު ނޫން އެއްވެސް މީހެއް ބައްޕަގެ ނެތް. ބައްޕައަށް މާފު ކުރޭ ދަރިފުޅާ! ހެޔޮނުވާނެ ދަރިފުޅާ! ބައްޕައަށް މާފު ކުރޭ!" ލިޔާންގެ ތުއްތު އަތުގެ ތެރޭގައި ޝަހުރުގެ އަތް ބާއްވައިގެން ޝަހުރު ގިސްލާ ރޮމުން ދިޔައިރު، އޭނާގެ ނޭފަތުން ފެންވެސް ފައިބަމުން ދެއެވެ. އެމަންޒަރު ބަލަން ލިވިޔާ ހުރިއިރު އޭނާގެ މުޅިގައި ތުރުތުރު އަޅައެވެ.\n"ބައްޕަގެ ދޫނިގަނޑާ. ބައްޕަ މިއައީ. ބައްޕައަށް މާފުކުރޭ! ބައްޕަ.." ޝަހުރުގެ އަޑު ބެދުނެވެ. ޒަކްވާން ގޮސް އިށީންނީ ޝަހުރުގެ ގާތުގައި އުނޑުފައިންނެވެ. އަންހެނެއް ފަދައިން ޝަހުރުގެ ކޮނޑުގައި ބޯއަޅައިލުމަށްފަހު ޒަކްވާން ވެސް ރޮމުން ދިޔައެވެ. އެހުރިހާ މަންޒަރެއް ލިވިޔާގެ ކުރިމަތިން ދިޔައީ ފެންނަމުންނެވެ. ދޮންބެ އެވަރަށް ހިތާމަކޮށް ރޯމަންޒަރު ބަލަން ޒަކްވާންގެ ހިތަށް ކެތް ނުވިއެވެ.\n"ދޮންބޭ ނުރޮއި. ޕްލީޒް! ތިވަރަށް ނުރޮއި، އަހަރެންމީ އެހާ އަމިއްލަ އެދުން ބޮޑު މީހެއް ނޫން. ލިވިޔާ އެދޭނަމަ، އަހަރެން ލިވިޔާ ދޫކޮށްލާނަން!" ޒަކްވާންގެ ޖުމުލައާ އެކުގައި ލިވިޔާގެ ދެލޯ ވަގުތުން ބޮޑުވިއެވެ. ލިވިޔާއަށް ދެފަރާތަށް ބޯ ހުރައިލެވުނީ އޭނާގެ އިޚްތިޔާރުން މުޅީން ބޭރުންނެވެ. ލިވިޔާގެ އެހަރަކާތް ޝަހުރަށް ވެސް ފެނުނެވެ. ޝަހުރު މަޑުމަޑުން ކޮޅަށް ތެދުވެވޭތޯ ބެލިއެވެ. އަދި މަޑުމަޑުން ހިނގައިގަތީ ލިވިޔާއާ ދިމާލަށެވެ.\n"ލިވީ.. އަހަރެންނަށް މާފު ކުރޭ! އަހަރެންނަށް އެނގޭ ލިވީ އަދިވެސް އަހަރެން ދެކެ ލޯބިވާކަން. ލިވީގެ ތި ދެލޮލުން އަހަރެންނަށް އެކަން އެބަ އެނގޭ! ފެނޭ! އަހަރެންނާ ލިވީއާ ދަރިފުޅާ އެއްކޮށް އުފަލުގަ އުޅެވޭނެ. ޒަކްވާން ކޮއްކޮ އެކަމަށް ޤަބޫލު ވާނެ. ޕްލީޒް. ލިވީ.." ޝަހުރުގެ ޖުމުލަ އެއްފަހަރާ ގަތާލީ އޭނާގެ އަތުގެ ނުފުށުން ކަރުނަތައް ފޮހެލުމަށްފަހުގައެވެ. ފަހަތުގައި ޒަކްވާން ހުރީ ލިވިޔާގެ ސީދާ މޫނަށް ބަލާށެވެ. ލިވިޔާ ނިންމާ ކޮންމެ ނިންމުމަކަށް ފުރިހަމައަށް އިޚްތިރާމު ކުރަން ނިންމައިގެންނެވެ. ލިވިޔާ ހުރީ ރޮއިރޮއި ވަރުބަލިވެފައެވެ. މޫނުގައި ހުރި މޭކަޕުތައް ކަރުނައާ އެކުގައި ލައިގެން ހުރި ހުދު ހެދުން ވެސް ވަނީ ހަޑިވެފައެވެ.\n"ޝަހުރު! އަހަރެން މިވޭތު ކުރީ ވަރަށް ހިތްދަތި ދުވަސްތަކެއް. ވަރަށް ވޭން ހުރި ދުވަސްތަކެއް. ޝަހުރެއް އޭރަކު ނެތް. އަހަރެންގެ ގާތުގަ ވީ ޒަކްވާން. އަހަރެން ދެކެ މާ ކުރިން ލޯބިވި މީހެއް." ލިވިޔާ ނޭފަތް ދަަމައިލުމަށްފަހު އަނެއްކާ ވެސް ވާހަކަދައްކަމުން ދިޔައީ ވަރަަށް ހިތްވަރުކޮށްގެންނެވެ.\n"އަހަރެން ދެން އެދުވަސްތަކުގެ ވާހަކަދައްކާކަށް ބޭނުމެއް ނޫން. އެ ހަނދާންތައް އަހަރެންގެ ސިކުނޑިން، އަހަރެންގެ ދެކެ ވަރަަށް ލޯބިވާ އެހެން މީހެއް ފިލުވާލައިފި. އާނ! ޝަހުރަށް އަހަރެންގެ ލޮލުން އަދިވެސް ލޯބި ފެނިދާނެ! އެއީ އަހަރެން ޝަހުރު ދެކެ ލޯބި ވާތީ! ނަމަވެސް އެއީ އަހަރެން ކުރިން ޝަހުރު ދެކެ ވީ ލޯތްބެއް ނޫން." ލިވިޔާ އެހެން ބުނުމާ އެކުގައި ޝަހުރުގެ ދެލޯ ބޮޑުވިއެވެ.\n"އާނ ޝަހުރު! އަހަރެން ޝަހުރު ދެކެ މިވަނީ ކުރީން ވީ ލޯތްބެއް ނޫން. އަހަރެން އެ ލޯތްބެއް ޝަހުރު ދެކެ މިހާރަކު ނުވަން. އެ ލޯބި އެހެން މީހެއް ދެކެ ވެވިއްޖެ! އެއީ ޒަކްވާން. އަހަރެންނަށް މިހާރު ޒަކްވާނާ ނުލައި ނޫޅެވޭނެ." ލިވިޔާގެ ވާހަކަތަކުން ޝަހުރަށް ލިބުނީ އިތުރު ދެރައެކެވެ.\n"އަހަރެންނަށް ދިން ހިތްދަތިކަމަށް އަހަރެން ޝަހުރަށް މާފު ކޮށްފިން. އެކަމު ދުވަހަކުވެސް، ދުވަހަކުވެސް، ލިޔާނަށް ދިން އަނިޔާ އަހަރެންގެ ހަނދާނަކުން ނުފިލާނެ! އެކަމަށް ދުވަހަކުވެސް މާފެއް ނުކުރާނަން! އެދަރި އެހުރީ... ބައްޕައެއްގެ ނަމުން މަހުރޫމްވެފަ. ދެން އަހަރެން ބޭނުމެއް ނޫން، ޝަހުރު ލިޔާންގެ ބައްޕައަށް ވާކަށް. އެއީ ބައްޕަ ނެތް ކުއްޖެއް!" ޝަހުރުގެ އަނގަ ވަގުތުން ބަންދުވެ، ތަޅު އެޅުނު ކަހަލައެވެ.\n"އަހަރެންނަށް ޝަހުރު ދެންމެ ދެއްކި ވާހަކަ ވަރަށް އަމިއްލަ އެދުން ބޮޑު! އަހަރެންނަށް ޝަހުރާ އެކު ދެން އުފަލެއް ނުލިބޭނެ! ޒަކްވާނާ އަހަރެން ދެނެއް ދުރެއް ނުކުރެވޭނެ. ޒަކްވާނަކީ ޝަހުރާ ހާސްބައި ތަފާތު ފިރިހެނެއް. އާނ! އަހަރެން ވަރަށް ދެރަވޭ، ޝަހުރުގެ ލައިފްގަ ތި ދިމާވި ކަންތަކުން. އެކަމު އެއީ އަހަރެން ޝަހުރާ ގުޅެން ޖެހޭނެ ސަބަބެއް ނޫން. އެހެންވީމަ، ޝަހުރު އަހަރެންގެ ދިރިއުޅުމުން ދުރަށް ދޭ! ލިޔާނާ ވެސް ދުރަށް ދޭ! އަހަރެންގެ މުޅި ޙަޔާތުން ދުރަށްދޭ! އަހަރެން ދެކެ ލޯބިވަންޏާ، މުޅި އުމުރަށް އަހަރެންގެ ލޯމަތިން ދޭ!" ލިވިޔާ ހިތްވަރުކޮށްފައި ވާހަކަދެކެވުނީ އެވަރަށެވެ. އެއްވެސް އެއްޗެއް ނުބުނެ، ޒަކްވާން ހުރީ ހުއްޓުން އަރާފައެވެ. ލިވިޔާގެ ހިތްވަރަށް ޒަކްވާން ހުރީ ބުނާނެ އެއްޗެއް ނޭނގިފައެވެ. ނަމަވެސް ޒަކްވާން އެއްވެސް ހައިރާނެއް ނުވެއެވެ. ލިވިޔާ ޒަކްވާން ދޫނުކުރާނެ ކަމުގެ ޔަޤީންކަން ޒަކްވާނަށް މާކުރީން ވެސް އޮތީމައެވެ.\n"ކޮއްކޯ! މަރުޙަބާ! ލިވީއަށް ދުވަހަކުވެސް ދެރައެއް ނުދޭތި! އަބަދުވެސް ލިވީ ދެކެ ލޯބިވާތި!" ޒަކްވާނަށް ބަލައިލުމަށްފަހު އެހެން ބުނެ، ޝަހުރަށް އެތަނުގައި އެންމެ ސިކުންތަކުވެސް މަޑުކުރަން ނުކެރުނެވެ. ލިވިޔާގެ ބަސްތަކުން ޝަހުރުގެ މުޅި ހަށިގަނޑު ކަތިލައިފަިއެވެ. ޝަހުރު ދުވެފައި ކަހަލަ ގޮތަކަށް ގޮސް އެގެއިން ނުކުތެވެ. މަޑުމަޑުން ފިޔަވަޅު ނަގަމުން ޒަކްވާން ގޮސް ލިވިޔާގެ ދެކޮނޑުގައި ހިފައި އޭނާގެ ގާތަށް މަޑުމަޑުން ދަމައިލިއެވެ. ޙަޤީޤަތުގައި ޒަކްވާންގެ ހިތަށް ވަނީ ވަރަށް ތަދުވެފައެވެ. ޝަހުރުގެ ޙަޔާތުގައި ކަންތައް ވީގޮތުންނެވެ. ނަމަވެސް ލިވިޔާ ޒަކްވާން ދެކެވާ ލޯބި ޔަޤީންވުމުން ޒަކްވާންގެ ހިތަށް ހަމަޖެހުން ލިބުނެވެ. ޒަކްވާން ލިވިޔާގެ އަތުގައި ހިފަހައިލުމަށްފަހު، ކޮޓަރިން ނުކުމެ ހިނގައިގަތީ ކައިވެނީގެ މަޖިލީހަށެވެ. ލަސްތަކެއް ނުވެ، ކައިވެނީގެ ފަނޑުވެފައިވާ ފޯރި އެތަނުގެ ތެރޭގައި ކެކި އުތުރި ގަތެވެ.\nޝަހުރު އޭނާގެ ގެއިން ނުކުމެގެން ދިޔައީ ހުސްނާ އާއި މަންސޫރުގެ ހިތް ދެފަޅި ކޮށްފައެވެ. އެދެމީހުންގެ އާދޭސްތަކުގައި ކޮޅު ފައިން ޖަހާފައެވެ. ދުވަހަކުވެސް ޝަހުރު އޭނާގެ މައިންބަފައިންނަށް މާފު ނުކުރާނެ ކަމަށް ބުނުމަށްފަހު، ޝަހުރު ރާއްޖެ ދޫކޮށް ދިޔައީ މިތަނުގައި ހުރެ ޝަހުރު ވާނީ ހަލާކުކަން އޭނާއަށް އެނގޭތީއެވެ. ޔޫހާގެ ޢާއިލާއިން ވެސް ތިބީ ހުސްނާ ދެކެ އިންތިހާއަށް ރުޅި އަައިސްފައެވެ. ކަމުގެ ޙަޤީޤަތް އެނގުމުންނެވެ. ހުސްނާ އާއި މަންސޫރުގެ ކަމަކީ ގޭގައި ރޯލަރޯލަ ތިބުމެވެ. ކުރެވުނު ކަންތަކުގެ ބޮޑު ކަމުން ލިވިޔާގެ ގާތުން މާފަށް އެދެން ވެސް ހުސްނާ އިނީ ލަދުންނެވެ. ނުކެރިފައެވެ.\nރޭގަނޑުގެ އަނދިރިކަން ދުނިޔެއަށް ވެރިކޮށްލީ ލިވިޔާ އާއި ޒަކްވާނަށް ހިމޭންކަން ދެމުންނެވެ. ކައިވެނީގެ ފުރަތަމަ ރޭގެ އުފާވެރިކަން އެންމެ ފުރިހަމަ ގޮތުގައި ހާސިލު ކުރަން ލިވިޔާ އާއި ޒަކްވާން ހުރީ އިންތިހާއަށް ބޭނުންވެފައެވެ. ކައިވެނި ކުރެވުނެ ދުވަހު ޝަހުރުގެ ފަރާތުން ހިނގާދިޔަ ކަންތައް އެއްފަރާތް ކޮށްލުމަށްފަހު، އެދެމީހުންގެ ލޯބި ދިރުވާ އާލާ ކުރަން އެދެމީހުން ވެސް ތިބީ ކެތްމަދުވެފައެވެ. އެއްވެސް ފޭރާމެއް ނެތި ޒަކްވާން ފާޚާނާއިން ނުކުމެގެން އައިސް ޖެހިގަތީ އެނދުގައި އޮތް ލިވިޔާގެ ގައިމައްޗަށެވެ. އެތައް އަހަރަކު ކުރި އިންތިޒާރަށް ނިމުން އައީ ޙަލާލު ގޮތުގައެވެ. އަނބިމީހާއާ އެކުގައި މަސްތީ ވާރޭގައި ތެމި ފޯއްވަން އެދެމީހުންގެ ކެތްތެރިކަން ކޮޅުންލައިފިއެވެ. މިއީ ދުވަހަކުވެސް ލިވިޔާ ދުށް ހުވަފެނެއް ނޫނެވެ. ޝަހުރު ނޫން އެހެން މީހެއް ދެކެ ލޯބިވެވިދާނޭ ލިވިޔާގެ ހިތަށް ވެސް ނާރައެވެ. ނަމަވެސް ދިރިއުޅުމަކީ އަބަދު އެއްގޮތަކަށް އޮންނަ ކަމެއް ނޫނެވެ. އެކި ވަގުތުގައި ޙާލަތު ބަދަލު ވާނީ އެކިގޮތްގޮތަށެވެ. މިއަދު ލިވިޔާގެ ގައިމަތީގައި އޮތް އޭނާގެ ފިރިމީހާގެ ފަރާތުން ލިބޭ ހޫނު ކަމަކީ ލިވިޔާ ދުވަހަކު ވެސް ހިތަށް ގެނުވި ހޫނު ކަމެއް ނޫނެވެ. ނަމަވެސް އެ ހޫނު ކަމުން ލިވިޔާގެ ޙަޔާތަށް މިއަދު ފިނިކަން ލިބެއްޖެއެވެ. ޝަހުރާ ނުލައި އުފާވެރި އައު ޙަޔާތެއް ފެށިއްޖެއެވެ.


Messi ge vote Ronaldo ah\nފީފާގެ މޮޅު ކުޅުންތެރިޔާގެ އެވޯޑަށް، ގައުމީ ޓީމުގެ ކެޕްޓަނުންނާއި، ކޯޗުންނަށް ވޯޓް ދޭން ހުޅުވާލުމުން، އާޖެންޓީނާގެ ކެޕްޓަން ލިއޮނަލް މެސީ ވޯޓް ކްރިސްޓިއާނޯ ރޮނާލްޑޯއަށް ދީފި އެވެ.\nމިއީ ފީފާގެ މޮޅު ކުޅުންތެރިޔާގެ އެވޯޑްގައި، މެސީގެ ވޯޓް ރޮނާލްޑޯއަށް ދިން ފުރަތަމަ ފަހަރެވެ. ފީފާގެ ވޯޓްގައި، ކޮންމެ ކެޕްޓަނަކަށްވެސް ތިން ކުޅުންތެރިންނަށް ވޯޓް ދެވެ އެވެ. އެއީ އެއްވަނަ އާއި ދެވަނަ އަދި ތިން ވަނަ ކެޓަގަރައިޒް ކުރުމަށް ފަހު އެވެ.\nމެސީގެ ވޯޓްގައި އެއް ވަނަ އަށް ވޯޓް ދީފައި ވަނީ، މޮޅު ކުޅުންތެރިޔާގެ އެވޯޑް ގެންދިޔަ ކްރޮއޭޝިއާގެ ކެޕްޓަން ލުކަ މޮޑްރިޗަށެވެ. މެސީގެ ދެ ވަނަ ވޯޓް ދީފައި ވަނީ ޕީއެސްޖީގެ ފްރާންސްގެ ޒުވާން ތަރި ކިލިޔަން އެމްބާޕޭއަށެވެ. ރޮނާލްޑޯއަށް މެސީ ދީފައި ވަނީ ތިން ވަނަ އެވެ. މިފަހަރުގެ އެވޯޑްގެ ގަދަ ތިނަކަށް މެސީގެ ނަން ނޮމިނޭޓްވެފައެއް ނެތެވެ.\nފީފާގެ އެވޯޑަށް މެސީ ވޯޓް ދީފައިވާ ގޮތް\n2011 - ޒަވީ، އިނިއެސްޓާ، އަގުއޭރޯ\n2012 - އިނިއެސްޓާ، ޒަވީ، އަގުއޭރޯ\n2013 - އިނިއެސްޓާ، ޒަވީ، ނޭމާ\n2014 - ޑިމާރިއާ، އިނިއެސްޓާ، މެޝަރާނޯ\n2015 - ސުއަރޭޒް، ނޭމާ، އިނިއެސްޓާ\n2016 - ސުއަރޭޒް، ނޭމާ، އިނިއެސްޓާ\n2017 - ސުއަރޭޒް، އިނިއެސްޓާ، ނޭމާ\n2018 - މޮޑްރިޗް، އެމްބާޕޭ، ރޮނާލްޑޯ\nމިފަހަރުގެ އެވޯޑްގައި މޮޑްރިޗަށް އެއް ވަނަ ދޭކަށް ރޮނާލްޑޯ ވޯޓެއް ނުދެ އެވެ. އޭނާ މޮޑްރިޗަށް ދިނީ، ދެ ވަނަ އެވެ. ރޮނާލްޑޯގެ ވޯޓްގައި އެއް ވަނަ ދީފައި ވަނީ، ރެއާލް މެޑްރިޑްގެ ޑިފެންޑަރު ރަފަޔަލް ވަރާން އަށެވެ. ތިން ވަނަ ވޯޓް ދިފައިވަނީ، އެތުލެޓިކޯ މެޑްރިޑްގެ އެންޓުއާން ގްރީޒްމަން އަށެވެ.\nކްރޮއޭޝިއާގެ ކެޕްޓަންގެ ހައިސިއްޔަތުން، މޮޑްރިޗް ދިން ވޯޓްގައި އޭނާވެސް ރޮނާލްޑޯއަށް ދިނީ ދެ ވަނަ އެވެ. އޭނާވެސް އެއް ވަނަ ދިނީ ވަރާން އަށެވެ. އޭނާވެސް ތިން ވަނަ ވޯޓް ދިނީ ގްރީޒްމަން އަށެވެ.\nސްޕެއިންގެ ކެޕްޓަން، ސާޖިއޯ ރާމޯސް، ވޯޓްގައި، އެއް ވަނައިގައި ވޯޓް ދިނީ، މޮޑްރިޗަށެވެ. ރޮނާލްޑޯއަށް އޭނާ ދިނީ ދެ ވަނަ އެވެ. ރާމޯސް ވަނީ އޭނާގެ ތިން ވަނަ ވޯޓް މެސީއަށް ދީފަ އެވެ.\nފީފާ މެސީ ކްރިސްޓިއާނާ ރޮނާލްޑޯ + ލުކާ މޮޑްރިޗް


In Pictures: Privilege Maldives ge Music show\nހުޅުމާލެ، 18 ޖަނަވަރީ 2021 -- ޕްރިވިލެޖް މޯލްޑިވްސްއަކީ ރާއްޖޭގެ ވިޔަފާރިތަކާއި ލޯޔަލް ޓެލެންޓު ޕްރޮމޯޓްވާ ގޮތަށް ތައާރަފު ކޮށްފައިވާ ޕްލެޓްފޯމެކެވެ. ޕްރިވިލެޖް މޯލްޑިވްސް އިން ވަނީ ދިވެހި މިއުޒީޝަނުންނާއި ލަވަކިޔުންތެރިންނަށް އިންޑިއާގެ މަޝްހޫރު މިއުޒީޝަން އަދި ފިލްމު އުފެއްދުންތެރިޔާ އީއާރު ވިނޭއާއެކު ޕާފޯމް ކުރުމުގެ ފުރުސަތު ފަ ހިކޮށްދީފަ އެވެ. -- އަހުމަދު އަޝްޙާދު އަބްދުﷲ (ޖެރީ) | އަވަސް


Raees Yameen faction in vanee council inthihaab ge form thah ves gengosfai: Aleem | Mihaaru\nޕީޕީއެމް އޮފީހުން އެއްޗެހިތައް ނެރެގެން ގެންދިއުމުގެ މަސައްކަތް ރައީސް ޔާމީން ފެކްޝަނަށް ނިސްބަތްވާ މީހުން ކުރަނީ. މިހާރު ފޮޓޯ/ ނިޝާން އަލީ\nރައީސް ޔާމީން ފެކްޝަނުން ވަނީ ލޯކަލް އިންތިހާބުގެ ފޯމުތައް ވެސް ގެންގޮސްފައި: އަލީމް\n31 އޮކްޓޯބަރ 2016 - 13:414comments\nޕީޕީއެމް ދެ ބައިވެފައިވާ އިރު، ހ. ތެމާގައި ހުރި ޕާޓީގެ ރަސްމީ އޮފީސް ހިންގަމުން އައީ މައުމޫން ފެކްޝަނުންނެވެ.\nއަލީމް ވިދާޅުވީ ލޯކަލް އިންތިހާބަށް ކުރިމަތިލާން އެދި 250 އަށް ވުރެ ގިނަ ފޯމު ޕާޓީގެ ރަސްމީ އޮފީހަށް ހުށަހަޅާފައިވާ ކަމަށެވެ. އެ ފޯމުތަކާ އެކު އާއްމު މެމްބަރުން ހުށަހެޅި ފައިސާ ވެސް ގެންގޮސްފައިވާ އިރު، ރައީސް ޔާމީން ފެކްޝަނުން ހިންގި އަމަލުގެ ސަބަބުން އިންތިހާބަށް ވާދަކުރަން ނިންމި އެތައް ބައެއްގެ ހައްގު ގެއްލިފައިވާ ކަމަށް ވެސް އޭނާ ވިދާޅުވި އެވެ.\n"އިންތިހާބުގެ ކަންކަން ޕީޕީއެމްގެ އަސާސީ ގަވާއިދާ އެއްގޮތަށް އިންތިހާބާ ބެހޭ ކޮމެޓީން ކުރަނިކޮށް ގަދަކަމުން ފޯމުތައް ވެސް ގެންދިޔައީ. މިއީ އެތައް ބައެއްގެ ހައްގު ގެއްލުވައިލުން،" އަލީމް ވިދާޅުވި އެވެ.\nއޭނާ ވިދާޅުވި ގޮތުގައި އެ ފެކްޝަނަށް ފޯމު ހުށަހަޅާފައިވާ ގިނަ ބަޔަކު އަމިއްލަ ގޮތުން ވާދަކުރަން ވަނީ ނިންމައިފަ އެވެ. އެކަން މައުމޫން ފެކްޝަނަށް އަންގަމުން އަންނަ ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެންނަށް ގުޅާފައި އެބަ އަންގާ އަމިއްލަ ގޮތުން ވާދަކުރާނެ ކަމަށް،" އަލީމް ވިދާޅުވި އެވެ.\nއޭނާ ވިދާޅުވި ގޮތުގައި ކައުންސިލް އިންތިހާބުގައި ވާދަ ކުރަން ޕާޓީގެ ރަސްމީ އޮފީހަށް ފޯމު ހުށަހެޅި އެންމެންނަށް، މައުމޫންގެ ފުރިހަަމަ އެއްބާރުލެއްވުން ލިބޭނެ އެވެ. މައުމޫން އިސްވެ ހުންނަވައި އިންތިހާބުގެ ކަންކަން ކުރިއަށް ގެންދިއުމުގެ ފުރުސަތު ނިގުޅައިގަތަސް އެ މަނިކުފާނު ހުންނެވީ ޕީޕީއެމުން ނިކުންނަވާ ކެންޑިޑޭޓުންނާ އެކު ކަމަށް އަލީމް ވިދާޅުވި އެވެ.\nމައުމޫން ފެކްޝަނުން ކައުންސިލް އިންތިހާބުގެ ކަންކަން ކުރިއަށް ގެންދިޔައިރު ވެސް، އެ ފެކްޝަނަށް ހުށަހަޅާ ފޯމުތައް އިލެކްޝަނުން ބަލައި ނުގަންނާނެ ކަމަށް ރައީސް ޔާމީން ފެކްޝަނުން ވަނީ ބުނެފަ އެވެ.\nޕީޕީއެމް ތެރޭގައި އުފެދުނު މައްސަލަ ކޯޓަށް ވެއްދުމުން ސިވިލް ކޯޓުން ވަނީ ޕާޓީ ހިންގުން، މުސްތަޝާރު، ރައީސް ޔާމީނާ ހަވާލުކުރައްވައިފަ އެވެ. މި ހުކުމާ ގުޅިގެން، ޔާމީން ފެކްޝަނުން ވަނީ ޕާޓީގެ ރަސްމީ އޮފީހުގައި ހުރި ހުރިހާ މުދަލެއް ގެންގޮސްފަ އެވެ. އަދި ކައުންސިލް އިންތިހާބަށް ކެންޑިޑޭޓުން ނެރުމުގެ ކަންކަން ވެސް ދަރުބާރުގޭގައި ޔާމީން ފެކްޝަނުން ކުރިއަށް އެބަ ގެންދެ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ސިޔާސީ ޕާޓީ ޕީޕީއެމް ޕީޕީއެމް ކައުންސިލް ރައީސް އަބްދުﷲ ޔާމީން ޕީޕީއެމްގެ ކޯޅުން ލޯކަލް ކައުންސިލްތައް


Luthufaru'ge maruge mahsala: Dhauvaa libey3meehunge mahchah kuh...\nލުތުފަރުގެ މަރުގެ މައްސަލަ\nލުތުފަރުގެ މަރުގެ މައްސަލަ: ދައުވާ ލިބޭ ތިން މީހުންގެ މައްޗަށް ކުށް ސާބިތު ކުރަން ހެކި ހުށަހަޅައިފި\nލުތުފަރަކީ ށ. ޅައިމަގު "ކުރިމަގު 1'' ބޯޓުގެ ކައްކާއަކަށް އުޅުނު ބަންގްލަދޭޝް މީހެއް\nދައުލަތުން ދައުވާ ކޮށްފައިވަނީ، ބަންގްލަދޭޝް ތިން މީހެއްގެ މައްޗަށް، އެއީ އަލަމިން އާއި ނޫރުލްއިސްލާމް އަދި އެމްޑީ އަކޮތޮރު ހޮސައިންގެ މައްޗަށް\nލުތުފަރު މަރާލާފައިވަނީ 21 އޭޕްރީލް 2019 ވަނަ ދުވަހު 21:30 އެހާކަންހާއިރު، ޅައިމަގު ބަނދަރުން ގާތްގަނޑަކަށް 200 ފޫޓެއްހާ ދުރަށް ކަނޑަށް ފެއްތީ\nކ. މާލެ | 25 އޮކްޓޯބަރ 2020 | އާދީއްތަ 17:30 | 7,922\nލުތުފަރުގެ މަރުގެ މައްސަލާގައި ކްރިމިނަލް ކޯޓުގައި މިއަދު ބޭއްވި އަޑުއެހުމުގެ ތެރެއިން - މުހައްމަދު ފަޒީން\nށ. ޅައިމަގު "ކުރިމަގު 1'' ބޯޓުން ގެއްލުނު ލުތުފަރު މަރާލި މައްސަލާގައި ދައުލަތުން ދައުވާ ކުރާ ތިން ބިދޭސީންގެ މައްޗަށް ކުށް ސާބިތު ކުރުމަށް ހެކި ހުށަހަޅައިފި އެވެ.\nއާދިއްތަ ދުވަހުގެ އަޑުއެހުމުގައި ވަނީ، ލުތުފަރު މަރާލި މައްސަލާގައި، އަލުން ދައުވާ އިއްވުމުގެ ފުރުސަތު ދެއްވާފަ އެވެ. އަދި ދައުވާ އިއްވުމުން، ދައުވާ ރައްދުވާ މީހުން ވަނީ އެދައުވާއަށް އިންކާރުކޮށްފަ އެވެ.\nއެހެންކަމުން ޝަރީއަތުން ވަނީ، ދައުވާ ސާބިތު ކުރުމަށް ދައުލަތަށް ހެކި ހުށަހެޅުމުގެ ފުރުސަތު ދެއްވާފަ އެވެ.\nއެމީހުންގެ މައްޗަށް އިއްވި ދައުވާގައި ބުނެފައިވަނީ، އަލަމިން އިތުރު ދެމީހަކާއެކު 21 އޭޕްރީލް 2019 ވަނަ ދުވަހު 21:30 އެހާކަންހާއިރު، އެމީހުން މަސައްކަތްކުރާ ށ. ޅައިމަގު "ކުރިމަގު 1" ބޯޓުގައި ކައްކާއެއްގެ ގޮތުގައި މަސައްކަތްކުރާ ބަންގްލަދޭޝްގެ ރައްޔިތެއްކަމުގައިވާ ލުތުފަރު ރަހްމާނާއި އަލަމިން އާދެމެދު އެބޯޓުގެ ދިރުނގާކޮޅުގައި ހިނގި ހަމަނުޖެހުމެއްގައި، ލުތުފަރު އެބޯޓުގެ ދިރުނބާކޮޅަށް ވައްޓާލައި، އަލަމިން އާއި އަހޮތޮރު، ލުުތުފަރުގެ ކަރާއި އަނގަޔާއި ނޭފަތުގައި ހިފަހައްޓައި ނޫރުލްއިސްލާމް، ލުތުފަރުގެ ގައިގާ ހިފަހައްޓައި، ލުތުރުފަރު މަރުވުމުން، ށ. ލައިމަގު ބަނދަރާ ދިމާލު ބޭރުން ގާތްގަނޑަކަށް 200 ވަރަކަށް ފޫޓު ދުރު ހިސާބަށް ލުތުފަރުގެ ހަށިގަނޑު ކަނޑުފައްތާފައިވާ ކަމަށް އިއުތިރާފް ވެފައިވާތީ، ކަމަށް ދައުވާގައި ބުނެފައި ވެއެވެ.\nލުތުފަރު މަރާލިކަމަށް އެ ތިން މީހުން އިއުތިރާފްވެފައިވަނީ، މިމައްސަލާގައި ފުލުހުން ހިންގި ތަހުގީގުގަ އެވެ.\nއެތިން މީހުންގެ މައްޗަށް ވެސް އުފުލާފައިވަނީ، އެނގިހުރެ މީހަކު މެރުމުގެ ކުށުގެ ދައުވާ އެވެ. ދައުވާ އިއްވުމުން، އަލަމިން އާއި ނޫރުލްއިސްލާމް، އެ ދައުވާއަށް އިންކާރު ކުރާކަމަށް ދެމީހުންގެ ގާނޫނީ ވަކީލުން ވިދާޅުވި އެވެ.\nއަހޮތޮރު ގެ ގާނޫނީ ވަކީލެއް އައްޔަން ކުރެވިފައިނުވާތީ، އޭނާއަށް ވަނީ ގާނޫނީ ވަކީލެއް އައްޔަން ކުރުމަށް ފުރުސަތު ދެއްވާފަ އެވެ.\nލުތުފަރު މަރާލި މައްސަލަ، އެތިން މީހުންގެ މައްޗަށް ސާބިތު ކުރުމަށް، ގިނަ ސަފަވީ ހެކިތަކާއި ކިތާބީ ހެކިތަކެއް ދައުލަތުގެ ފަރާތުން ވަނީ ހުށަހަޅާފަ އެވެ.\nލުތުފަރުގެ މަރުގެ މައްސަލައިގެ ތަހުޤީޤްގެ ތަފްސީލްތައް ހާމަކުރުމަށް އިސްކަންދަރުކޮށީގައި 16 މެއި 2016 ވަނަ ދުވަހު ބޭޭއްވި ނޫސްވެރިންގެ ބައްދަލުވުމުގައި ފުލުހުން ބުނެފައިވަނީ، ލުތުފަރު މަރާލައިފައި ވަނީ ބޯޓުގައި ހުރި އިތުރު ބިދޭސީއަކާއެކު އެއްޖިންސުން ގުޅުން ހިންގުމަށް މަސައްކަތް ކުރުމުން ކަމަށް އެ މީހުން ތަހުޤީޤުގައި ބުނެފައިވާ ކަމަށެވެ. އަދި ބޯޓު ތެރޭގައި ޖިިންސީ ގުޅުން ހިންގުމަށް މަސައްކަތް ކުރުމުން ތިން ބިދޭސީއަކު ވެގެން ލުތުފަރުގެ ނޭވާ ހާސްކޮށް މަރާލީކަމަށް ތަހުޤީޤަށް އެނގިފައިވާ ކަމަށެވެ.\nލުތުފަރު މަރާލުމަށްފަހު، ލުތުފަރުގެ ހަށިގަނޑު ވާ ޖަހައި މޫދަށްލުމަށްފަހު، އޭގެ ވަގުތުކޮޅެއްފަހުން ލުތުފަރުގެ ހަށިގަނޑު އަނެއްކާވެސް މޫދުން ނަގައި، ގައިގައި ހުރި ފެން ހިއްކުމަށްފަހު، ލުތުފަރު ނިދާ އެނދުމަތީގައި އެ ބިދޭސީން ބޭއްވި ކަމަށް ފުލުހުން ބުނެފައި ވެއެވެ. އަދި އެގޮތަށް ކަންތައްތައް ކުރި ލުތުފަރު ބޯޓުގައި ނިދާފައި އޮތް ކަމަށް، ބޯޓަށް އަރާފައިބާ މީހުންނަށް ދެއްކުމުގެ ގޮތުން ކަމަށް އެ މީހުން ތަހުޤީޤުގައި ބުނެފައިވާ ކަމަށް ފުލުހުން ބުނެފައި ވެއެވެ.\nއެެއަށްފަހު ލުތުފަރުގެ ހަށިގަނޑުގައި ވާޖަހައި އެއްސުމަށްފަހު ހަމައެއްގައި އައްސައި ލުތުފަރުގެ ހަށިގަނޑު ކަނޑަށް ފެއްތި ކަމަށް އެ ބިދޭސީން ތަހުޤީޤަސް ކިޔައިދިންކަމަށް ފުލުހުން ބުނެފައި ވެއެވެ.\nފުލުހުން ވަނީ ލުތުފަރުގެ ހަޑިގަނޑުގެ އެއް ގުނަވަންތައް ކަނޑުގެ އެ ސަރަހައްދުން ހޯދާފަ އެވެ. ހަށިގަނޑުގެ އެކި ބައިތައް އެކި ސަރަހައްދުތަކުން ފެނުނުއިރު، އެއީ ލުތުފަރުގެ ހަށިގަނޑުކަން ކަށަވަރު ކުރަނީ ކޮންގޮތަކުންތޯ ސުވާލުކުރުމުން ފުލުހުން ބުނީ، ލުތުފަރުގެ ދިގުމިނާ އަދި ހަށިގަނޑުގެ ބައިތައް ފެނުނު ސަރަހައްދަށް ބެލުން އެއީ ލުތުފަރުގެ ހަށިގަނޑުގެ ބައިތަށްކަމަށް ބެލެވޭކަމަށެވެ. ނަމަވެސް ސައިންސްގެ އަލީގައި ޔަޤީން ކުރަންޖެހޭ ކަންކަން ޔަޤީން ކުރަމުންގެންދާ ކަމަށް އޭރު ފުލުހުން ބުނެފައި ވެއެވެ.\nލުތުފަރަކީވެސް ރާއްޖޭގައި ގަވައިދާ ހިލާފަށް އުޅޭ ބިދޭސީއެކެވެ. އޭނާގެ މަރުގެ މައްސަލާގައި ހައްޔަރުކޮށްފައި ތިބި ބިދޭސީންނަކީ ވެސް ރާއްޖޭގައި ގަވައިދާ ހިލާފަށް އުޅޭ ބިދޭސީންތަކެއް ކަމަށް ފުލުހުން ބުނެފައި ވެއެވެ.


ބޭންކް އޮފް މޯލްޑިވްސްގެ ސާފު ފައިދާ 200 މިލިޔަނަށް އަރައިފި | Kulhudhuffushi Online ބަނޑޭރިގަނޑު\nރިސޯޓްތައް ނުހަދާ ނަމަ އިހުތިޖާޖު ކުރަންޖެހިދާނެކަމުގެ އިންޒާރު އަތޮޅު ކައުންސިލުން ދީފިވިހި ސިކުންތުން ފޯނު ޗާޖު ކޮށްލެވޭ ޑިވައިސްއެއް އުމުރުން 18 އަހަރުގެ ކުއްޖަކު އުފައްދައިފިކުޅުދުއްފުށީ އަމީނީމަގުގައި އަޅަން ޖެހޭނީ “ގައު” ނޫނީ “ތާރު” ތަ؟އަމާޒަކީ ހިޔާލު ތަފާތުވުންތަކާއެކު ވެސް ވީ އެންމެ ރަނގަޅަކަށް މަސައްކަތްކުރުން: އަތޮޅު ކައުންސިލުގެ ނައިބު ރައީސް ނަސްރުﷲނޮޅިވަރަމް ކައުންސިލްގެ ރައީސާއި ނައިބު ރައީސް ޖުމްހޫރީ ޕާޓީއާ ގުޅިވަޑައިގެންފިކުޅުދުއްފުށީގައި ޖޫން މަހު ބާއްވާ އިންޓަރ އެޓޯލް އެތުލެޓިކްސް މީޓުގައި 13 ސްކޫލަކުން ބައިވެރިވެއްޖެދިހަ އަހަރު އެމްޑީޕީގައި ހުރުމަށްފަހު ވައިކަރަދޫ ކައުންސިލްގެ ނައިބު ރައީސް ޖޭޕީއާ ގުޅިއްޖެއެމަޖެންސީ ހާލަތްތަކުގައި ހަރަކާތްތެރިވާނެ މީހުން ތަމްރީން ކުރުމުގެ ޕްރޮގްރާމެއް ކުޅުދުއްފުށީގައި ބާއްވައިފިދިވެހި ފިލްމު “ދިލަކަނި”6ޖޫންގައި ތިލަދެކުނު ސިނަމާގައި އަޅުވަނީއަމީރު އަމީން ސްކޫލުގެ އީމެއިލް އައިޑީ ހެކްކޮށް ރުފިޔާ ބޭނުންކަމަށް ބުނާ އީމެއިލްއެއް ފޮނުވަމުން އެބަދޭހަނިމާދޫ – ޓްރިވެންޑްރަމް ސެކްޓަރގެ ދަތުރުތަކަށް ބޮޑު ތަރުހީބެއް ލިބޭ: މޯލްޑިވިއަންވާހަކަ – ކަލާޔާނުލާ ދިރުމެއްނެތެވެ. (16)“ރައިޒް ކުޅުދުއްފުށި” ޕްރޮގްރާމް ނިންމާ ބައިވެރިންނަށް ސެޓްފިކެޓް ދީފިހަނިމާދޫ ކައުންސިލުން ސަރުކާރުގެ ވުޒާރާތަކުގެ ވެރިންނާ ބައްދަލުކުރުމަށް މާލެއަށް ޒިޔާރަތް ކޮށްފިހަނިމާދޫ ފަޅުތެރެއަށް ގިނައަދަދެއްގެ ރިއްމަހާއި މުށިމަސް ވަންނަމުން އެބަދޭ ބޭންކް އޮފް މޯލްޑިވްސްގެ ސާފު ފައިދާ 200 މިލިޔަނަށް އަރައިފި\nތާރީޚް 31/10/2012 ޚަބަރު\t.\nމިއަހަރުގެ ތިންވަނަ ކުއާޓަރ ނިމުނުއިރު ބޭންކް އޮފް މޯލްޑިވްސްގެ ސާފު ފައިދާ ދުއިސައްތަ އެއް މިލިޔަން ރުފިޔާއަށް އަރައިފި އެވެ.\nމި ނިމުނު ތިންވަނަ ކުއާޓަރގައި ބޭންކަށް ސާފު ފައިދާގެ ގޮތުގައި 161 މިލިޔަން ރުފިޔާ ވަނީ ލިބިފައެވެ. ދެވަނަ ކުއާޓަރގައި ބޭންކްގެ ސާފު ފައިދާއަކީ 40 މިލިޔަން ރުފިޔާއެވެ. މިއީ ދެވަނަ ކުރާޓަރ އާއަޅާބަލާއިރު 121 މިލިޔަން ރުފިޔާގެ އިތުރު ވުމެކެވެ.\nބޭންކް އޮފް މޯލްޑިވްސް އިން އިއްޔެ އާއްމު ކުރި މަޢުލޫމާތުތަކުގައި ވާގޮތުން 2012 ގެ ތިންވަނަ ކުއާޓަރ ނިމުނުއިރު ހިންގުމުގެ ފައިދާއަކީ 402.7 މިލިޔަން ރުފިޔާއެވެ. މިއީ 2011 ވަނަ އަހަރުގެ މި މުއްދަތާ އަޅާބަލާއިރު 30 އިންސައްތައިގެ ކުރިއެރުމެކެވެ.\nބޭންކްއަށް ލިބުނު މިކުރިއެރުމާއި ގުޅިގެން ބޭންކްގެ މެނޭޖިންގ ޑިރެކްޓަރ އަދި ސީއީއޯ ޕީޓަރ ހޯޓަން ވިދާޅުވީ، މާލީ ގޮތުން މިލިބުނު ބޮޑު ކުރިއެރުމާއި ފައިސާ ހުރިނެތްމިންވަރު ނުވަތަ ލިކުއިޑިޓީ ރަނގަޅު ވެފައިވާ މިންވަރު ރަމްޒު ކޮށްދެނީ ކުންފުނީގެ މިސްރާބު ރަނގަޅު ކަމެވެ.\n“ސާފު ފައިދާ މިހާބޮޑަށް އިތުރު ކުރެވިފައި ވަނީ ބޭންކްގެ މުޅި ޓީމުން ކުރި ބުރަ މަސައްކަތުގެ ސަބަބުން. އަދި މިއީ މާކެޓަށް އަންނަ ބަދަލުތަކާއެކު ވިޔަފާރި ބަދަލުކުރުމުގެ ޤާބިލުކަން އަޅުގަނޑުމެންނަށް ލިބިފައި ވާކަން ސާބިތުކޮށްދޭ ކަމެއް.” ޕީޓަރ ވިދާޅުވިއެވެ.\nބޭންކް އޮފް މޯލްޑިވްސް އަށް މިއަހަރު ފައިދާވާން ފަށާފައި މިވަނީ ފައިދާ ނުވާތާ އަހަރުތަކެއް ވުމަށްފަހުއެވެ. ބޭންކްގެ މިދިޔަ އަހަރުގެ އަހަރީ އާންމު ޖަލްސާ ނޮވެމްބަރު މަހުގެ ފުރަތަމަ ހަފްތާގައި ބާއްވާނެކަމަށް ބޭންކުން ވަނީ އިއުލާން ކޮށްފައި އެވެ.\nގުޅޭ ލިޔުންތައް - އެޕްލިކޭޝަނަކާ ނުލައި ބޭންކްގެ އެމެކްސް ޑެބިޓް ކާޑު އާކޮށްދޭން ފަށައިފި - 01/04/2013 - ބީއެމްއެލް އިން އެޕްލިކޭޝަނާ ނުލައި ވިސާ ޑެބިޓް ކާޑު އައު ކޮށްދެނީ - 08/02/2013 - ބޭންކް އޮފް މޯލްޑިވްސް އިން ލުއި އެކްސްޕްރެސް ލޯނު ތަޢާރަފް ކޮށްފި - 31/01/2013 - ދަންވަރު 1 ގެ ފަހުންވެސް ކުޅުދުއްފުށީގެ ބައެއް ފިހާރަ، ސައިހޮޓާ ރެސްޓޯރެންޓްފަދަ ތަންތަނުން ހިދުމަތް ދޭ - 01/01/2013 - ޓިނު ކެފުމުގެ ޚިދުމަތްދޭ ތަނެއް ކުޅުދުއްފުށީގައި ހުޅުވައިފި - 16/12/2012 ޚިޔާލު ފާޅުކުރައްވާ


ބްރޯޑްކާސްޓިން ކޮމިޝަންގެ މެމްބަރު، އިސްމާއިލް ސޮފްވާން މަގާމުން ވަކިކުރަން ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ނިންމާފައި ވަނިކޮށް އިސްތިއުފާ...\nސުޕްރީމް ކޯޓުގެ ގައިޑްލައިނާ ދެކޮޅަށް ގަރާރެއް\nޖޭއެސްސީގެ ދަށަށް ޑީޖޭއޭ ދިއުމުން ސިޔާސީވާނެ: ޖަމީލް\nއިސްލާމް ދީނުގެ މަތިވެރި އުސޫލުތަކާއި އަގުތައް ދަސްކޮށްދިނުމަށްޓަކައި ރާއްޖޭގައި އިސްލާމިކް ޔުނިވާސިޓީއެއް ހުރުމަކީ ލާޒިމް ކަމެއް ކަމަށް ކުރީގެ ރައީސް މައުމޫން އަބްދުލް ގައްޔޫމް...\nގައުމީ ޔުނިވަސިޓީ އާއި އިސްލާމިކް ޔުނިވަސިޓީ އެއްކޮށްލުމަކީ ބޭކާރު ކަމެއް ކަމަށާއި އޭގެ ބަދަލުގައި ދެ ތަން ވަކިން ހަރުދަނާކުރުން މާ މުހިއްމު ކަމަށް ކުރީގެ ނައިބު ރައީސް އަދި...\nޖޭއެސްސީގެ މެމްބަރަކަށްވުމުގެ އުމުރު މަތިކުރަނީ\nސުޕްރީމްކޯޓުގެ ފަނޑިޔާރުންގެ އަދަދު 7އަށް އިތުރުކުރަނީ\n"ދެ ޔުނިވަސިޓީ ވަކިން ބާއްވަން މަސައްކަތް ކުރާނަން"\nޖަލުގެ ހަމަނުޖެހުމުގެ ރިޕޯޓު އެޗްއާރްސީއެމުން މަޖިލީހަށް\nއެއް ފަހަރު ބޭނުންކުރާ ޕްލާސްޓިކްގެ ބާވަތްތައް މަދު ކުރުމަށް ސަރުކާރާއި ރައްޔިތުންގެ މަޖިލީހުން މަސައްކަތް ކޮށްދިނުމަށް ކިޔަވާ ކުދިން މިއަދު އެދިއްޖެ އެވެ.\nރާއްްޖެ އިން އިންޑިއާއާ އެކު ގާއިމްކުރަން އުޅޭ ކުށްވެރިން ބަދަލުކުރުމުގެ އެއްބަސްވުމާ މެދު 10 ދުވަހުގެ ތެރޭގައި ގޮތެއް ނިންމަން، ރައްޔިތުންގެ މަޖިލިހުގެ ގައުމީ ސަލާމަތާއި ހާރިޖީ...\nރައްޔިތުންގެ މަޖިލީހުގެ މެމްބަރަކު އޭނާގެ ދާއިރާގެ ރަށްރަށަށް ޒިޔާރަތް ކުރައްވާނެ ގޮތުގެ ފަސް އަހަރުގެ ތާވަލެއް އެކުލަވާލައްވައި ފުރަތަމަ ފަހަރަށް އާންމު ކުރައްވައިފި އެވެ.\nޖަލުގައި ހިނގާދިޔަ ހަމަނުޖެހުން މަޖިލީހުގެ ކޮމެޓީއަށް\nމާފުށީ ޖަލުގައި އިއްޔެ ހިނގާދިޔަ ހަމަނުޖެހުން، ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމެޓީން ބަލަން ނިންމައިފި އެވެ.\nލުތުފީ މަގާމުން ވަކިކުރަން ހުށަހަޅައިފި\nޕްރީސްކޫލްގެ ބިލް މަޖިލިހުން ބޭރުކޮށްލައިފި\nއެހެން ތިން ފަނޑިޔާރެއްގެ މައްސަލަ ޖޭއެސްސީ އަށް\nސުޕްރީމް ކޯޓުގެ ފަނޑިޔާރު އަބްދުﷲ ދީދީގެ އިތުރުން އެ ކޯޓުގެ އެހެން ތިން ފަނޑިޔާރެއްގެ މައްސަލަ ވެސް ލިބިފައިވާ ކަމަށް ޖުޑީޝަލް ސާވިސަސް ކޮމިޝަން (ޖޭއެސްސީ) ން މިއަދު ބުނެފި އެވެ.\nކޯޓުން ޖޭއެސްސީގެ އިހްތިސާސްގެ ތެރެއަށް ނުވަދޭ: ޑީޖޭއޭ\nސުޕްރީމް ކޯޓުން، ޖުޑިޝަލް ސާވިސް ކޮމިޝަން (ޖޭއެސްސީ) ގެ އިހްތިސާސްގެ ތެރެއަށް ވަދެފައި ނުވާ ކަމަށް ކަމަށް ޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) އިން މިއަދު ބުނެފި...\nފަނޑިޔާރެއްގެ ނިންމުމާ މެދު ފިޔަވަޅެއް ނޭޅޭނެ: ކޯޓު\nJune 18, 2019 107\nސުޕްރީމް ކޯޓުގެ އަމުރު ގާނޫނުއަސާސީއާ ހިލާފު: މަޖިލިސް\nކުޑަ ކުއްޖަކާ ބެހުނު ކަމުގެ ކުށް ސާބިތުވެ 15 އަހަރަށް ޖަލަށް ލާފައި ހުރި މީހެއްގެ ހުކުމް ހައި ކޯޓުން ބާތިލްކުރި މައްސަލައިގައި ޕްރޮސެކިއުޓާ ޖެނެރަލް އައިޝަތު ބިޝާމް، ރައްޔިތުންގެ...\nގެސްޓްހައުސް ވިޔަފާރިވެރިންނަށް ސަރުކާރުން ސޮވެރިން ގެރެންޓީއެއް ދިނުމަށް ގޮވާލައި ރައްޔިތުންގެ މަޖިލިހަށް ހުށަހެޅި ގަރާރު މަޖިލިހުން މިއަދު ބޭރުކޮށްލައިފި އެވެ.\nJune 17, 2019 131\nއަމުރާ ޚިލާފު ހުރިހާ ކަމެއް ބާތިލް: ސުޕްރީމް ކޯޓު\nޖޭއެސްސީގެ ނިންމުމަށް މަޖިލިހުން ގޮތެއްނުނިންމޭނެ: އަލީ\nފަނޑިޔާރުންނަށް، ފަނޑިޔާރުގެ އަމިއްލަ އަށް އިސްލާހުކުރަން ލިބުނު ފުރުސަތު ވަނީ ފާއިތުވެގޮސްފައި ކަމަށާއި މަޑުން ތިބުމަށްވުރެ އިތުރު ގޮތެއް ދެން ނެތް ކަމަށް ސިވިލް ކޯޓުގެ ފަނޑިޔާރު ހާތިފް ހިލްމީ މިރޭ ވިދާޅުވެއްޖެ އެވެ.\nނިކަން ކުރުކޮށް ބުނަން ހިނގާށެވެ. ރައްޔިތުން ކަމެއް ބޭނުންވީމާ އެ ކަމެއް ނުކުރެވޭ ނަމަ ދެން ހަދާނެ ގޮތެއް ވެސް އޮންނަން ވާނެ އެވެ. ގާނޫނުއަސާސީ އާއި ގާނޫނުތައް ހަދައި އޭގެ މައްޗަށް...\nމީހަކާ މެދު އެންމެ އިހުލާސްތެރި ފާޑެއްކިޔޭނީ އޭނާގެ ގާތް މީހުންނަށެވެ. ޒާތީ ތައައްސުބެއް ނެތި ފާޑެއް ކިޔޭނީ ވެސް އެމީހުންނަށެވެ. ހަތް މަސް ފުރިި އަށް މަހަށް އަޅާފައިވާ ސަރުކާރާ މެދު...\n"ގާނޫނުއަސާސީގައި އެންމެ ފަހު ބަސް ބުނާނީ ސުޕްރީމް ކޯޓުންނެ"ވެ؛ ދައުލަތާއި ރައްޔިތުންގެ މަސްލަހަތާ ގުޅުން ހުރި ބޮޑެތި މައްސަލަތައް ވެސް އެ ކޯޓުން ބޭނުންވާ ގޮތަކަށް ނިންމައި، މި ޖުމްލަ އިން ސިއްކަ ޖަހަމުންދާތީ ފާޑުކިއުން އޮތީ އިންތިހާގަ އެވެ.\nނަޝީދުގެ އިނާޔަތުން 85،000ރ. އުނިކުރަން އެދެފި\nރައްޔިތުންގެ މަޖިލިހުގެ ރައީސް މުހައްމަދު ނަޝީދަށް ކުރީގެ ރައީސްގެ ހައިސިއްޔަތުން ލިބިވަޑައިގަންނަވާ އިނާޔަތުން 85،000ރ. ނުނަންގަވަން އެމަނިކުފާނު ނިންމަވައިފި އެވެ.\nއުމުރުން އެއް އަހަރުން ފެށިގެން ހަ އަހަރާ ދެމެދުގެ ކުދިންނަށް ޕްރީ ސްކޫލްގެ ޕްރޮގްރާމްތައް ހިންގުމަށް ޕްރީ ސްކޫލް ހިންގުމުގެ ގާނޫނަށް އިސްލާހު ގެނައުމުގެ ބިލެއް ރައްޔިތުންގެ...\nޖުޑީޝަލް ސާވިސް ކޮމިޝަން (ޖޭއެސްސީ) ގައި ރައްޔިތުންގެ މަޖިލީސް ތަމްސީލު ކުރައްވާ ބޭފުޅަކީ ތުޅާދޫ ދާއިރާގެ އެމްޑީޕީގެ މެމްބަރު ހިސާން ހުސައިން ކަމަށް ކަނޑައަޅާފައި ވަނިކޮށް، އެ...\nފަނޑިޔާރަކު ވަކިކުރަން އަލަށް މަޖިލީހަށް ފޮނުވަނީ\nޕީޕީއެމްގެ ޕާލިމެންޓްރީ ގްރޫޕް (ޕީޖީ) ގެ ލީޑަރަކަށް ރައްޔިތުންގެ މަޖިލީހުގެ އޭދަފުށީ ދާއިރާގެ މެމްބަރު އަހުމަދު ސަލީމް ހަމަޖައްސައިފި އެވެ.\nރައްޔިތުންގެ މަޖިލީހުގެ އިދާރީ މޭޒު ފެންސެއް ޖަހައި އުސް ކުރުމުން ލިބޭ ފަސޭހަ، މިހާރުގެ މަޖިލިހުގެ ރިޔާސަތު ބަލަހައްޓަވާ ބޭފުޅުންނަށް އިހުސާސް ކުރެއްވޭނެ ކަމަށް މަޖިލިހުގެ ކުރީގެ...\nކޮމިޝަންތަކަށް ޖިނާއީ ތަހުގީގެއް ނުހިންގޭނެ: އުޝާމް\nދެ ބޯޑަކަށް މަޖިލީހުން މެންބަރުން ކަނޑައަޅައިފި\nމެމްބަރު ރިޒާ ހުވާކުރައްވައިފި\nJune 09, 2019 20\nކޯޓުތަކުގައި ދެން ވަކާލާތެއް ނުކުރާނަން: ހިސާން\nގާނޫނީ ވަކީލުކަމުގެ ޕްރޮފެޝަން ދޫކޮށް ނުލައްވާނެ ކަމަށާއި އެކަމަކު ދެން ކޯޓުތަކަށް ވަޑައިގެން ވަކާލާތު ނުކުރައްވާނެ ކަމަށް ޖުޑީޝަލް ސާވިސް ކޮމިޝަން (ޖޭއެސްސީ) އަށް ރައްޔިތުންގެ...\nއިންޑިއާގެ ބޮޑުވަޒީރު ނަރެންދުރާ މޯދީ ރައްޔިތުންގެ މަޖިލީހުގައި މިރޭ ތަގުރީރު ކުރައްވަން ފެއްޓެވުމާ އެކު ޖަލްސާއިން ނުކުމެވަޑައިގަތީ ރާއްޖެއަކީ މުސްލިމް ގައުމަކަށް ވާތީ...\nރާއްޖޭގެ ތަރައްގީގެ މަޝްރޫއުތަކަށް އިންޑިޔާ އިން އެހީވަނީ އަންނަން އޮތް ޖީލުތަކަށް ނުއުފުލޭވަރަށް ގައުމު ދަރަނިވެރިކޮށް، ނިކަމެތި ކޮށްލުމުގެ ބޭނުމުގައި ނޫން ކަމަށް އިންޑިޔާގެ...


Mi aharuge emme rangalhu kunfunyakah Ooredoo\nމިއަހަރުގެ އެންމެ ރަނގަޅު ކުންފުންޏަށް އުރީދޫ\nމޯލްޑިވްސް ބިޒްނަސް އެވޯޑްސްގެ އަހަރުގެ އެންމެ ރަނގަޅު ކުންފުންޏަށް އުރީދޫވެއްޖެ އެވެ.\nއުރީދޫ މޯލްޑިވްސްއަށް ހުރިހާ ގޮތަކުން އެންމެ ރަނގަޅު ކުންފުނި ނުވަތަ ބިޒްނަސް އޮފް ދަ އިޔަރގެ އެވޯޑް ލިބުނީ ކްރޮސް ރޯޑްސް މޯލްޑިވްސްގައި ރޭ ބޭއްވި މޯލްޑިވްސް ބިޒްނަސް އެވޯޑްސް 2019ގެ ގާލާގެ ތެރެއިންނެވެ.\nކްރޮސް ރޯޑްސް މޯލްޑިވްސްގައި ކުރިއަށްދިޔަ މޯލްޑިވްސް ބިޒްނަސް އެވޯޑްސްއަކީ ރާއްޖޭގެ އަމިއްލަ މާކެޓިން އެންޑް ޕީ.އާރު ކުންފުންޏެއްކަމަށްވާ ބްލޭޒަން އިންކުން ދޭ އެވޯޑެކެވެ. މި އެވޯޑަކީ ރާއްޖޭގެ އިޤްތިޞާދުގައި ހިމެނޭ އެކި އިންޑަސްޓްރީތަކުން ފާހަގަކޮށްލެވޭ ވިޔަފާރިތަކަށާއި ޤައުމުގެ އިޤްތިސާދަށް އަންނަ ހެޔޮބަދަލާއި، ރާއްޖޭގެ ވިޔަފާރީގެ ދާއިރާ ތަރައްޤީކުރުމަށް ކުރަމުންދާ މަސައްކަތް ފާހަގަކޮށް، އެހެން ވިޔަފާރިތައް ތަރައްޤީވުމަށް ހިތްވަރު ދިނުމުގެ މަޤްޞަދުގައިދޭ އެވޯޑެކެވެ.\nމޯލްޑިވްސް ބިޒްނަސް އެވޯޑްސްގެ އެންމެ ޝަރަފުވެރި އެވޯޑްކަމަށްވާ، ބިޒްނަސް އޮފް ދަ އިޔަރގެ އެވޯޑް މިފަހަރު ހޯދާފައިވަނީ އުރީދޫ މޯލްޑިވްސްއިންނެވެ. މިއެވޯޑަކީ މިއަހަރު ހުރިހާ ގޮތަކުން އެންމެ މޮޅު ކުންފުންޏަށް ދޭ އެވޯޑެވެ. މިއެވޯޑްގެ އިތުރުންވެސް އުރީދޫއިން ވަނީ ޝަރަފުވެރި އެވޯޑްތަކެއް ހޯދާފައެވެ. އޭގެ ތެރޭގައި އެންމެ ރަނގަޅު ސީއެސްއާރު ޕްރޮގްރާމްގެ އެވޯޑް ހިމެނެއެވެ. މިއީ ޔޫއެންޑީޕީއާ ގުޅިގެން އުރީދޫ މޯލްޑިވްސްއިން ކުރިއަށްގެންދިޔަ ސްމާޓް ސިޓީ ޕްރޮޖެކްޓާ ގުޅިގެން ލިބުނު އެވޯޑެކެވެ.\nއުރީދޫއަށް ލިބުނު އެހެން އެވޯޑްތަކުގެ ތެރޭގައި އެކްސެލަންސް އިން ފޮރިން ޑައިރެކްޓް އިންވެސްޓްމަންޓް އެވޯޑާއި އެކްސަލަންސް އިން އިންފޮމޭޝަން އެންޑް ކޮމިއުނިކޭޝަން އެވޯޑް ހިމެނެއެވެ.މޯލްޑިވްސް ބިޒްނަސް އެވޯޑްސް 2019 ގާލާ\nއުރީދޫ މޯލްޑިވްސްއަށް ލިބުނު ކާމިޔާބީތަކާ ގުޅިގެން އެކުންފުނީގެ ޑިރެކްޓަރ ސޭލްސް އެންޑް ބްރޭންޑް ހުސައިން ނިޔާޒް ވިދާޅުވީ މިއެވޯޑްތަކުގެ ޙަޤީޤީ ޙައްޤުވެރިންނަކީ ރާއްޖޭގެ އެކި ކަންކޮޅުތަކުގައި ދިވެހި ރައްޔިތުންގެ މަންފާއަށްޓަކައި ރެއާއި ދުވާލު މަސައްކަތް ކުރަމުންދާ އުރީދޫގެ މުވައްޒަފުންކަމަށެވެ. އަދި މި އެވޯޑުތަކާއެކު ކުރިއަށް އޮތްތަނުގައި މަސައްކަތް ކުރާނީ ފަހުގެ ޓެކްނޮލޮޖީތަކާއި އުފެއްދުންތައް މެދުވެރިކޮށް ޑިޖިޓަލް ރާއްޖެއެއްގައި ކަސްޓަމަރުންނަށް އިތުރު ތަރައްޤީއާއި ފާގަތިކަމ ގުޅުވާލަދިނުމަށްކަމަށް ނިޔާޒް ވިދާޅުވިއެވެ.\nކްރޮސްރޯޑްސްގައި ކުރިއަށްދިޔަ މޯލްޑިވްސް ބިޒްނަސް އެވޯޑްސްގެ ގާލާގައި5ދާއިރާއަކުން 29 އެވޯޑެއް ދިނެވެ. މި އެވޯޑްތަކުގެ ތެރޭގައި ވަކި ވަކި ފަރުދުންނަށް ދޭ އެވޯޑްތަކާއި ކުންފުނިތަކަށް ދޭ އެވޯޑްތައް ހިމެނެއެވެ.


ސަރުކާރުން ރައްޔިތުންނަށް ފޯރުކޮށްދޭ ޚިދުމަތްތަކާ ބެހޭ މަޢުލޫމާތު ހެންވޭރު ދެކުނު ރައްޔިތުންނަށް ދިނުމަށް އެ ދާއިރާގެ އެމްޑީޕީ އޮފީހުން ޚާއްސަ ޓީމެއް އެކުލަވާލައިފި – Maldivian Democratic Party\nސަރުކާރުން ރައްޔިތުންނަށް ފޯރުކޮށްދޭ ޚިދުމަތްތަކާ ބެހޭ މަޢުލޫމާތު ހެންވޭރު ދެކުނު ރައްޔިތުންނަށް ދިނުމަށް އެ ދާއިރާގެ އެމްޑީޕީ އޮފީހުން ޚާއްސަ ޓީމެއް އެކުލަވާލައިފި\nހެންވޭރު ދެކުނު ދާއިރާގެ އެމްޑީޕީ ރައީސް ހުސައިން ޝަހީމް (ކ) ... ފޮޓޯ: އެމްޑީޕީ\nސަރުކާރުން ރައްޔިތުންނަށް މުޅިން އަލަށް ފޯރުކޮށްދޭޚިދުމަތްތަކާ ބެހޭ މަޢުލޫމާތު ހެންވޭރު ދެކުނު ރައްޔިތުންނަށް ދިނުމަށް އެ ދާއިރާގެ އެމްޑީޕީ އޮފީހުން ޚާއްސަ ޓީމެއް އެކުލަވާލައިފިއެވެ.\nމިކަމާ ބެހޭ ގޮތުން އެމްޑީޕީ ވެބްސައިޓަށް މަޢުލޫމާތު ދެއްވަމުން އެ ދާއިރާގެ އެމްޑީޕީ ރައީސް ޙުސައިން ޝަހީމް ވިދާޅުވީ 22 މެންބަރުންގެ މި ކޮމިޓީއަކީ ދިވެހި ސަރުކާރުން ރައްޔިތުންނަށް މުޅިން އަލަށް ފޯރުކޮށްދެމުންދާ ސަބްސިޑީ އާއި، މަދަނަ ފަދަ ތަފާތު ޚިދުމަތްތަކާ ބެހޭ މައުލޫމާތު އެދާއިރާގެ ރައްޔިތުންނާ ހަމައަށް ފޯރުކޮށްދިނުމަށްޓަކައި، ނަގާފައިވާ ޓީމެއް ކަމަށެވެ. އެ ގޮތުން މި ޓީމުން އެންމެ އިސްކަމެއް ދީގެން ކުރަން ހަމަޖެހިފައިވާ ކަމަކީ ސަރުކާރުގެ ޓެކްސް ބިލްތަކާ ބެހޭ މައުލޫމާތު ރައްޔިތުންނަށް ފޯރުކޮށްދިނުން ކަމަށާއި، މި ޓީމުގެ ބޭފުޅުން މިހާރު ރައީސް އޮފީހުގެ ސިޔާސަތު ރާވާ ހިންގާ ބައެއް ފަރާތްތަކާ ބައްދަލުކޮށް، ޓެކްސް ބިލްތަކާ ބެހޭ މައުލޫމާތު މިހާރު ހޯދާފައިވާ ކަމަށާއި، މީގެ އިތުރުން ސްޓެލްކޯގެ ޓީމަކާއި، އެންސްޕާގެ ޓިމަކާ ވެސް މި ޓީމުން ބައްދަލުކޮށް އެ ފަރާތްތަކުން ދެމުން ގެންދާ ޚިދުމަތްތަކާއި ބެހޭ ފުރިހަމަ މަޢުލޫމާތު ހޯދާފައިވާ ކަމަށް ޙުސައިން ވިދާޅުވިއެވެ. އަދި ސަރުކާރުގެ ކަމާ ބެހޭ ފަރާތްތަކުން ހެންވޭރު ދެކުނުގެ މި ޓީމަށް ވަރަަށް ބޮޑު އެއްބާރުލުމެއް ލިބެމުންދާ ކަން ވެސް ޙުސައިން ޝުކުރުވެރިކަމާއެކު ފާހަގަކުރެއްވިއެވެ.\nހުސައިން އިތުރަށް ވިދާޅުވީ މި ޓީމުގެ ބޭފުޅުން މިހާރު ވޮލަންޓިއަރކޮށް މަސައްކަތް ކުރައްވަމުން ގެންދަވަނީ ޑެންގީ އިން ރައްކާތެރިވުމަށް އެކުލަވާލާފައިވާ ޓާސްކްފޯހުގެ ހެލްޕް ޑެސްކުގައި ކަމުން، މި ޓީމުގެ އެހެން މަސައްކަތްތައް މިހާރު މަޑުޖެހިފައިވީ ނަމަވެސް ޑެންގީ ހުން ކޮންޓްރޯލްވުމާއެކު އަލުން މިޓީމުގެ މަސައްކަތް ފަށައިގަނެ އެދާއިރާގައި ދޮރުން ދޮރަށް މި ކެމްޕެއިން ކުރިޔަށް ގެންދާނޭ ކަމަށެވެ.\nމިއީ ސަރުކާރުން އާންމު ރައްޔިތުންނަށްދޭ ޚިދުމަތްތަކާ ބެހޭ މަޢުލޫމާތު ރައްޔިތުންނަށް ފޯރުކޮށްދިނުމަށް އެމްޑީޕީގެ ދާއިރާ އަކުން ނެގި މިފަދަ ފުރަތަމަ ކޮމިޓީ އެވެ. މި ކޮމިޓީގެ މަސައްކަތްތައް ކުރިޔަށް ގެންދަނީ އެ ދާއިރާގެ އެމްޑީޕީ ރައީސް ޙުސައިން ޝަހީމްގެ ސީދާ ބެއްލެވުމުގެ ދަށުންނެވެ.


Khushi aa Aryan Bollywood ah tha'aarafu vanee ekugai\nޚުޝީއާއި އަރްޔަން ބޮލީވުޑަށް ތައާރަފުވަނީ އެކުގައި\nޝާހުރުކް ޚާންގެ ދޮށީ ދަރިފުޅު އަރްޔަން ޚާން އާއި ސްރީދޭވީގެ ހަގު ދަރިފުޅު ޚުޝީ ކަޕޫރް --\nބޮލީވުޑް ސްޓާރުންގެ ދަރިން ފިލްމީ ދާއިރާއަށް ތައާރަފުވުން މި ދުވަސްވަރު އަންނަނީ އިތުރުވަމުންނެވެ. ސުޕަސްޓާރު އެކްޓްރެސް ސްރީދޭވީގެ ދޮށީ ދަރިފުޅު، ޖާންވީ ކަޕޫރް ވަނީ ފިލްމު "ދަޅަކް" އިން މިދިޔަ ޖުލައި މަހު ބޮލީވުޑަށް ތައާރަފުވެފަ އެވެ. އިޝާން ކައްޓަރާއެކު އެ ފިލްމުގައި ޖާންވީ ލީޑުން ފެނިގެންދިޔައިރު، ޖާންވީއަށް ވަނީ ތައުރީފުތައް އޮހިފަ އެވެ.\nޖާންވީއަށްފަހު އޭނާގެ ކޮއްކޮ، ސްރީދޭވީގެ ހަގު ދަރިފުޅު ޚުޝީ ކަޕޫރްވެސް ބޮލީވުޑަށް ތައާރަފުވާން މިހާރު ހުރީ ތައްޔާރަށެވެ. ރިޕޯޓުތައް ބުނާގޮތުން ޚުޝީ ބޮލީވުޑަށް ތައާރަފުވާނީ ސުޕަސްޓާރު އެކްޓަރު ޝާހުރުކް ޚާންގެ ދޮށީ ދަރިފުޅު އަރްޔަން ޚާންއާއި އެކުގަ އެވެ.\nކަޕޫރް އާއިލާގެ އަރިސް މީހަކާއި ހާވާލީދި ޑިކޭން ކްރޮނިކަލް ނޫހުގައި ބުނެފައި ވަނީ އެ ފިލްމަކީ ކަރަން ޖޯހަރްގެ ފިލްމެއް ކަމަށެވެ. ފިލްމުގެ ވާހަކަތައް އަދި އޮތީ ސިއްރުކޮށްފައި ކަމަށާއި މިހާރު ކުރަމުން އަންނަނީ ރަނގަޅު ސްކްރިޕްޓެއް ހޯދުމުގެ މަސައްކަތްކަމަށްވެސް ބުނެފައިވެ އެވެ.\nޝާހުގެ އަންހެން ދަރިފުޅު، ސުހާނާ ޚާން ވަނީ ދާދިފަހުން ވޯގް މެގަޒިންގެ ކަވާއަށްވެސް އަރާފަ އެވެ. އެ މެގަޒިންއަށް ދިން އިންޓަވިއުގައި ސުހާނާ ވަނީ ސްޓާރެއްގެ ދަރިއަކަށްވުމުން އޭނާއަށް ކުރިމަތިވާ ގޮންޖެހުންތައް ކިޔާދީފަ އެވެ. އެ މެގަޒިންއަށް ސުހާނާ އެރުމުން ގިނަ ބައެއް ފާޑުކިޔުންތައްވެސް އަމާޒުވި އެވެ. އެކަމުގައި ޝާހުގެ ނުފޫޒު އޮތް ކަމަށް ބުނެ އެވެ.


Maa avahah India ah odeegai oiy kolhu dhookollevunee\nއިންޑިއާއަށް މާއަވަހަށް އޮޑީގައި އޮތްކޮޅު ދޫކޮށްލެވުނީ\nކޮވިޑްގައި ބައްޕަ މަރުވުމުގެ ހިތާމާގައި މީހަކު ރޮނީ އަދި އޭނާގެ ގާތް މީހަކު އޭނާ ހުއްޓާލެވޭތޯ މަސައްކަތްކުރަނީ\nކޮވިޑްގައި ހާލުދެރަވެ ގާތްތިމާގެ މީހުންނަށް އަޅާނުލެވުމުގެ ހިތާމައިގައި\nއިންޑިއާގައި ކޮވިޑް ބަލިމީހުންނަށް އިންސްޕެކްޓަރަކު އިރުޝާދު ދެނީ\nދުނިޔޭގައި ކޮވިޑްގެ ބިރު ނެތް ގައުމެއް ނެތެވެ؛ ކޮވިޑުން ރައްކާތެރިވުމަށް އެކި ގައުމުން އެކި ހުނަރު ބޭނުން ކުރަމުން އަންނައިރު މިދާކަށް ދުވަހާ ޖެހެންދެން އަވައްޓެރި އެކުވެރި އިންޑިއާ އޮތީ މާ ކުރީގަ އެވެ. ގައުމުތަކުގައި މާޗް 2020 ގައި ކޮވިޑް ފެތުރިގަނެ އެރި ފުރަތަމަ ރާޅާއެކު ދެ ލޯމަރާލާފައި އެންމެ ފުރަތަމަ ފުރަބަންދުކުރި ގައުމުތަކުގެ ތެރޭގައި އިންޑިއާ ހިމެނުނެވެ. މިއީ ގިނަ ބަޔަކު މިއަދު ދެކޭ ގޮތުގައި އިންޑިއާއިން މޮޅަށް ކުޅުނު ކުޅިއެކެވެ.\nމިދިއަ އަހަރު ނިމެން ދިއައިރު އިންޑިއާގައި އާ ކޭސްތައް 100،000 ގައި މެދުޖެހި ފެބުރުއަރީ 2021 ލައިގަތްއިރު އެއަދަދު 10،000 އަށް އޮތީ ވެއްޓިފަ އެވެ. އިންޑިއާގައި ކޮވިޑް މަތަވަމުން އަންނަ ކަމުގެ އަލާމާތްތައް ފެނި އެހާ ފަސޭހައިން ކޮވިޑް ކޮންޓްރޯލް ކުރަން އިންޑިއާއިން ކުރީ ކޮންކަމެއްތޯ ގައުމުތަކުން ސުވާލުކަން ފެށި އެވެ. އަދި އިންޑިއާ ނަމޫނާއަކަށް ބަލައި ދަސްކުރަން ވެއްޖެ ކަމަށް ބުނެ ނޫސްތަކުގައި ލިޔެވި ދިއަ އެވެ.\nއިންޑިއާއިން އެދުވަހު ފެނިގެން ދިއައީ ވެރިންގެ އަމުރަށް ކިޔަމަންވުމާއި ބަސް އެހުމުގެ ނަތީޖާ އެވެ. ވެރިން ވެސް ތިއްބެވީ ކޮވިޑް ކޮންޓްރޯލް ކުރުމަށް ފޫގަޅުއްވައިގެނެވެ. އިންޑިއާއަށް އެހިސާބުން ހިންދެމިލާން ވަގުތު ލިބުނެވެ.\nއިންޑިއާގައި މިއަދު މިއީ އެދުވަހެއް ނޫނެވެ. ގައުމުގެ ހާލަތު މިހާރު އޮތީ ކޮވިޑް ފުރަތަމަ ލައިގަތްއިރަށް ވުރެ ވެސް ދަށުގަ އެވެ. ކޮންމެ ދުވަހަކު މުޅިން އަލަށް ކޮވިޑްޖެހޭ އަދަދު ގުނަން ދަތިވާވަރު ވަނީ ވެފަ އެވެ. ހޮސްޕިޓަލްތައް ފުރި މުޅި ގައުމު އޮތީ އޮކްސިޖަނަށް ޖެހިފަ އެވެ. އާންމު ރައްޔިތަކަށް އޮކްސިޖަން ސިލިންޑަރެއް ބްލެކް މާކެޓުން ނޫން ގޮތަކަށް ނުލިބެ އެވެ. މަރުވާ މީހުންނާއިގެން މަގުތައް އޮތީ ކުނިކަހަން ޖެހިފަ އެވެ. އިންޑިއާގައި އެއްދުވަހެއްގެ މަތިން މުޅިން އަލަށް އެންމެ ގިނައިން ކޮވިޑްޖެހުނު ކަމަށް ރެކޯޑް ކުރެވުނީ އެޕްރީލް 22 ގައި 314،000 މީހުންނަށެވެ\nމި ހިސާބުން އުފެދޭ ސުވާލަކީ މިހާލަތަށް ހަމަ ކުއްލިއަކަށް އިންޑިއާ ވެއްޓުނީ ކީއްވެބާ އެވެ؟\nދެމީހަކު އޮކްސިޖަން ސިލިންޑަރެއް އުފުލައިގެން ގާތް މީހަކަށް ފަރުވާދޭން ދަނީ\nލިބުނު ކާމިޔާބަށް އިތުބާރުބޮޑުވުން\nސިޔާސީ ލީޑަރުން މިހާ ހިސާބުން އިންތިހާބުތަކަށް ކެމްޕޭން ކުރަން ފެށި އެވެ. އިންސާނުންގެ ދުލަށް އަޔަސް ބުނަން ނުވާ ވަރުގެ ބަސްތައް ބުނަން ފެށި އެވެ. އެވެނި މިވެނި އިންތިހާބެއް ކާމިޔާބު ކުރާނީ ކޮވިޑް ކާމިޔާބުކުރި ގޮތަކަށް ކަމަށް ބުނަމުން ދިއަ އެވެ. ސިއްހީ އިދާރާތަކުން ކަނޑައަޅާފައި ހުރި އުސޫލީ މިންގަނޑުތަކަށް ގޮންޖަހައި އޮޑީގައި އޮތް ކޮޅު ދޫކޮށްލި އެވެ. އަދި އިންތިހާބުތަކަށް ކެމްޕޭންކުރަން ރައްްޔިތުން ނިކުންނަން ގޮވާލި އެވެ.\nއާންމުން މަގުތަކަށް ނިކުމެ ރެލީތައް ބޭއްވުމާއި ގައިދުރުކަމެއް ނެތި އެއްވެއުޅުން އަދި މިހެން ގޮސް ކޮވިޑް ފެތުރުނަނުދިމަށް ސިއްހީ އިދާރާތަކުން ދުރުހެލިވުމަށް ކުރި ހުރިހާ އަމުރަކާ ވަނީ ޚިލާފުވެވިފަ އެވެ.\nވެކްސިން ޖެހުމުގެ ބަދަލުގައި ވެކްސިން ބެހުން\nއިންޑިއާގައި އާންމުންނަށް ކޮވިޑް ވެކްސިން ދިނުމަށްޓަކައި ހަފުލާތަކާއި ރިހާސަލްތައް ބާއްވައި ވެކްސިންދޭން ފެށި އެވެ. މަޝްރޫއުގެ ބޮޑު ކަމުން ހީވީ މުޅި އާބާދީއަށް ވެކްސިންދީފައި ނޫނީ ހުއްޓައިނުލާނެހެނެވެ. އެހެން ނަމަވެސް ދެން ފެންނަން ފެށީ އަވައްޓެރި އަދި ހެޔޮ އެދޭ ގައުމުތަކަށް އިންޑިއާއިން މިލިއަނުން ވެކްސިން ބަހަން ފެށި މަންޒަރެވެ.\nއާންމު ރައްޔިތުންނަށް ވެކްސިންދީ ޑޯޒް ފުރިހަމަކުރުމުގެ ބަދަލުގައި ސަރަހައްދީ އެޖެންޑާއެއް ތަންފީޒުކުރަން ހަދައިގެން އިންޑިއާއަށް ޖެހުނު ހާލު މިހާރު މިފެންނަނީ އެވެ.\nއާންމުންގެ ލޮލަށް ނުފެންނަ ތަންކޮޅެއް\nއިންޑިއާއިން ސަރަހައްދީ ގައުމުތަކަށް ވެކްސިން ފޯރުކޮށް ދިނުމަކީ ވަރަށް ރަނގަޅު މަގުސަދެއްގައި ކުރި ކަމެކެވެ. އިންޑިއާއިން އެއިރު ވިސްނާފައި އޮތީ އަވައްޓެރިންނަށް ބައެއް އެޅި ނަމަވެސް އިންޑިއާއަށް ބޭނުންވާ ވަރަށް ވެކްސިން އުފެއްދޭނެ ކަމަށެވެ. އެހެން ނަމަވެސް ވެކްސިން އުފައްދަން އެމެރިކާއިން ރޯމެޓީރިއަލް ލިބުން ދަތިވެ ސީރަމް އިންސްޓިޓިއުޓް އޮފް އިޑިއާއަށް ވެކްސިން އުފެއްދުން ވަނީ އިތުރު ނުކުރެވިފަ އެވެ.\nއިންޑިއާގެ ހާލަތަށްޓަކައި އެމެރިކާއިން މެކޭނިކަލް ބައިތައް ފޮނުވައިދޭން މިހާރު އެއްބަސްވެފައިވި ނަމަވެސް އަވަސް ކޮށްދެއްވުމަށް އެދި ސީރަމް އިންސްޓިޓިއުޓްގެ ސީއީއޯ ވަނީ އެމެރިކާގެ ރައީސް ޖޯ ބައިޑަންއަށް އާދޭސް ވެސް ދަންނަވާފަ އެވެ.\nވެކްސިން އުފައްދަން ބޭނުންވާ މެކޭނިކަލް ބައިތައް އިންޑިއާއަށް ފޮނުވުން އެމެރިކާއިން ލަސްކުރި ސަބަބެއް ކަމަށް މީޑިއާގައި ބުނެވެނީ އިންޑިއާގެ ސިޔާސަތު ހުރި ގޮތުން ކަމަށެވެ. އެއީ ރަޝިއާގެ އެސް400 މިސައިލް ޑިފެންސް ސިސްޓަމް އިންޑިއާގައި ބަހައްޓަން މަސައްކަތް ކުރުމެވެ.\nއިންޑިއާ ކޮވިޑް: ފާއިތުވި 24 ގަޑިއިރު\nއިންޓަނޭޝަނަލް ފްލައިޓްތަކަށް އިންޑިއާ ބަންދު\nއިންޑިއާ ކޮވިޑް ގްރާފް ދަށަށް\nދިއްލީއަށް އޮކްސިޖަން ސަޕްލައިކުރަން އަންގައިފި


Speed haluikoh, ooredoo home air fiber ah furihamakan\nސްޕީޑް ހަލުވިކޮށް، އުރީދޫ ހޯމްއެއާ ފައިބާއަށް ފުރިހަމަކަން\nއުރީދޫ ޑިޖިޓަލް ސެންޓަރެއް: އެ ކުންފުނިން ވަނީ ހިދުމަތް އިތުރަށް ފުރިހަމަކޮށްފަ -- ފޮޓޯ: އަވަސް\nއުރީދޫން ހަމައެކަނި ދެނީ ހޯމްބްރޭންޑް ބޭންޑް އިންޓަނެޓު އެކަންޗެއް ނޫނެވެ. އެ ކުންފުނިން 5ޖީ ހޯމް ބްރޯޑްބޭންޑް އެއާ ފައިބާ އިންޓަނެޓުގެ ހިދުމަތް ވެސް ދެ އެވެ. މި ފަހަރު އުރީދޫން މިވަނީ އުރީދޫ 5ޖީ ހޯމް ބްރޯޑްބޭންޑް އެއާފައިބާ ބޭނުން ކޮށްލަން ބޭނުންވާ ފަރާތްތަކަށް އެ ފުރުސަތު ދޭން މި ހިދުމަތަށް އިތުރު ފުރިހަމަކަމެއް ގެނެސްދީފަ އެވެ.\nއުރީދޫ މޯލްޑިވްސް އިން ބުނީ 5ޖީ އެއާ ފައިބާއާއެކު ދޭ ހައިސްޕީޑުގެ އިތުރުން އިންޓަނެޓާއި ކަނެކްޓްކުރުމުގައި ދިމާވާ ލަސްތައް ވެސް މިހާރު ގެނެސްފައިވާ ބަދަލާއެކު އެތަށް ގުނައެއް ހައްލު ވެގެންދާނެ ކަމަށެވެ.\nއުރީދޫން ގެނެސްފައިވާ ބަދަލުތައް\n5ޖީ އެއާފައިބާ ޕްލޭން: ޕެކޭޖް އެލަވަންސް (ޖީބީ)، ތްރޮޓްލް ސްޕީޑް\n5ޖީ އެއާފައިބާ 749ރ: ޖީބީ 300، ތްރޮޓަން ސްޕީޑް2އެމްބީޕީއެސް\n5ޖީ އެއާފައިބާ 999ރ: ޖީބީ 500، ތްރޮޓަން ސްޕީޑް2އެމްބީޕީއެސް\n5ޖީ އެއާފައިބާ 1499ރ: ޖީބީ 750، ތްރޮޓަން ސްޕީޑް2އެމްބީޕީއެސް\n5ޖީ އެއާފައިބާ 1999ރ: ޖީބީ 1024، ތްރޮޓަން ސްޕީޑް5އެމްބީޕީއެސް\n5ޖީ އެއާފައިބާ 2999ރ: ޖީބީ 1536، ތްރޮޓަން ސްޕީޑް،5އެމްބީޕީއެސް\n5ޖީ އެއާފައިބާ 5999ރ: ޖީބީ 4000، ތްރޮޓަން ސްޕީޑް،5އެމްބީޕީއެސް\nމި ބަދަލު އިތުރަށް ފުރިހަމަކޮށް، ދުރު ރަށްރަށާއި ގޭގައި މަސައްކަތް ކުރިއަށްގެންދާ ކުދި އަދި މެދު ފަންތީގެ ވިޔަފާރިތަކަށް ފަސޭހަކަމާއެކު 5ޖީ އެއާ ފައިބާގެ ހިދުމަތް ދިނުމުގެ ގޮތުން އެއް އަހަރުގެ ކޮންޓްރެކްޓަކާއެކު ޑިވައިސް ޕްލޭނެއް ވެސް އުރީދޫން ފޯރުކޮށްދޭނެ އެވެ. މީގެ އިތުރުން އަލަށް5ޖީ އެއާ ފައިބާ ނަގާ ކަސްޓަމަރުންނަށް ޑިވައިސް ނެގުމަށް އިތުރު ފަސޭހަކަމެއް ގެނެސްދިނުމުގެ ގޮތުން ހާއްސަ އޮފާއަކާއެކު 5ޖީ ގެ ދުވެލިބާރު އިންޓަނެޓު ތަޖުރިބާކޮށްލުމުގެ ފުރުސަތު ވެސް ލިބޭނެ އެވެ.\nއުރީދޫ ބްރޯޑްބޭންޑަށް ޑޭޓާ ރޯލްއޯވާއާއެކު އާ ޕްލޭންތަކެއް


Mivarah giragnaa sarukaarah kureveyne maa bodu kameh neiy: Nasheed | Mihaaru\nމިވަރަށް ގިރަންޏާ ސަރުކާރަށް ކުރެވޭނެ މާބޮޑު ކަމެއް ނެތް: ނަޝީދު\nރައީސް މުހައްމަދު ނަޝީދު މިއަދުގެ ކޮމެޓީގައި ވާހަކަ ދައްކަވަނީ: ވިދާޅުވީ މިފަހަރު ހަޅާގައި ގިނަ ރަށްތަކަކަށް އަސަރު ކުރި ކަމަށް-- ފޮޓޯ: ހުސައިން ވަހީދު/މިހާރު\n29 ޖެނުއަރީ 2020 - 14:36\nކޮންމެ އަހަރެއްގެ ވެސް އިރުވައި މޫސުމުގެ ހަޅައިގައި ރާއްޖޭގެ ބައެއް ރަށްރަށް ގިރަ އެވެ. ނަމަވެސް މި އަހަރު އެ މައްސަލަ މާ ބޮޑެވެ. ބައެއް ރަށްރަށުގައި ހެދިފައި ހުރި ދުވަސްވީ ބިޔަ ގަސްތައް ވެއްޓި އާންމުން އަންނަނީ ކަންބޮޑުވުން ފާޅުކުރަމުންނެވެ.\nމިކަމާ ގުޅިގެން އާއްމުންނަށް ހުޅުވާލައިގެން މިއަދު ބޭއްވި މަޖިލީހުގެ އެންވަޔަރަންމަންޓް އެންޑް ކްލައިމެޓް ޗޭންޖް ކޮމެޓީގައި ނަޝީދު ވަނީ ވަކިވަކި ރަށްރަށް ގިރާ ސަރަހައްދުތަކުގެ ފޮޓޯތައް ހިމެނޭ ޕްރެޒެންޓޭޝަނެއް ދެއްވައިފަ އެވެ. އެ ޕްރެޒެންޓޭޝަން ހުށަހަޅުއްވައިދެއްވަމުން ނަޝީދު ވިދާޅުވީ އިރުވައިމޫސުމުގެ މިހަޅާގައި ރާއްޖޭގެ ގިނަ ރަށްތަކެއް ކުރިން ނުގިރާ މިންވަރަށް ގިރާފައިވާ ކަމަށެވެ.\nނަޝީދު ވިދާޅުވީ އިންސާނުންގެ އަމަލުތަކުގެ ސަބަބުން ނޫނަސް ތިމާވެއްޓަށް ބޮޑެތި ބަދަލުތަކެއް އައިސްފައިވާ ކަމަށެވެ. އެހެންވެ، ވެގެން އުޅޭގޮތް ރަނގަޅަށް ދިރާސާކޮށް ބަލަން ޖެހޭ ކަމަށް ވިދާޅުވި އެވެ.\nމިއަދު ބޭއްވި މަޖިލީހުގެ އެންވަޔަރަންމަންޓް އެންޑް ކްލައިމެޓް ޗޭންޖް ކޮމެޓީ-- ފޮޓޯ: ހުސައިން ވަހީދު/މިހާރު\n"ދިރިއުޅުން ހުއްޓާލެވޭކަށް ނެތް. ތަރައްގީ ހުޓާލެވޭކަށްވެސް ނެތް. ބޯހިޔާވަހިކަން ދިނުން ހުއްޓާލެވޭކަށް ވެސް ނެތް. އޮޑިދޯނި ފަހަރު ފުރާ ލެފުން ވެސް ހުއްޓާލެވޭކަށް ނެތް...،" ނަޝީދު ވިދާޅުވި އެވެ.\nރަށްތައް ގިރަމުންދަނީ ތަރައްގީގެ މަޝްރޫތަކުގެ ސަބަބުން ކަމަށް ބަލާއިރު ސީދާ އެހެން ބުނެވެން ވެސް ނެތް ކަމަށާއި ފަޅުރަށްތައް ވެސް އެބަ ގިރާ ކަމަށް ނަޝީދު ވިދާޅުވި އެވެ. އަދި މިހާރު ރަށްތައް ގިރާވަރަށް ގިރާ ނަމަ ސަރުކާރަށް ކުރެވެނެ މާ ބޮޑު ކަމެއް ނެތް ކަމަށް ނަޝީދު ވިދާޅުވި އެވެ.\nމިނިސްޓަރަށް މެންބަރުންގެ ފާޑުކިޔުން\nކޮމެޓީގައި ވާހަކަ ދެއްކެވި ބައެއް މެމްބަރުން ވަނީ އެންވަޔަރަމަންމަންޓް މިނިސްޓަރު ޑރ. ހުސައިން ރަޝީދާއި ކަމާ ބެހޭ އިދާރާތަކުން އެންމެ އެކަށީގެންވާ ގޮތަށް މަސައްކަތް ނުކުރާ ކަމަށް ވިދާޅުވެފަ އެވެ. އެގޮތަށް ހިޔާލު ފާޅުކުރެއްވި މެމްބަރުންގެ ތެރޭގައި މަޖިލީހާއި ސަރުކާރުގެ މެޖޯރިޓީ އޮތް އެމްޑީޕީގެ މެމްބަރުން ވެސް ހިމެނެ އެވެ.\nކަންބޮޑުވުން ފާޅުކުރައްވަމުން އުނގޫފާރު ދާއިރާގެ އެމްޑީޕީގެ މެމްބަރު މުހައްމަދު ވަހީދު ވިދާޅުވީ ދަންވަރު ރަށްރަށަށް އުދައަރައި ރައްޔިތުން ބިރުވެރިކަމެއްގެ ތެރެއަށް ދިޔައިރު ވެސް މިނިސްޓްރީތަކުން އެކަމަށް އިޖާބަ ދިނުން ލަސް ކަމަށެވެ.\n"ކިހާ ރަށަކަށް އަސަރުކޮށްފިކަން ނުވަތަ އެއީ ކިހިނެއްވާ ކަމެއްކަން އެ މައުލޫމާތު ކުރިއާލާ ކަމާބެހޭ ފަރާތްތަކަށް ފޯރުކޮށްދިނުމުގައި ކަމާބެހޭ އިދާރާތައް ވަރަށް ފަހަތު ފަޔަށް ބުރަކޮށް އުޅޭކަން އަޅުގަނޑަށް ފާހަގަކުރެވޭ،" ވަހީދު ވިދާޅުވި އެވެ.\nއުނގޫފާރު ދާއިރާގެ އެމްޑީޕީގެ މެމްބަރު މުހައްމަދު ވަހީދު: އޭނާ ވިދާޅުވީ ރަށް ގިރާ މައްސަލާގައި އިދާރާތަކުން އިޖާބަ ދިނުން ލަސް ކަމަށް-- ފޮޓޯ: ހުސައިން ވަހީދު/މިހާރު\nދާންދޫ ދާއިރާގެ އެމްޑީޕީގެ މެމްބަރު ޔައުގޫބް އަބްދުﷲ ވިދާޅުވީ ރަށްރަށަށް އެވަރު ވެގެންދިޔައިރު ކަމާ ގުޅޭ އިދާރާތަކުން ކުރި ކަމެއް ނެތް ކަމަށެވެ. އެހެންކަމުން އެބޭފުޅުން މިހާތަނަށް ކުރީ ކޮންކަމެއްތޯ ބެލުމަށް އޭނާ ވަނީ ކޮމެޓީ އަށް ހުށަހަޅުއްވައިފަ އެވެ.\nމަހިނބަދޫ ދާއިރާގެ ޕީޕީއެމް މެމްބަރު އަހުމަދު ތޯރިގް ވިދާޅުވީ މިދުވަސްވަރު އަތޮޅު ތެރޭގައި އެންވަޔަރަންމަންޓް މިނިސްޓަރު އުޅުއްވަނީ ލޯކަލް ކައުންސިލް އިންތިޚާބުގެ ކެމްޕެއިންގައި ކަމަށެވެ. މިމައްސަލާގައި މިނިސްޓްރީން އަމަލުކޮށްފައިވާ ގޮތް ބެލުމަށް މިނިސްޓަރު ކޮމެޓީއަށް ހާޒިރުކުރަން ތޯރިގް ހުށަހެޅުއްވި އެވެ.\n"އެ ދަތުރުކުރާއިރު ގިރާ ސަރަހައްދު ވެސް ބައްލަވާނެ. އަދި ކުނިގޮނޑު ވެސް ބައްލަވާނެ. އެކަމަކު މިކަން ސަމާލުކަމަށް އައިސްގެން ކިހާ މަސައްކަތެއްތޯ މިނިސްޓްރީ އަށް ކުރެވުނީ ބަލަން އެއީ ވެސް މިކޮމެޓީގެ ވެސް މަސްއޫލިއްޔަތެއް،" ތޯރިގް ވިދާޅުވި އެވެ.\nއެ މެމްބަރުންގެ ވާހަކަ އަށް ފަހު ނަޝީދު ވިދާޅުވީ މިމައްސަލާގައި ސަރުކާރުން ވެސް މަސައްކަތްތަކެއް ކުރާ ކަމަށާއި އެގޮތުން ރަށްރަށުގެ ހާލަތު ބެއްލެވުމަށް އެންވަޔަރަންމަންޓް މިނިސްޓަރު ރަށްރަށަށް ގުޅުއްވި ކަމަށެވެ.\nމެމްބަރުންގެ ކަންބޮޑުވުންތައް ގިނަ\nއެ ކޮމެޓީގެ މުގައްރިރު، ހޯރަފުށީ ދާއިރާގެ އެމްޑީޕީގެ މެމްބަރު އަހުމަދު ސަލީމް ވިދާޅުވިގޮތުގައި މިފަހަރުގެ ޗުއްޓީގައި ރާއްޖޭގެ ވަރަށް ގިނަ ރަށްރަށަށް ވަޑައިގެންނެވިއިރު ފެނުނު މަންޒަރުތައް ވަރަށް ނުރައްކަލެވެ. ރާއްޖޭގެ އެންމެ އުތުރުން ފެށިގެން ހުވަދު އަތޮޅަށްވުރެ ދުރުގައިވާ ރަށްތައް ވެސް ގިރަމުން ދާ ކަމަށް އޭނާ ވިދާޅުވި އެވެ.\n"ހަމައެކަނި މީހުން އުޅޭ ރަށްތަކެއް ނޫން. ފަޅުރަށްތައް ވެސް، ހިމާޔަތް ކޮށްފައިވާ ރަށްތައް ވެސް ސީރިއަސް ލެވަލްއެއްގައި ގިރަމުންދާތީ އަޅުގަނޑުމެން ކަންބޮޑުވޭ. މިއީ މީގެ ކުރިން އަޅުގަނޑުމެން ދުވަހަކު ވެސް ނުދެކޭ މިންވަރަށް ހިނގަމުންދާކަމެއް،" ސަލީމް ވިދާޅުވި އެވެ.\nއުނގޫފާރު ދާއިރާގެ މެމްބަރު ވަހީދު ވިދާޅުވީ ރ. އަތޮޅުގައި މީހުން ދިރިއުޅޭ 15 ރަށް އޮންނައިރު އޭގެ ތެރެއިން 10 ރަށް ގިރަމުންދާތީ އެ ޝަކުވާ ހުށަހަޅާފައިވާ ކަމަށެވެ. އިރުވައި މޫސުމުގެ ހަޅާގައި ކުރިން ވާ ގޮތާއި މިހާރު ވަމުންދާ ގޮތް ތަފާތު ކަމަށް ދުވަސްވީ މީހުންނާ ހަވާލާ ދެއްވައި ވަހީދު ވިދާޅުވި އެވެ.\n"އާއްމު ގޮތެއްގައި ހަޅަ ޖަހަނީ ފުއްޓަރުން ފަށައިގެން ކަމަށް. އެކަމަކު މިފަހަރު ފުއްޓަރު ނޫން ދިމަދިމާލުން ވަރަށް ބޮޑަށް ގަދަވުމުގެ ސަބަބުން އަދި ހަޅަ ދިގުލައިގެން ދިއުމުގެ ސަބަބުން ގެއްލުންވި ކަމަށް،" ކަންވީގޮތް ކިޔައި ދެއްވަމުން ވަހީދު ވިދާޅުވި އެވެ.\nކެންދޫ ދާއިރާގެ މެމްބަރު އަލީ ހުސައިން ވިދާޅުވީ އާއްމުކޮށް ހަޅަ ޖަހާގޮތާއި ހަޅަ ޖަހާ ދުވަސްތައް މިފަހަރު ބަދަލުވެފައިވާ ކަމަށެވެ. އެގޮތުން އާއްމުކޮށް ހަޅަޖަނީ ޑިސެމްބަރު މަހުގެ 10 އިން ފެށިގެން ކަމަށް ވިޔަސް މިދިޔަ ނޮވެމްބަރު މަހުން ފެށިގެން ރާއްޖެ އަށް ހަޅަ ޖަހަން ފަށާފައިވާ ކަމަށް އަލީ ވިދާޅުވި އެވެ.\nކެންދޫ ދާއިރާގެ މެމްބަރު އަލީ ހުސައިން ކޮމެޓީގައި ވާހަކަ ދައްކަވަނީ: ވިދާޅުވީ އާއްމުކޮށް ހަޅަ ޖަހާގޮތާއި ހަޅަ ޖަހާ ދުވަސްތައް މިފަހަރު ބަދަލުވެފައިވާ ކަމަށް-- ފޮޓޯ: ހުސައިން ވަހީދު/މިހާރު\nތިމާވެށީގެ މައްސަލަތައް ހައްލު ކުރެވޭނެ ގޮތާ ގުޅޭގޮތުން ވާހަކަ ދައްކަމުން އަލީ ވިދާޅުވީ އަލަށް ރަށްތައް ހިއްކުން ފަސްކުރަން ޖެހޭ ކަމަށެވެ. ގުދުރަތީގޮތުން އުފެދިފައިވާ ރަށްތައް ހިމާޔަތް ނުކޮށް އިތުރު ރަށްތަކެއް ހިއްކަން ނުޖެހޭ ކަމަށް ވެސް އަލީ ވިދާޅުވި އެވެ.\n"އަޅުގަނޑުމެން ފަހަށް ޖައްސާލަންވީ 23 މީޓަރު ފުން ކަނޑެއް ހިއްކައިގެން ހަދަން އުޅޭ ބޮޑެތި މެގަ ޕްރޮޖެކްޓްތައް. ބޮޑެތި ބަނދަރުތައް. ބޮޑެތި ބްރިޖުތައް ހެދުން އިހަށް މަޑުޖައްސާލަންވީ،" އަލީ ވިދާޅުވި އެވެ.\nމައްޗަންގޮޅި ދެކުނު ދާއިރާ މެމްބަރު އަހުމަދު ހައިތަމް ވަނީ ބައިނަލްއަގުވަމީ ފަރާތްތަކުގެ ސަމާލުކަމަށް އެކަން ގެނައުމަށާއި އެކަމުގެ ނުރައްކާ އޮތް މިންވަރުގެ ރަނގަޅު ދިރާސާއެއް ކުރުމަށް ހުށަހަޅުއްވާފަ އެވެ.\nމަހިބަދޫ ދާއިރާގެ މެމްބަރު ތޯރިގް ވިދާޅުވީ މިފަދަ މައްސަލަތަކުގައި ވަގުތީގޮތުން ހައްލު ގެނައުމަށް ބޮޑު ހިލަ ފަދަ ތަކެތި ރާއްޖެ ގެނެސް ބަހައްޓަން ޖެހޭ ކަމަށެވެ. ވަގުތީގޮތުން އެފަދަ ހާދިސާތަކުން ސަލާމަތް ވުމަށް ބޭނުންވާ ތަކެތި ޑިޒާސްޓާ މެނޭޖްމަންޓް އޮތޯރިޓީގައި ހުންނަން ޖެހޭ ކަމަށް ތޯރިގް ވިދާޅުވި އެވެ.\nކޮމެޓީ ނިންމަވާލެއްވުމުގެ ގޮތުން ސަލީމް ވިދާޅުވީ މެމްބަރުންގެ ހުށަހެޅުންތައް މަޖިލީހުގެ ތަޅުމަށް ހުށަހަޅައި ތަޅުމުން ފާސްކުރާ ގޮތަށް ކުރިއަށް ގެންދަވާނެ ކަމަށެވެ.\nކޮމެޓީގައި އާއްމުންގެ ފަރާތްތަކަށް ފުރުސަތު ހުޅުވާލުމުން، ތިމާވެށީގެ ހިމާޔަތުގައި މަސައްކަތް ކުރާ އަހުމަދު މުހައްމަދު (ފޯމީ) ވަނީ އެ ކޮމެޓީގައި އިންނެވުމުގައި މުގައްރިރު ސަލީމްގެ މަސްލަހަތު ފުށުއަރާ ކަމަށް ބުނެފަ އެވެ. އެހެންވެ ސަލީމް އިސްތިއުފާ ދެއްވުމަށް އޭނާ ގޮވާލި އެވެ.\nއެކަމަށް ރައްދު ދެއްވަމުން ސަލީމް ވިދާޅުވީ މަސްލަހަތު ހިމެނޭ އެއްވެސް ކަމެއްގައި އެ ކޮމެޓީގެ އެއްވެސް މެމްބަރަކު ބައިވެރިނުވާ ކަމަށެވެ.\nތިމާވެށީގެ ދާއިރާ އިން މަތީ ތައުލީމް ހާސިލް ކުރައްވާފައިވާ ސަލީމްގެ މަސްލަހަތު އޮންނަ ކުންފުންޏަކުން އެންވަޔަރްމެންޓް އިމްޕެކްޓް އެސެސްމެންޓް (އީއައިއޭ) ހަދަ އެވެ.\nރައީސް މުހައްމަދު ނަޝީދު ތިމާވެށި ރައްޔިތުންގެ މަޖިލިސް ރަށް ގިރުން އެންވަޔަރްމެންޓް މިނިސްޓްރީ މިނިސްޓަރު ޑރ. ހުސެއިން ރަޝީދު ހަސަން\n64 ކޮމެންޓް, 107 ރިއެކްޝަންސް\nމިވަރައްގިރަންޏާ ސަރުކާރުވެސް ގިރާލައިފާނެ މިސަރުކާރުއައިފަހުން މުސީބާތަކަށްނުވާކޮންކަމެއްތޯއޮތީ ހުރިހާދިމާއަކުންވެސް މިދި މާވަނީ މުސީބާތާ މިއީކިހިނެއްވެގެންވާކަމެއްތޯ ދިރާސާކުރަންއެބަޖެހޭ\nމިވަރަށް ގިރަންޔާ ސަރުކާރަށް ކުރެވޭނެކަމެއް މާބޮޑުނޯންނާނެ ވާހަކައެވިދާޅުވަނީ ކީވެގެންބާ ސަރުކާރު ބުނަންޖެހޭ ބަސްތަށް މަޖިލީހުގެ ރައީސް ބޭނުންކުރަނީ ކީވެގެންބާ މިގައުމުގެ ވެރިއަކީ މަޖިލީހުގެ ރައީސްބާ\nރައްޔިތުންނަށް ތަރައްޤީ ފަހި ވާނީ ކުދިކުދި ކުދި އާބާދީތައް ބޮޑެތި ތަންތަނަށް ބަދަލުމަށް ހިތްވަރު ދީ ، އެކަމަށް ފަހިވާނެ ސިޔާސަތުތައް ތަންފީޒުކޮށްގެން. ވަކި ވެރިކަމެއްގައި ކަންކުރިގޮތް ''ކަމުނުގޮސްގެން'' އެކަން އެގޮތައް ނުކުރުމަކީ ތިމާމެންގެ ސިޔާސީ ޒާތީ ތައްއަސަބު އޮތް ކަން ދައްކައިދޭ، ކަމެއް. ގޮތް ދޫކޮށް ވޭތުވެދިޔަ ތާނގައިވެސް ރަނގަޅު ސިޔާސަތެއް އޮތިއްޔާ ބަލައިގަނޭ. ގައުމަކީ ޕާޓީތަކުން ކުޅެން ގެންގުޅޭ ފުޓް ބޯޅައެއް ނޫން\nޢޭރުވެސް އަހަރުމެންޖެހީ ކުޑަކާފަކާއި ބޮޑުކާފެއް. މިހާރުޖަހަނީ އެހެން ނަމެއް. އެއީ ތިލަފަތެއް. ޑިމޮކްރަސީ އޮތީ މިހެން. އަމިއްލަ ނަފްސް އިޚްތިޔާރުކުރާ ނަމަކަށް ވޯޓްދީފިނަމަ ޕާޓީކުދިން ބޮލަށް އަރަން ފޮނުވާނެ.\nމަޖްލިސް މެމްބަރުން ކަމެއް ވާ އިރަށް ކަންބޮޑުވާނެ، އޭސީ ލައިވް ޓީވީގަ ބައްދަލުވުންތައް ބާއްވާނެ. އެ ނިމުނީތަ ޒިންމާ. އެންވަރްމަންޓް މިނިސްޓްރީއަށް ބަޖެޓް ދިނިންތަ! ކިހިނެއް ރާއްޖޭގެ ކޮންމެ ރަށެއް ބޮޑު ހިލަޖަހާ ހިމާޔަތްކުރާނީ. ޖަޒީރާވަންތަކަން ދޫކޮށް އާބާދީ އެއްފަސްކުރަންވީ. ލާމު، އައްޑޫ ކަހަލަތަންތަނަށް ދިވެހިން ހިޖުރަކުރަން ހިތްވަރުދީ، އެލަވަންސްދީ އެތަންތާގަ ހިދުމަތްތަ ގާއިމުކުރަންވީ\nމިވަރަށް ވޯޓު ހޯދަން އަންނަންޏާ ވޯޓު ދިނުމަކަށް ނުވިސްނޭ\nމަ ބުނީމަ ކަލޭމެން ކުދިން ގަބޫލު ކުރޭ. އެހެން ވާހަކަތައް ވެސް ގަބޫލު ކުރާ ގޮތަށް.\nކޮސްގޮވާ ރައީސް ގޮތްހުސްވީ ދޯ...! އަވަހަށް އިސްތިއުފާ ދެއްވާފައި ރަށަށް ވަޑައިންނަވާ...! ކަމަށް ގާބިލް ބޭބޭފުޅުންނަށް ފުރުޞަތު ދެއްވާފައި ފައިބާވަޑައިންނަވާ...!\nމިސްޓަރ ތިމާވެށި؟ ކިހިނެއް ކުއްލިއަކަށް އަގުޅިނެތް ކަންނޭލަކަށްތިވީ.\nއަބަދު ވެސްބޭކާރު ތާކުތާނުޖެހޭ ވާހަކަ ދަމާނެރެނީ ތިއަށް ވުރެން ރަގަޅު ވާނެ ކޮންމެ ވެސް އެހެންކަމަކާއުޅުނިއްޔާ ވސަލާން


Magumatheegai ulhandhu dhuvaa meehunge aadheys!\nރިޕޯޓް / އިޖުތިމާއީ\nމާލެ މަގެއްގައި ޓްރެފިކްގައި ޖެހިފައި --ފޮޓޯ:ސޯޝަލް މީޑިއާ\n2 ޑިސެންބަރ 20190ކޮމެންޓް\nމަގުމަތީގައި އުޅަނދު ދުއްވާ މީހުންގެ އާދޭސް!\nމާލެއަށް ކުރިމަތިވެފައިވާ މައްސަލަތައް އިންތިހާއަށް ގޯސްވެފައިވާއިރު އެންމެ ބޮޑު މައްސަލައަކަށް ވެފައިވަނީ މާލެއަށް ނުކަތާ ވަރަށް މީހުން ޖަމާކޮށްގެން މާލޭގައި ދިރިއުޅެން މަޖުބޫރުކުރުވުމެވެ. ނަތީޖާއަކަށް ވެފައިވަނީ ދުވަހުން ދުވަހަށް މާލެ ތޮއްޖެހި ތަފާތު މައްސަލަތައް ފެންމަތިވުމެވެ. އެގޮތުން މާލެއަށް ގިނަ އެއްގަމު އުޅަނދު ފަހަރު އެތެރެކުރުމަކީ އެކްސިޑެންޓުތަކާއި ޕާކިންގެ މައްސަލަތައް ޖެހުމުގެ ސަބަބޭ ބުނުމަކުން ދޮގަކަށް ނުވާނެ އެވެ.\nނުކަތާ ވަރަށް އުޅަނދު ފަހަރު އެތެރެ ކުރުން: ބޮޑު މައްސަލައެއް\nނެޝަނަލް ބިޔުރޯ އޮފް ސްޓެޓިސްޓިކްސް އިން އެންމެ ފަހުން އާއްމުކުރި ތަފާސްހިސާބުތަކަށް ބަލާއިރު، މިދިޔަ އަހަރުގެ ނިޔަލަށް ގާތްގަނޑަކަށް 90،000 ސައިކަލު ވަނީ ރަޖިސްޓްރީ ކޮށްފަ އެވެ. ރަޖިސްޓްރީ ކޮށްފައިވާ 108،532 އުޅަނދުގެ ތެރެއިން 83 އިންސައްތަ އަކީ ސައިކަލެވެ.\nމިދިޔަ އަހަރުގެ ނިޔަލަށް ރަޖިސްޓްރީ ކުރި 108،532 އުޅަނދަކީ 2017 ވަނަ އަހަރާ އަޅާ ބަލާއިރު 11 އިންސައްތައިގެ އިތުރުވުމެކެވެ. އެ އަހަރުގެ ނިޔަލަށް ރަޖިސްޓްރީ ކުރީ 97،213 އުޅަނދެވެ. މިދިޔަ އަހަރު އެކަނިވެސް މުޅިން އަލަށް 11،319 އުޅަނދު ރަސްޖިސްޓްރީ ކުރި އެވެ.\nއެއްވެސް ހިފެހެއްޓުމެއް ނެތި އަހަރުން އަހަރަށް އުޅަނދުތަކުގެ އަދަދު އިތުރުވަމުންދާއިރު މިގޮތަށް ކުރިއަށްދާނަމަ، މާލޭގައި ދިރިއުޅުން ވެގެން ދާނީ މިހާރަށް ވުރެ ވެސް ބޮޑު ބުރައަކަށެވެ. ތޮއްޖެހުމުގެ އިތުރުން ޓްރެފިކް މައްސަލަތަކާއި އެކްސިޑެންޓުތައް އިތުރުވާނެ އެވެ. ނަމަވެސް ގިނަ ފަހަރު އެފަދަ މައްސަލަތައް ދިމާވުމުން އުޅަނދު ދުއްވާ މީހުންނާ ދިމާލަށް އެއްޗެހި ކިޔާ މީހުންވެސް މަދެއް ނޫނެވެ. އެގޮތުން އެކްސިޑެންޓުތައް އިތުރުވަނީ ފަރުވާ ކުޑަކޮށް ދުއްވުމުގެ ސަބަބުން ކަމަށް ގިނަ ބަޔަކު ބުނެއެވެ. އަދި ޕާކު ކުރުމަށް ކަނޑައަޅާފައިވާ ޖާގައިގައި ޕާކު ނުކުރުމުގެ ސަބަބުން ސްޓިކާ ޖަހާނެ ކަމަށްވެސް ގިނަ ބަޔަކު ބުނެ އެވެ. ނަމަވެސް އުޅަނދު ދުއްވާ މީހުންގެ އަޑު އަހަނީ ކޮން ބައެއް ހެއްޔެވެ؟ އެމީހުން އެކަމާ ދޭތެރޭ ބުނަނީ ކީކޭ ހެއްޔެވެ؟ އެހެން މީހުންނޭ އެއްފަދައިން އުޅަނދު ދުއްވާ މީހުންގެ އާދޭސް ވެސް ވާނެ ކަން ޔަގީނެވެ.\nމަގުތައް ހަދާފައި ހުރި ގޮތުން ވެސް އެކްސިޑެންޓު އިތުރުވޭ:\n"ސައިކަލު ބާރަށް ދުއްވުން، އެކްސިޑެންޓުތައް އިތުރުވުން، ސައިކަލް ރަނގަޅަށް ޕާކު ނުކުރުން، އަބަދުވެސް މިހުރިހާ ކަމަކަށް ޒިންމާވާން ޖެހެނީ އަހަރުމެން، އަހަރުމެނެއް ނޫން ދޯ މަގުތައް ހެދީ، އަހަރުމެނެއް ނޫން ޕާކިން ޒޯންތައް ހަދަނީ" ސީއެންއެމް އަށް ވާހަކަދެއްކި މީހަކު ބުންޏެވެ.\n"އެކްސިޑެންޓު އިތުރުވަނީ ހަމައެކަނި ދުއްވާ މީހާގެ ފަރުވާ ކުޑަކަމުގެ ސަބަބަކުން ނޫން، މަގުތައް ހަދާފައި ހުރިގޮތުން ވެސް ވޭ، "އިތުރު މީހަކު ބުންޏެވެ.\nމަގުތަކުގެ ވާހަކަ އަކީ އަބަދުވެސް ދެކެވޭ ވާހަކައެކެވެ. ނަމަވެސް މިއަދާ ހަމައަށް ހައްލެއް އައިސްފައި ނުވާ ކަމެއް ކަން ފާހަގަކޮށްލެވެ އެވެ. ނަމަވެސް ކުރިއަށް އޮތް އަހަރަކީ އެކަމަށް އޮތް ހައްލެއް ލިބިދާނެ އަހަރަކަށް ވެދާނެ އެވެ.\nއަންނަ އަހަރަށް ސަރުކާރުން ލަފާކޮށް ރައްޔިތުންގެ މަޖިލީހަށް ހުށަހަޅާފައިވާ 37.5 ބިލިއަން ރުފިޔާގެ ބަޖެޓުގައި މަގު ހެދުމުގެ އެންމެ ބޮޑު މަޝްރޫއު އޮތީ ވެރިރަށް މާލެ އަށެވެ. މުޅި މާލޭގެ މަގުތައް ހެދުމަށް 79 މިލިއަން ރުފިޔާ އަންނަ އަހަރުގެ ބަޖެޓުގައި ވަނީ ކަނޑައަޅާފަ އެވެ.\nމިހަބަރަކީ އުޅަނދު ދުއްވާ މީހުންނަށް ލިބިގެންދާނެ ވަރަށް ބޮޑު ހިތްހަމަޖެހުމެއްކަން ޔަގީނެވެ. ނަމަވެސް އެމީހުންގެ މޫނުމައްޗަށް އުފާވެރިކަން އަންނާނީ އެމަސައްކަތް ނިމި ލޮލަށް ހަގީގަތުގައި ފެނުމުންނެވެ.\n"މިނިސްޓަރު ނަހުލާ ވިދާޅުވި ސްޓިކާ ޖަހަނީ ޕާކު ކުރާނެ ޖާގަ ދިނުމަށް ފަހުގައޭ، އެކަމަކު ޕާކް ކުރާނެ ސަރަހައްދުތައް ވަކި އިތުރެއް ނޫން، އެއަށް ވުރެ ގިނަ އުޅަނދުތައް، ދެން ބުނާނެ ޕާކު ކޮށްފަ ހުންނަނީ ގަވައިދާ ހިލާފަށޭ، މިއޮއްބޮޑު މާލޭގައި ޕާކު ކުރާނެ ތަނެއް ނެތިފަ ވެސް ބައެއް ފަހަރު ހުންނަން ޖެހޭ" އިތުރު މީހަކު ބުންޏެވެ.\nޕާކިންގެ މައްސަލަ އަކީ ވެސް އިންތިހާއަށް ބޮޑުވެފައިވާ މައްސަލަ އެކެވެ. ޕާކިން މައްސަލައަށް ހައްލެއް ހޯދުމަށް މާލޭ ސިޓީ ކައުންސިލުން ކުރަމުން އަންނަ މަސައްކަތް ސީއެންއެމް އަށް ކިޔައިދެމުން ޑެޕިއުޓީ މޭޔަރު ޝަމާއު ޝަރީފް ވަނީ މާލޭގެ ޕާކިން މައްސަލަ ހައްލު ކުރާނެ ޖާގަ މާލޭގައި ނެތް ކަމަށް ވިދާޅުވެފަ އެވެ. ސަބަބަކީ މާލޭގެ 42 އިންސައްތައަކީ އުޅަނދު ފަހަރު ކަމަށްވުން ކަމަށް އޭނާ ވިދާޅުވި އެވެ.\n"މާލޭގެ ޕާކިން މައްސަލަ ހައްލުކުރަން މާލެއަކު ޖާގައެއް ނެތް. މި މައްސަލައަށް ލުޔެއް ލިބޭނީ ވެހިކަލް އެތެރެ ކުރެވޭ ވަރު ކޮންޓްރޯލު ކުރެވިގެން. އަޅުގަނޑުމެން މިހާރު ވާނީ އެކަމާއި ގުޅިގެން ކެބިނެޓާ ވެސް މަޝްވަރާ ކުރެވިފަ،" އެކަމާ މެދު އަދި ގޮތެއް ނިންމާފައި ނުވާކަން ފާހަގަކުރައްވާ ޝަމާއު ވިދާޅުވި އެވެ.\nއޭނާ ވިދާޅުވި ގޮތުގައި ސިޓީ ކައުންސިލްގެ ވިސްނުން ހުރީ ވެހިކަލް ކޮންޓްރޯލު ކުރުމަށްފަހު ޕަބްލިކް ޓްރާންސްޕޯޓް ތައާރަފު ކުރުމެވެ.\nޕާކިން މައްސަލަ ހައްލުކުރުމަށް ސިޓީ ކައުންސިލުން އަންނަނީ މާލޭގައި ހުސް ޖާގައެއް އޮތް ނަމަ އެތަނެއް ޕާކިން ޒޯނަކަށް ބަދަލު ކުރަމުންނެވެ.\nސައިކަލްތައް ވަގަށް ނެގުމައި ގެއްލުން ދިނުން:\nފުލުހުން ބުނީ ސައިކަލު ވަގަށް ނަގައިގެން މޯލްޑިވްސް ޕޮލިސް ސާވިސްއަށް ހުށަހެޅޭ މައްސަލަތައް އިތުރުވަމުންދާތީ، މިކަން ހައްލުކުރުމަށް ރައްޔިތުން ހޭލުންތެރިވެފައިވާ މިންވަރު ބެލުމަށް ފުލުހުންގެ ކްރައިމް ޕްރިވެންޝަން އެންޑް ޕަބްލިކް އެފެއާޒް ޑިޕާޓްމަންޓުން ކުރި ސާވޭއަކުން ދައްކާ ގޮތުން މިއަހަރުގެ ފުރަތަމަ ހަމަސް ދުވަހުގެ ތެރޭގައި 401 ސައިކަލު ވަގަށް ނެގިކަމަށް ފުލުހުންނަށް ރިޕޯޓު ކޮށްފައިވާ ކަމަށެވެ.\nމީގެތެރެއިން މިހާތަނަށް ފެނިފައިވަނީ 264 ސައިކަލު ކަމަށް ފުލުހުން ބުނެ އެވެ. ގެއްލިގެން ހުށަހަޅާފައިވާ ސައިކަލުތަކުގެ އަގަށް ބަލާއިރު ގާތްގަނޑަކަށް 21,796,400 (އެކާވިސް މިލިއަން ހަތް ސަތޭކަ ނުވަދިހަ ހަ ހާސް ހަތަރު ސަތޭކަ) ރުފިޔާ އަށް އަރާ ކަމަށް ފުލުހުން ވަނީ ބުނެފަ އެވެ.\n"ހަގީގަތުގައިވެސް މިއީ ދިވެހިންގެ އާބާދީގެ ނިސްބަތަށް ބަލާއިރު ވަރަށް ބޮޑު އަދަދެކެވެ. އެހެންކަމުން އުޅަނދުގެ ވެރިފަރާތުން ނުވަތަ އެ އުޅަނދެއް ދުއްވާ ފަރާތަކުން ހާއްސަ ސަމާލުކަމެއް ދިނުން މުހިންމު ކަންތައްތަކެއް އެބަހުއްޓެވެ." ފުލުހުން ބުންޏެވެ.\nސައިކަލްތަކަށް ގެއްލުން ދިނުމަކީވެސް މިހާރު ވަރަށް އާންމު ކަމެކެވެ. އެގޮތުން ސައިކަލްތައް ޕާކު ކޮށްފައި ހުންނައިރު ސައިކަލުގެ މަޑީގައި ކަޓަރުއަޅައި ލޯގަނޑުކޮޅު ހަލާކުކޮށްލުމަކީ ވެސް ވަރަށް އާންމު ކަމެކެވެ.\nފުލުހުން ބުނީ ސައިކަލުގެ ރައްކާތެރިކަމަށް ދޭންވާ އަހަންމިއްޔަތުކަން ގިނަ ބަޔަކު ދީފައި ނުވާކަންވެސް ފާހަގަކުރެވިފައިވާ ކަމަށެވެ.\nފުލުހުން ބުނީ 90 އިންސައްތަ މީހުންގެ ސައިކަލްގައި އެލާމް ސިސްޓަމް ހަރުކޮށްފައި ނެތްކަންވެސް ފާހަގަކުރެވިފައިވާ ކަމަށެވެ. ހަމައެހެންމެ ސައިކަލު ޕާކު ކުރުމުގައި، ޕާކުކޮށްފައިވަނީ ރައްކާތެރި ތަނެއްގައިތޯއާއި، ސައިކަލުގެ ޝަޓާލޮކް ކުރެވިފައިވޭތޯ ބެލިބެލުމުން 35 އިންސައްތަ މީހުން އެކަންކަމަށް ސަމާލުކަން ދީފައިނުވާކަން ވެސް ފުލުހުން ވަނީ ފާހަގަކޮށްފަ އެވެ.\nއުޅަނދު ދުއްވާ މީހުން އާދޭސް ކިތަންމެހާވެސް ގިނަ އެވެ. ނަމަވެސް އަޑުއަހާނެ ބައެއް އެބަތިބި ހެއްޔެވެ؟ ސަރުކާރުން ވެސް ވީހާ އަވަހަށް އެމީހުންގެ ވާހަކަތައް އަޑުއަހާ މައްސަލަތައް ހައްލުކުރުމަށް މަސައްކަތް ކުރަން އެބަޖެހެ އެވެ.\nމާލެ މަގުމަތީ ހާދިސާ ފުލުހުން\nއަދުލް އިންސާފަށް ހުރަސް އެޅި ކުށުތު ހުކުމް ތަންފީޒު ކުރަން ފަށައިފި\nދިވެހިންގެ ދާހިލީ ކަންކަމާއި ބެހުމަކީ ސިޔާސަތެއް ނޫން: ޕާކިސްތާނު\nމަދަނީ އިޖުރާއަތުގެ ބިލު އާންމުންގެ ޚިޔާލަށް ހުޅުވާލައިފި\nޕީޕީއެމްގެ ޕްރައިމަރީ އަންނަ މަހުގެ 24 ވަނަ ދުވަހުގައި އޮންނާނެ\nޕީޕީއެމް ކައުންސިލް ބައްދަލުވުމުގެ ރިޔާސަތުގައި ގައްސާން!


Addu city ga aanmukoh ehve ulheythanthanah ehve ulhun manaa kohffi\nއެތަންތަނުގައި ކުރިއަށް ގެންދާ ޙަރަކާތްތައްވެސް ހުއްޓާލުމަށް ވަނީ އަންގާފައި\nއައްޑޫސިޓީގެ ހުރިހާ ޕާކްތަކެއް ވަނީ ބަންދުކޮށްފައި\nއެންގުމާއި ޚިލާފުވާ ފަރާތްތަކަށް ޤާނޫނުގައި ކަނޑައެޅިފައިވާ ފިޔަވަޅު އަޅާނެ\nކ. މާލެ | 26 މާރޗް 2020 | ބުރާސްފަތި 07:46 | 3,173\nއައްޑޫ ސިޓީ - އަޒުމޫން އަހުމަދު\nއައްޑޫ ސިޓީ ކައުންސިލް އިދާރާއިން ބުނީ މުޅި ދުނިޔެއަށް މިހާރު ފެތުރެމުންދާ ކޮވިޑް-19 އާއި ގުޅިގެން އަޅާ ރައްކާތެރިކަމުގެ ފިޔަވަޅެއްގެ ގޮތުން ހެލްތް ޕްރޮޓެކްޝަން އެޖެންސީން ޢާންމުކޮށްފައިވާ އެންގުމާއި (ޕާކްތަކާއި މައިޒާންތަކަށް މީހުން ޒިޔާރަތްކުރުން ހުއްޓާލުމަށް އެންގުން) ގުޅިގެން ސިއްޙީ ޢާންމު ޙާލަތަށް އަންނަންދެން ބައެއް ސަރަހައްދުތަކަށް އެއްވެ އުޅުން މަނާކުރެވިފައިވާ ކަމަށެވެ. އަދި އެތަންތަނުގައި ކުރިއަށް ގެންދާ ޙަރަކާތްތައްވެސް ހުއްޓާލުމަށް އަންގާފައިވާ ކަމަށެވެ.\nކައުންސިލުން ބުނީ އައްޑޫސިޓީގެ ހުރިހާ ޕާކްތަކާއި ފިނި މައިޒާންތައް، ޕިކްނިކް ސަރަޙައްދުތައް، ސްވިމިން ޓްރެކް ސަރަޙައްދުތަކާއި ފަތަންދާ ސަރަހައްދުތައް، ކުޅިވަރު މައިޒާންތައް، ފުޓްބޯޅަ ދަނޑުތައް، ޢާންމުކޮށް ތާސްކުޅުމަށް އެއްވެ އުޅޭ ސަރަޙައްދުތައް، ބަނދަރުތަކާއި ކޯޒްވޭތަކުގައި މަސްބޭނުން މަނާކުރެވިފައިވާ ކަމަށެވެ. އަދި ކެމްޕޭން ޖަގަހަތަކާއި ކެފޭ ރެސްޓޯރަންޓް ތަކުން ޢިމާރާތުން ބޭރުން މަގުމަތީގައި ޚިދުމަތްދިނުން މަނާކުރެވިފައިވާ ކަމަށް ވެސް ކައުންސިލުން ބުނެއެވެ.\nކައުންސިލުން ބުނީ މިއެންގުމާއި ޚިލާފުވާ ފަރާތްތަކަށް ޤާނޫނުގައި ކަނޑައެޅިފައިވާ ފިޔަވަޅު އެޅާނެ ކަމަށެވެ.\nކޮވިޑް-19 އިން ރައްކާތެރިވުމަށް ސަރުކާރުން ދަނީ ގިނަ ފިޔަވަޅުތަކެއް އަޅަމުންނެވެ. މިކޮންޓްރޯލް ކުރަމުންދާ މަސައްކަތުގައި އާންމުންގެ އެއްބާރުލުން ބޭނުންވާ ކަމަށާއި، ކަމާބެހޭ މުއައްސަސާތަކުން ނެރޭ އިރުޝާދުތަކާ އެއްގޮތަށް އަމަލުކުރުމަށް ހެލްތް ޕްރޮޓެކްޝަން އެޖެންސީން ވަނީ އިލްތިމާސްކޮށްފައެވެ.


SunOnline: Mi eejaadhu kuree kon iraku? Majaa meme akah!\nމި އީޖާދު ކުރީ ކޮން އިރަކު؟ މަޖާ މީމް އަކަށް!\nއަހުމަދު ޖައިޝަން 31 Oct 2019, 08:29\nމި ދުވަސްކޮޅު މަގުބޫލުވެގެން އުޅޭ މީމްއެއް --- ފޮޓޯ : އައްޕަން ޓީވީ / ފޭސްބުިކް\nމިއީ ސޯޝަލް މީޑިއާާގައި މިހާރު އެންމެ ވަރުގަދަ ޓްރެންޑެވެ. ފޭސްބުކް އަށް ވަނަސް އަދި ޓްވިޓާ ހުޅުވާލިޔަސް ފެންނާނީ މި މީމްތަކެވެ. ދުނިޔޭގެ އެކި ކަންކޮޅުތަކުގައި ވައިގައި ހިފި މި ޓްރެންޑު ދިވެހީން ތެރޭގައިވެސް މަގުބޫލުވެއްޖެ އެވެ. އެއީ އެއްޗެއް އީޖާދު ކުރުމުގެ ކުރީން މީހުން އުޅޭނެ ގޮތުގެ ކަންތައް ފެނިގެންދާ މީމްތަކެވެ. ނަމަވެސް އެ ތަކެތި ގުޅުވާފައިވަނީ މުޖުތަމައުން ފެންނަ މަޖާ ކަންތައްތަކާއެވެ.\nމިއީ ޒުވާނުންނަށް ވަރަށްވެސް ބޮޑަށް ކަމުގޮސްފައިވާ މީމް އެކެވެ. މިހާރު އާންމުނަށް އެއާ ނުލާ ނޫޅެވޭ އެއްޗެހި، އެތަކެތި އުފެއްދުމުގެ ކުރީން މީހުން އުޅުން ގޮތަށް މި މީމްތަކުގައި ޖޯކު ޖަހައެވެ.\nމިހާރު އާންމު ދިރިއުޅުމުގައި ސްމާޓްފޯނަކީ ކޮންމެހެންވެސް ބޭނުން އެއްޗެކެވެ. ނަމަވެސް ސްމާޓްފޯނުގެ ކުރީން މީހުން ދިރިއުޅެމުން އައީ ކިހިނެއް ހެއްޔެވެ؟ މި މީމްތަކުގައި އެފަދަ ތަކެއްޗާ މެދު ޖޯކު ޖަހާ ސުވާލު އުފައްދައެވެ.\nދިވެހިންގެ މެދުގައި މި މީމްތައް ވަރަށް ބޮޑަށް މަގުބޫލުވެފައިވާއިރު ދިވެހީންގެ ތެރެއިން ފެނިފައިވާ ބައެއް ކަންތައްތައް ވަނީ މި މީމްތަކުގައި ބޭނުންކޮށްފައެވެ.\nފޮޓޯ : ވާންޗޯ މީމްސް\nމާލެއާއި ހުޅުމާލެއާ ދެމެދު އޮންނަ ބްރިޖުގައި ދުއްވާއިރު ހެލްމެޓު އެޅުން މަޖުބޫރު ކުރިއިރު އެ ދުވަސްކޮޅު މަޝްހޫރުވި ވީޑިއޯއެއް ހަނދާން ވާނެއެވެ. އެއީ ހެލްމެޓުގެ ބަދަލުގައި ތެއްޔެއް ބޮލުގައި އަޅައިގެން އުޅޭ މަންޒަރެވެ. އެ މަންޒަރު ވަނީ މީމް އެއްގެ ގޮތުގައި ބޭނުންކޮށްފައެވެ.\nފޮޓޯ : އައްޕަން ޓީވީ\nކުރީގެ މަޖިލީސް މެމްބަރު އަހުމަދު ނިހާން ހުސައިންމަނިކު އަނގަޔަށް ފެން އެޅުއްވުމަށްފަހު މެންބަރު ރޮޒައިނާ އަދަމްގެގެ މޫނަށް ފެން ޖެހި ވީޑިއޯއަކީވެސް ހުރިހާ ދިވެހީންނަށް އެނގޭނެ ވީޑިއޯއެކެވެ. އެ ވީޑިއޯވެސް ވަނީ އެންމެ ފަހުން މީމް އަކަށް ހަދާފައެވެ.\nއިސްލާމީ ނަޒަރަކުން މީސްމީޑިއާ\nޓެލެގްރާމް އަށް ވީޑިއޯ ކޯލް ހިދުމަތް ތައާރަފުކުރަނީ


Luthufee Embassy gai foru vumakee Corruption ge amaleh: Yaameen\nކުރީގެ ރައީސް ޔާމީން-- ފޮޓޯ: ސަން\n5 ޖުލައި 20192ކޮމެންޓް\nލުތުފީ އެމްބަސީގައި ފޮރުވުމަކީ ކޮރަޕްޝަންގެ އަމަލެއް: ޔާމީން\nތިނެއް ނޮވެމްބަރު 1988 ވަނަ އަހަރު ރާއްޖެއަށް ދިން ޓެރަރިސްޓް ހަމަލާގެ އެންމެ އިސް މޭސްތިރި ހ. ހާޖަރާގެ އަބްދުﷲ ލުތުފީ ލަންކާގައި ހުންނަ ދިވެހި އެމްބަސީގައި ފޮރުވައިގެން ގެންގުޅުމަކީ ގާނޫނީ ގޮތުން މި ސަރުކާރުން ކުރަމުން ގެންދާ ވަރަށް ބޮޑު ކުށެއް ކަމަށާއި އެއީ ކޮރަޕްޝަންގެ އަމަލެއް ކަމަށް ކުރީގެ ރައީސް އަދި ޕީޕީއެމްގެ ރައީސް އަބްދުﷲ ޔާމީން އަބްދުލްގައްޔޫމް ވިދާޅުވެއްޖެއެވެ.\n"ފޭރުމާ ދެކޮޅަށް" މި ނަމުގައި މިރޭ ކާނިވާ ސަރަހައްދުގައި ބޭއްވި އެއްވުމެއްގައި ވާހަކަދައްވަމުން ޔާމީން ވިދާޅުވީ މަގާމުގެ ބޭނުން ނާޖާއިޒު ގޮތުގައި ބޭނުންކޮށްގެން މީހަކަށް މަންފާއެއް ހޯދުމަކީ ކޮރަޕްޝަން ކަމަށެވެ. މި ސަރުކާރުގެ ބޭފުޅުންތަކެއް ވެގެން މަގާމުގެ ބޭނުން ނާޖާއިޒު ގޮތުގައި ބޭނުންކޮށްގެން ލުތުފީ އެމްބަސީގައި ބަހައްޓައިގެން މަންފާތަކެއް ހޯދައި ދެއްވައިފި ކަމަށް ރައީސް ޔާމީން ވިދާޅުވިއެވެ.\n"ބޮޑު ޒީރޯ ޓޮލެރެންސްގެ ތެރެއިން މި މައްސަލަ ބަލަން ޖެހޭނެ،" ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ ލުތުފީއަށް އެމްބަސީއަކު ނޯވެވޭނެ ކަމަށާއި އެމްބަސީއަކީ ހާއްސަ ރައްކާތެރި ކަމެއް އޮންނަ ތަނެއް ކަމަށެވެ. އަދި ފުލުހުންނަކަށް ވެސް ލުތުފީ އެމްބަސީގައި ފިލުވާފަ ނުބެހެއްޓޭނެ ކަމަށް ރައީސް ޔާމީންގެ ވާހަކަފުޅުގައި ވިދާޅުވިއެވެ.\nރިޔާސީ އިންތިހާބާއި އަދި ރައްޔިތުން މަޖިލީހުގެ އިންތިހާބުންވެސް ބޮޑު ބައްޔަކުން ބަލިވެފައިވާ ޕީޕީއެމްގެ ހަރަކާތްތައް މަޑުޖެހިފައި އޮތުމަށްފަހު ފުރަތަމަ ބޭއްވި އެއްވުމުގައި ވާހަކަފުޅުދައްކަވަމުން ރައީސް ޔާމީން ވިދާޅުވީ މި ސަރުކާރުން މިއަދު ލުތުފީއަކީ ހާއިނެއް ކަމަށް ގަބޫލު ކުރާއިރު ވޭތުވެދިޔަ ދެމަސް ދުވަހު އޭނާ ލަންކާގައި ހުންނަ ދިވެހި އެމްބަސީގައި ގެންގުޅެ، ވީއައިޕީ ފެންވަރުގެ ހިދުމަތް ދިން ފަރާތްތައް ޖަވާބުދާރީ ކުރުވާނެ ކަމަށެވެ.\nމި ޖަލްސާގައި ވާހަކަދައްކަވަމުން ޔާމީން ވިދާޅުވީ މި ސަރުކާރާއި ރައްޔިތުން މަޖިލިސް އެކުވެގެން ޝަރުއީ ނިޒާމުގެ ބާރުތައް ކަނޑުވާލައިފައިވާ ކަމަށެވެ. ޔާމީން ވިދާޅުވީ ގާނޫނުތަކުން ބާރުތައް ހޯދައިގެން ދައުލަތުގެ ތިން ބާރުގެ ތެރެއިން އެއްބާރުގެ މައްޗަށް އަރައިގަނެ އެ ބާރުގެ ބާރުތަކުގެ މައްޗަށް ސަރުކާރާއި މަޖިލީހުން ވެރިވެ ގަނެފައިވާ ކަމަށެވެ.\nރައީސް ޔާމީން ވިދާޅުވި ގޮތުގައި ގާނޫނު އަސާސީން ކަށަވަރު ކޮށްދީފައިވާ ތިން ބާރު ވަކިވެފައިވާ ނިޒާމުން އެއް ބާރުން އަނެއް ބާރަށް ފާރަވެރިވުމުގެ ބަދަލުގައި އެއްބާރުން އަނެއް ބާރަށް އަރައިގަންނަ މަންޒަރު ކަމަށެވެ. ޔާމީން ވިދާޅުވީ މަޖިލީހުގެ ބޮޑު އަގުލަބިއްޔަތެއް ލިބުމަކީ ނިޒާމުތަކަށް ބޭނުންހާ ގޮތެއް ހެދުން ނޫން ކަމަށެވެ. އެގޮތުން ދާދިފަހުން ރައްޔިތުންގެ މަޖިލީހުން ފާސްކުރި ރިޔާސީ ކޮމިޝަންތަކަށް ބާރު ދިނުމުގެ ގާނޫނަކީ ގާނޫނު އަސާސީއާ ހިލާފު ގާޏޫނެއް ކަމަށް ރައީސް ޔާމީން ވިދާޅުވިއެވެ. ޔާމީން ވިދާޅުވީ އެއީ ގާނޫނެއް މެދުވެރިކޮށްގެން ޝަރުއީ ނިޒާމުގެ ބާރު "ފޭރިގަތުން" ކަމަށެވެ. އަދި އެކަމުގެ ސަބަބުން އެ ފުރުސަތު ލިބިގެންދާނެ ކަމަށް އެމަނިކުފާނު ވިދާޅުވިއެވެ.\nއަބްދުﷲ ލުތުފީ ރައީސް ޔާމީން\nޔާމީން އެ ބުނަނީ ގާނޫނު އަސާސީ އާއި ޚިލާފަށް ގާނޫނު ހަދައިގެން ބާރު ފޭރިގެން ކުރާ ތަހުގީގުގެ މައްޗަށް ޝަރީއަތް ކޮށްގެން ޖަލަށް ލިޔަސް ސަލާމަތް ވާނޭ\nލަދު ހަޔާތުގެ ކުނޑިފަށެއްވެސް ހަމަ ނެތީއޭދޯ


ޓްވިޓާރ ގައި ދައުރު ވަނީ ހޮސްޕިޓަލަށް ނިސްބަތްވާ ޑޮކްޓަރެއްގެ ފޭކު އެކައުންޓެއް : އެޗްއާރުއެޗް ޓްވިޓާރ ގައި ދައުރު ވަނީ ހޮސްޕިޓަލަށް ނިސްބަތްވާ ޑޮކްޓަރެއްގެ ފޭކު އެކައުންޓެއް : އެޗްއާރުއެޗް\nޓްވިޓާރ ގައި ދައުރު ވަނީ ހޮސްޕިޓަލަށް ނިސްބަތްވާ ޑޮކްޓަރެއްގެ ފޭކު އެކައުންޓެއް : އެޗްއާރުއެޗް\nހިތަދޫ ރީޖަނަލް ހޮސްޕިޓަލުގެ ޑޮކްޓަރެއްގެ ނަމުގައި ދައުރު ވަމުންދާ ޓްވީޓްތަކެއްގެ މައްސަލަ ހޮސްޕިޓަލުން ތަޙުޤީޤު ކުރަމުންދާ ކަމަށް ހިތަދޫ ރީޖަނަލް ހޮސްޕިޓަލުން ބުނެފިއެވެ. އެހޮސްޕިޓަލުން ނެރުނު ނޫސަބަޔާނެއްގައި ބުނެފައިވަނީ މިހާރު ޓްވިޓަރ ގައި ދައުރު ވަމުންދަނީ ހޮސްޕިޓަލަށް ނިސްބަތްވާ ޑޮކްޓަރެއްގެ ފޭކު އެކައުންޓެއް ކަމުގައެވެ.\nމިކަމާއި ގުޅޭ ގޮތުން ހިތަދޫ ރީޖަނަލް ހޮސްޕިޓަލުން ނެރެފައިވާ ނޫސްބަޔާނެއްގައި ބުނެފައިވަނީ، މިދިޔަ ޖުލައި މަހުން ފެށިގެން، އެހޮސްޕިޓަލުގެ ޑޮކްޓަރެއްގެ ނަމުގައި ދައުރު ވަމުންދާ ޓްވީޓްތަކެއްގެ މައްސަލަ ހޮސްޕިޓަލުގެ ސަމާލު ކަމަށް އައިސްފައިވާ ކަމަށެވެ. އަދި މިކަން ހިނގިގޮތް މިހާރު ތަޙްޤީގު ކުރަމުންދާ ކަމަށް އެޗް. އާރު. އެޗް. އިން ބުނެއެވެ. ހޮސްޕިޓަލުން ބުނި ގޮތުގައި މިހާތަނަށް ހޯދުނު ހޯދުން ތަކުން މިއީ ހޮސްޕިޓަލުގެ ޑޮކްޓަރެއްގެ ނަންމަތީ ހަދާފައިވާ ފޭކު އެކައުންޓެއް ކަން ދަނެގަނެވިފައިވެއެވެ.\nހިތަދޫ ރީޖަނަލް ހޮސްޕިޓަލުން ކޮށްފައިވާ ޓްވީޓް.\nމިއެކައުންޓު ކުރި ޓްވިޓްތަކާއި ގުޅިގެން މީސްމީޑިއާގައި ގިނަ ބަޔަކު ދަނީ ނުރުހުން ފާޅު ކުރަމުންނެވެ. މިއެކައުންޓުން ކުރާ ޓްވީޓްތަކަކީ، އިންޑިއާ އަށް ނިސްބަތްވާ މީހަކު ކުރާ ޓްވީޓްތަކެއް ގޮތުގައި ސިފަ ކުރި ނަމަވެސް، މި ޑޮކްޓަރަކީ ނޭޕާލަށް ނިސްބަތްވާ ޑޮކްޓަރެއް ކަމަށް ޕީއެސްއެމް ނިއުސް އަށް މަޢުލޫމާތު ލިބިފައި ވެއެވެ.\nހޮސްޕިޓަލުން ވަނީ މިފަދަ ކަންކަންކަމަށް ރައްޔިތުން ވީހާވެސް ބޮޑަށް ސަމާލުވެ ތިބުމަށް އިލްތިމާސް ކޮށްފައެވެ.